
Ĉi 87a numero de la revuo aperas dek unu mona- 
tojn post la antaŭa, kies ĉefa temo estis la eko- 
nomia krizo ankoraŭ frapanta nian socion. Ene 
de tiu preskaŭjara periodo estis eldonita ankaŭ la 
9a numero de AEA-Informilo , la alia presorgano 
de nia Astura Esperanta Asocio. Ĉi lasta publi- 
kigaĵo informis, interalie, pri la nova sidejo de 
nia E-Asocio en la Universitata Kampuso de 
Vieskes kaj, ĉefe, pri la intereso, kiun vekis niaj 
presaĵoj HELECO kaj AEA-Informilo ĉe Uni- 
versala Esperanto- 
Asocio. Ja, laŭpete 
de ĉi ties Ĝenerala 
Direktoro, Osmo 
Buller, ni bindis ko- 
lekton (tri volumoj) 
de plejparto el la 
numeroj de HELE- 
CO kaj sendis ilin, 
kune kun la tuta ko- 
lekto de AEA-Info- r 
rmilo, destine al la 
biblioteko de UEA. 

Pri la nova ejo de 
nia E-Asocio estas 
aparta informo kaj 
fota raporto en ĉi tiu 
numero de la revuo, 

same kiel pri la festado de la Zamenhofa Tago 
kiu, fine de la pasinta jaro, celebris en Aviles la 
asturaj geesperantistoj. 

La ĉefa temo de ĉi tiu 87a numero de nia revuo 


KRIZO 


estas la hispana konstituciismo. Okazas ke la un- 
na jaro, 2012, estas la dua Centjaro de la unua 
hispana Konstitucio, tiu de la jaro 1812, kiam nia 
lando troviĝis meze de sepjara milito kontraŭ la 
invadintaj trupoj de Napoleono. A1 tiu kons- 
titutucio sekvis aliaj kaj dum la 200 jaroj pasintaj 
de tiam okazis en Hispanio multaj eventoj: pro- 
gresado kaj retroiroj, revolucioj kaj kontraŭ- 
revolucioj, civilaj militoj... Fakte, la historio de 
la konstituciismo en nia lando estas la historio de 
la politika evoluado de la hispana socio. 

Nia komenca intenco estis priskribi en ĉi tiu 
numero de la revuo tiun dujarcentan periodon de 


la hispana historio. Sed baldaŭ evidentiĝis ke 
estis tro da materialo por unusola revua numero. 
Resumo de la priraportado implicus perdon de 
signifaj kaj esencaj eventoj de la historio. Do, ni 
decidis dividi la materialon en du partojn: en ĉi 
tiu numero ni pritraktos la unuan jarcenton, t. e. 
ĝis la jaro 1912, kaj la ceteron ni lasas por sekva 
numero de la revuo kiun ni planas eldoni antaŭ la 
fino de ĉi tiu jaro de la Dujarcento. 

Temante pri la agado de nia E-Asocio oni devus 

I priskribi nian labo- 
ron, nian dediĉon al 
tio kio estas la ĉefa 

lingvo, ja, ekzistis, 
Ised ĝi estis senfruk- 
ta, t.e. nia laboro ce- 
lanta varbi gelem- 
!?antojn de Esperanto 
estis preskaŭ vana. 

Jes, post la instaliĝo de la sidejo de nia E-Asocio 
en la Universitata Areo de Vieskes, ni tuj dediĉ- 
iĝis al la propagandado pri Esperanto en tiu 
gestudenta medio. En la anonctabuloj de ĉiuj 
fakultatoj de tiu Universitata Areo ni surmetis, 
laŭlonge de pluraj monatoj, propagando pri Es- 
peranto kaj informoj pri la utileco kaj facileco de 
la internacia lingvo. Saman propagandon ni faris 
en aliaj prikulturaj centroj de la urbo, bibliotekoj, 
gimnazioj... Fine, en la samaj anonctabuloj ni 
komunikis la baldaŭan komencon de E-kurso por 
ke la interesitoj pri la temo kontaktu kun ni. Nu, 
nur du personoj respondis al tiu kunvoko, kaj 
fine unu el ili ne povas ĉeesti la klasojn pro 
familiaj problemoj. Do nun ni havas kurson kun 
unusola partoprenanto. Jen la abunda rikolto de 
nialaborado! 

ESPERANTISTA FESTO EN AVILES 

La 18an de decembro de 2011 la geesperantistoj 
de Asturio, t.e. tiuj de la E-grupoj de Aviles kaj 
Gijon, kunvenis en la unua el tiuj urboj por 
kunfesti la Zamenhofan Tagon. Tradicie, la ge- 
esperantistoj el la tuta mondo ĉiujare celebras en 
tago proksima al 15a de decembro (naskiĝtago 
de la aŭtoro de la internacia lingvo Esperanto, 
Lazaro Ludoviko Zamenhof) aktojn rememor- 
ante la figuron de Dr. Zamenhof. 

De antaŭ kelke da jaroj oni perceptas en la Es- 
perantista Movado tendencon evoluigi aŭ ŝanĝigi 
la karakteron kaj ĉefe la nomon de tiu festo. En 
iuj esperantistaj medioj oni nomas tiun tagon 
“Festo de la Esperanta Libro” aŭ “Festo de la 
Esperanta Kulturo”, kaj kadre de ĝia celebrado 
okazas prikulturajn aktojn, prezentado de novaj 
libroj k.s. 

Ankaŭ ĉe ni, iam, estis tiutipa festado. En multaj 
okazoj, antaŭ ne multajn jarojn, en la tiutaga 
festado ni inkludis celebradon de meso en Esper- 
anto kaj/aŭ aliajn aktojn je kultura karaktero. 
Sed tiutipaj aktoj postulas decan nombron da 
ĉeestantoj aŭ partoprenantoj, kaj tio ne eblas en 
la nuna stato de nia febla esperantista movado. 
Sed ni ankoraŭ estas sufiĉnombraj por kunsidi ? 
festene en iu restoracio en amikeca kaj sam- 
ideana etoso, kiel montras kaj respegulas la fota 
raporto de tiu renkontiĝo kiu ilustras ĉi paĝon. 

NIA NOVA SIDEJO 

Kiam estis publikigita la antaŭa numero de 
nia revuo, en junio de 2011, oni estis efek- 
tivigante la translokigon de la moveblaĵoj de 
nia E-asocio al nova loko. La translokigo 
estis decido de la universitata institucio (Ka- 
tedro “Jovellanos”) en kiu enkadriĝas nia E 
rondo. Per la menciita numero de HELECO 
ni povis informi nur pri la situo de la nova| 
ejo en la Universitata Areo de Vieskes 
Nun, post preskaŭ dumjara laborado en la 
nova loko, ni povas provizi pli precizan in- 
formon pri la situo de la nova sidejo de AS- 
TURA ESPERANTA ASOCIO kaj la ma- 
niero aliri al tiu loko. Cetere, ampleksa in- 
formo pri tiu temo aperas ankaŭ en nia Inte- " 
reta paĝo kaj en la 9a numero de AEA-Infor- 
milo, de oktobro de la pasinta jaro. 

Sur ĉi paĝo aperas foto de la universitata 
konstruaĵo, nomata “Norda Aŭlaro”, kie 
troviĝas nia ejo. Por tien alveni ekde la urbo 
perbuse, oni devas preni buson de la linio 
18a ĝis la bus-hatejo “Aŭlaroj”. Tiu haltejo 
troviĝas apud la “Suda Aŭlaro” kiu formas, 
kune kun la norda, preskaŭ-cirklan kons- 
truaĵon. Por alveni al nia E-ejo oni povas iri 
bordigante la eksteran, kurban, flankon de 
tiu “Norda Aŭlaro” aŭ oni povas iri ankaŭ 
tra la interna, kurba, koridoro ĝis ĉi ties 
finaĵo, kie troviĝas nia ejo, apud la t. n. 
’“Aŭlo de Ekzamenoj”. La flankaj fot-strioj 
de ĉi tiu paĝo bildigas ambaŭ irejojn. La du 
subaj fotoj de la paĝo montras la internon 
de tiu ĉambro destinita al ni. Eĉ se ĝi ne 
estas tiel ampleksa kiel nia antaŭa sidejo, ĝi 
estas sufiĉe komforta loko por nia por-j 
Esperanta laborado 

€ŭropa €speranto - Ynio 


Bonvenon en Calivo 


Mapo de irlando 








Por efika kaj maldiskriminacia komunikado 


Galivo (Gaillimh/Galway) estas urbo situanta en okcidenta Ir- 
lando. Ĝi estas la 5-a plej granda, sed plej rapide kreskanta urbo 
3 en la lando. Situanta ĉe 
la pitoreska okcidenta 
marbordo de Irlando, 
inter la lago Corrib kaj la 
Galiva golfo, tra la urbo 
fluas rivero Corrib. 
Galivo estas konata kiel 
kultura koro de Iriando 
kaj fama pro belegaj pejzaĝoj, vigleco kaj pluraj festivaloj, festoj 
kaj eventoj. Inter pluraj belegaj placoj de la urbo, speciale famaj 
estas la Eyre placo kun ĝia JFK parko kaj ia Hispana Promenejo. 
En la urbo vivas preskaŭ 7000 
denaskaj parolantoj de la irlanda, 
do ĉirkaŭ 10% de ia loĝantaro. 

Galivo inter ĉiuj irlandaj urboj 
havas la reputacion esti ligata al 
la irlanda lingvo, muziko, kant- 
kaj danctradicioj pro kio oni ankaŭ nomas ĝin la 'dulingva 

ĉefurbo de Irlando'. Ĉefe pro lokiĝo 
ĉe la sojlo de la plej granda Gael- 
tacht, la urbo estas fama pro sia 
“irlandeco”. An Ghaeltacht estas 
regionoj oficiale agnoskataj kiel ĉe 
irlandlingvaj. La vorto ankaŭ signifas 
irlandparolantaro. Krome en tiuj regionoj troviĝas la plej netuŝitaj 
kaj pitoreskaj pejzaĝoj en la tuta Irlando. Do, klaras ke Galivo 
estas perfekta celo por 
Eŭropa Esperanto- 
Kongreso 2012. La re- 
giono kaj la lando an- 
taŭĝojas bonvenigi vin! 


EEU plezure invitas vin al la 9-a kongreso de EEU kiu okazos en 
Galivo (Gaillimh/Galway), Irlando, inter la 16-a kaj la 20-a de julio 
2012. Kongresejo estos hotelo Ardilaun en Galivo, la pitoreska 
ĉefurbo de la okcidenta parto de Irlando, kun 70,000 enloĝantoj, 
situanta ĉe Atlantika Marbordo. 

Kongresa ĉeftemo estos "Lingvolemado en EU: lemi pli, kosti 
malpli" kun emfazo pri lemfaciligaj ecoj de Esperanto por lernado 
de aliaj ligvoj. Tio aparte gravas post kiam junie 2011 la Platformo 
por Multlingveco de la EU-Komisiono, konsistanta el 29 tuteŭropaj 
organizaĵoj, en sia raporto akceptis la rekomendon ke “endas 
esplori kiu dua lingvo pli verŝajne instigas lernadon de tria kaj 
pliaj lingvoj”. Tiu raporto povos malfermi gravan pordon al 
Esperanto, se ni scipovos efike uzi ĝin. 

Kongresoj de EEU okazas ĉiun duan aŭ trian jaron kaj estas 
bona okazo por Eŭropaj esperantistoj interŝanĝi ideojn por es- 
peranta agado en EU. Dum la kongreso tial estas antaŭviditaj 
prelegoj de gravaj lingvaj fakuloj, laborejoj kaj diskutejoj. Kom- 
preneble atendas vin ankaŭ riĉa kulturprogramo kaj turismaĵoj. 
Venu kaj kontribuu, ĝuu kaj lemu! 

Sean Ĝ Riain, prezidanto de EEU 


Mapo de calivo 


Invito al la kongreso 


Antaŭkongreso kaj 
postkongreso 


Antaŭkongreso - Dublino kaj regiono Wicklow 




Ĉiu kiu ankoraŭ neniam estis en 
Dublino devus partopreni tiun ĉi 
tritagan antaŭkongreson. 

Alveninte al Dublina flughaveno vi 
estos aŭtobuse veturigataj viziti 
plurajn atrakciojn de Dublino kaj la 
ĉirkaŭaĵo. Vi mem spertos vizitindecon de lokoj kiel Trinity Col- 


lege, Katedralo de Sankta Patriko, Katedralo 
de Kristo kaj la mondfama Guinness deponejo. 
Vi ekkonos belegajn irlandajn pezaĝojn en 
Wicklow kaj Dublina Montaro kaj finos la vo- 
jaĝon vizitante kaj provtrinkante en Locke's 
viskidestilejo. 


Postkongreso — Aran Insuloj 

Tiu ĉi dutaga vojaĝeto kondukos vin al 
Inis Mor, ia plej granda inter la Aran insu- 
loj, vidalvide al la Galiva marbordo. Post 
mallonga pramveturo al la insulo. aŭto- 
buse vi vizitos plurajn historiajn vidinda- 
ĵojn, kiel ekzemple Dun Aengus fortika- 
ĵon, kiu estas majesta ŝtonfortikaĵo situ- 
anta sur la plej alta pinto de sudmarbor- 
daj klifoj (alteco de ĉirkau 100 metroj). De ĝi sterniĝas nebarita 
panoramo de 120 km laŭ Irlanda Okcidenta Marbordo. Novaj 
arkeologiaj esploroj trovis tie pruvojn pri 
homaj aktivecoj antaŭ pli ol 2500 jaroj. N 
vizito al Aran Insuloj estus kompleta sen 
cia irlanda sesio en loka trinkejo kun irlar 
muziko, manĝaĵoj kaj trinkaĵoj. 





Kongreskotizoj 

Kategorio A 

Malnovaj EU-landoj: membroj de EU antaŭ 
2004, Svislando, Norvegio, Islando 


9-A KONGRESO DE EEU-2012 


Kategorio B 

Ĉiuj aliaj landoj kaj gejunuloj ĝis 25-jaraĝaj 


POR PLIAJINFORMOJ, 
LOĜEBLECOJ KAJ POR ALIĜIVIZITU 
RETPAĜON DE EEU: 

WWW.EUR0P0.EU 


GALIVO / GAILLIMH / GALWAY 

IRLANDO 


9-a Kongreso 
de Eŭropa Esperanto-Unio 

(kunlabore kun Esperanto-lrlando) 


16-a - 20-a de julio 2012 


"Lingvolernado en EU: lernipli, kosti malpli" 


Pli da informoj: 
www.eurooo.eu 


Aliĝo ĝis Prezo 

la 30-a de septembro 2011 80 € 

la 31-a de decembro 2011 95 € 

la 31-a de marto 2012 120 € 

post la 31-a de marto 2012 140 € 


Aliĝo ĝis 

la 30-a de septembro 2011 


la 31-a de decembro 2011 


la 31-a de marto 2012 


postla 31-a de marto 2012 


70 € 


90 € 

70a Hispana Kongreso 
de 

Esperanto 

Sankta Laŭrenco Eskoriala - 2011 


De la 28a de junio ĝis la 2a de julio 2011 okazis en la 
urbo Sankta Laŭrenco de la Eskorialo (Madrida 
provinco) la 70a Hispana Kongreso de Esperanto. Por 
informi pri tiu esperantista evento de nia lando ni 
transskribas sube du tekstojn elprenitajn el la monda 
reto. El ties enhavo ni konjektas ke la laste okazinta E- 
Kongreso de Hispanio estis tute simila al tiuj de la 
antaŭaj jaroj. T.e. fajne organizita kelktaga renkontiĝo, 
en agrabla etoso, de ne multe-nombra aro da ge- 
esperantistoj, plejparte hispanaj, riĉa kongresa programo 
konsistanta el kleraj kaj kulturaj aktoj, sed kun nula 
rilato al la kutima agado de la landa esperantistaro kaj 
sen ia ajn efiko sur ĉi ties laboro. 

Raporteto pri la 70a Hispana Kongreso de 

Esperanto 

Mi partoprenis la 70an Hispanan Kongreson de 
Esperanto, kiu okazis en San Lorenzo de El Escorial 
(apud Madrido) de la 28a de junio ĝis la 2a de julio 
2011, sufiĉe longa kongreso en bela kaj impona urbo. 
El la bunta programo elstaris tri altnivelaj atelieroj 
gvidataj de kleregaj homoj: Jorge Camacho gvidis 
poezian atelieron kie, kaj per siaj propraj poemoj kaj 
per aliulaj verkoj, li klarigis al ni la poezian esencon. 
Taŭga komplemento de tiu kurso estis la deklamada 
ateliero de Miguel Fernandez. Tiukaze la vidpunkto 
transiris el la verkista flanko al la deklamista parto de 
la afero. Kaj tria ateliero, kiu kunigis prozon kaj poe- 
zion, estis la traduka ateliero gvidata de Antonio Va- 
len. Aldoniĝis al la tre saĝaj klarigoj de la gvidantoj la 
interesegaj komentoj de la partoprenantoj, ĉefe, ĉar 
tiuj gvidantoj ankaŭ partoprenis kiel "lernantoj" la aliajn 
atelierojn. Do imagu, kio povas esti sidi ĉe Jorge 
Camacho, Miguel Fernandez kaj aliaj fakuloj kiel Liven 
Dek en la traduka ateliero de Antonio Valen! 

Estis ankaŭ kelkaj interesaj prelegoj, kiujn mi povis 
ĉeesti: Jose Maria Salguero (Kani) kaj Andy Hernan- 
dez prelegis pri Vikipedio, Pedro Hernandez pri Mon- 
golio, kaj Ana Manero prezentis la interesegan projek- 
ton Bitoteko (pri enretigado de esperantaj dokumentoj 
kaj libroj). Nova formo de prelegado, peĉakuĉo, per- 
mesis fari 7 sinsekvajn prelegojn en malpli ol unu 
horo. Bedaŭrinde, tiu formato estas tro rigida (20 bil- 
doj, kiuj daŭras 20 sekundojn) kaj iomete streĉiga kaj 
por la prelegantoj kaj por la ĉeestantoj. Mi kompre- 
nas, ke la celo estas, ke la prelegantoj ne longigu la 
aferon, sed estus pli bone se oni donis pli da libereco 
al la parolanto kadre de la maksimuma tempo. 

Vespere oni havis ankaŭ buntajn aferojn: teatraĵo de 
Georgo Handzlik, filmo, kaj koncertoj (la ĥora kvaropo 
Sinkopo, Georgo Handzlik kaj Kimo). 

Okazis kurso por komencantoj, KER ekzamenoj kaj 
prelego en la hispana pri Esperanto por la vilaĝanoj. 

La ĉefa aranĝo estis la interesa debato inter Renato 
Corsetti kaj Jorge Camacho pri lingvo kaj movado tre 
bone moderigita de Tono del Barrio. Tiu debato, kaj 
ankaŭ multaj aliaj prelegoj, estis rekte elsenditaj rete. 
Mi mallonge (kaj sufiĉe malbone) prezentis la ven- 
ontan Katalunan Kongreson de Esperanto kaj la 
Muzeon de Esperanto de Subirats kadre de la publika 
prezentado de asocioj kaj eventoj. 

En la malpli pozitiva flanko oni rimarkis, ke la parto- 
prenantoj estis malmultaj, nur kvindeko da homoj (plej- 
parte hispanaj viraj mezaĝuloj), kaj ke la kongresa 
temo, Esperanto 3.0 E-agado en la 21a jc., ne estis 
sufiĉe videbla kaj fakte ĝi ne rolis kiel konduka fadeno 
de la kongreso. Mi ne scias ĉu estas necese, ke ĉiu 
kongreso havu temon, ĉefe kiam la plejparto el la 
eventoj ne havas rilaton al ĝi. 

Kiel kutime, kunmanĝado kaj bierumado estis unu el 
la plej gravaj partoj el la kongreso, kaj la fakto, ke 
estis malmultaj homoj, fakte permesis bonan inter- 
konatiĝon inter ĉiuj gekongresanoj. 

Kontribuo de Viktoro Sole (el Katalunio) 

70a hispana E-kongreso - San Lorenzo del Escorial (Madrid) 

Laŭ miaj spertoj, la pasinta 70a hispana kongreso de 
Esperanto, kiu okazis de la 28a de junio ĝis la 3a de 
julio, disvolviĝis sufiĉe bone kaj agrable, same en la 
turisma flanko, kiel ankaŭ en la informa, eduka, ateliera, 
koncerta, kaj tiel plu. La organizado de la kongreso brile 
sukcesis kaj oni povis akurate spekti la diversajn 
programerojn. Akompanis kaj ankaŭ plezurigis nin bona 
vetero dum la tuta kongresa dauro. La urbo kie oni 
organizis la kongreson estas vizitinda, precipe en la 

/V 

ĉirkaŭaĵoj al la fama monahejo. 

Okazis interesaj prelegoj, atelieroj, koncertoj, ekskursoj, 
kaj oni havis la okazon ankaŭ ekzameniĝi laŭ Europa 
Referenckadro. Laŭ mia vidpunkto, la stela programero 
estis interesega debato pri lingvo kaj movado, inter du el 
la nuntempaj pintaj esperantistoj, nome Renato Korsetti 
kaj Jorge Camacho. Do la programo estis sufiĉe 
ampleksa kaj varia. La ĉefa temo dum tiu ĉi kongreso 
traktis pri la rilato inter Esperanto kaj la novaj nuntempaj 
teknologioj, kiu laŭvide disvolviĝas en bonega kaj 
promesplena maniero. Estis libere vizitebla, dum la 
plejparto de la tempo kiu daŭris la kongreso, interesa kaj 
sufiĉe ampleksa libroservo. 

Pli-malpli 60 esperantistoj partoprenis la kongreson, 
inter kiuj kelkaj eksterlandanoj; do oni povis ĝui vere 
interesan E-etoson kaj esperantumi laŭplaĉe. Oni ankaŭ 
krokodilis laŭplaĉe, tio sendube dependis de la esperant- 
istoj, kiuj kunvenis en ĉiu momento kaj de aliaj faktoroj. 
La kongresejo estis komforta, agrabla, impona laŭ la 

/V 

konstruo; tuj apud la fama monahejo, kie siatempe loĝis 
kaj mortis la hispana reĝo Filipo la 2a. Do, tiu ĉi kon- 
greso estis ankaŭ historie sufiĉe interesa kaj alloga. Mi 
partoprenis interesegan kaj ampleksan ekskurson tra la 

/V 

monahejo. 

Persone mi tre ĝojis renkontiĝi dum ĉi kongreso kun 
kelkaj, jam konataj de aliaj esperantaj eventoj, 
esperantistoj ne nur hispanaj sed ankaŭ eksterlandaj. 
Samtempe mi interkonatiĝis kun novaj esperantistaj 
amikoj, kiujn sendube mi renkontos en estontaj E- 
aranĝoj. 

Fine nur diri ke mi jam kun espero kaj intereso atendas la 
venontan 71an hispanan E-kongreson, kiu espereble 
disvolviĝos en tiel bona, se ne pli, maniero kiel ĉi tiu. 

Femando Miguel Lorenzo (Zamoro) 

96-a Universala Kongreso de 

ESPERANTO 


KOPENHAGO 2011 



La ĉefurbo de Danio estis elektita kongresurbo de 
Esperanto por la jaro 2011 en la antaŭa Universala 
E-Kongreso okazinta pasintjare en Bjalistoko. Ni 
memoru ke tiama alternativo, rifuzita tiuokaze, 
estis Madrido. La kongreso okazis de la 23-a ĝis 
la 30-a de julio kaj ĝia temo estis "Dialogo kaj 
interkompreno" kiu rilatas al la Internacia Jaro de 
la Junularo, anoncita de Unuiĝintaj Nacioj. 

Kiel kutime okazas en la Universalaj Kongresoj 
de Esperanto, estis planita tre riĉa kongresa pro- 
gramo konsistanta, inter alie, el solenaj inaŭguro 
kaj fermo, oratora kaj belartaj konkursoj, ekume- 
na diservo, bankedo, kongresa balo, libro-servo, 
trejnaj programoj kaj ekzamenoj, prelegoj kaj 
klerigaj aktoj, koncertoj kaj aliaj spektakloj, 
filmoj, teatro... 

Partoprenis en la kongreso 1458 personoj el 66 
landoj. Kongresaj programo kaj ĉeestantaro daŭre 
atestas ke post 124-jara historio Esperanto estas 
taŭga ilo por la intemacia komunikado. Sed, ĉu tiu 
atesto iome efikas aŭ influas sur la realaĵo ke nia 
lingva projekto estas universale flankenlasita de la 
publiko kaj la institucioj en la tutmonda inter- 


komunikado? Tio estas, ĉu niaj kongresoj, kaj 
landaj kaj universalaj, kapablas finpreti taŭgajn 
strategiojn por prifortigi la diskonigon kaj disvast- 
igon de Esperanto? 

Inter la materialo, trovita en la monda reto, 
informanta pri ĉi tiu kongreso, ni vidas ke -same 
kiel en ĉiuj antaŭaj UE-Kongresoj- ĝi plejparte 
estas la priskribado de instituciaj aktoj kaj pro- 
grameroj, t. e., kvazaŭ la plenumado de antaŭ- 
fiksita liturgio aŭ ceremoniaro, do, ne novaĵoj pri 
kiuj indus informi. Tial, el inter tiu materialo 
elstarigindas la intervenon de Steven Brewer, kiu 
enportas ian kritikon aŭ memkritikon de la sen- 
efika funkciad-maniero de UEA. Laŭ li, Univer- 
sala Esperanta Asocio devas eliri el sia morta 
spiralo. Plenkonsciaj pri la stagniĝo de nia E- 
movado, tiu atentigo far samideano Steven 
Brewer vekis nian intereson. La enhavo de lia 
rezonado troviĝas en kelkaj interretaj paĝoj kiuj 
temas pri la E-Kongreso de Kopenhago, do ne 
indas transskribi ĝin ĉi tie. Sed prijuĝante la 
ideojn esprimitajn en tiu artikolo aŭ interveno de 
Sro. Brewer ni devas diri ke ili iome elrevigis nin. 
























Traleginte lian materialon restas klare ke tio kio 
zorgigas lin ne estas la stagniĝo de E-disvastiĝo 
sed la stagniĝo aŭ, laŭ lia esprimo, la morta 
spiralo de UEA. T. e. por li la problemo ne estas 
la situacio de Esperanto en la mondo sed la magra 
videbliĝo de UEA. Ni volas ne forgesi ke la celo 
estas Esperanto, ties uzado kaj interna ideo. UEA, 
same kiel SAT, HEF kaj multaj aliaj asocioj estas 
nur iloj por la atingo de la ĉefa celo. Sed en la 
teksto de Steven Brewer aperas aserto kiel ĉi tiu: 
Sajnas ke ju pli Esperanto furoras nun en la 
reto, des pli malmultaj homoj aliĝas al UEA, kaj 
iom post iom ĝi stagnas kaj mortas. Do, por li tio 
estas la problemo. Se Esperanto furoras en la reto 
kaj tio respegulas progresadon en la tutmonda 
uzado de la Internacia Lingvo, tio estas kuraĝiga 
novaĵo. Kaj se tiel, al ni devas esti indiferenta la 
sorto de UEA kaj ceteraj E-organizaĵoj. Ĉi tiuj 
utilas kaj indas pluvivi nur laŭmezure ke ili 
kontribuu al la venko de Esperanto. Kaj se tiu 
venko venos ne per la laboro de la E-institucioj 
sed per la potenca diskonig-kapablo de Interreto, 
nu, vivu Interreto! 

La Kongresa Rezolucio, alia nepra ceremonio de 
tiuj renkontiĝoj, esprimas fidon, aŭ peton, ke la E- 
organizoj UEA, TEJO... kontribuu al la realig- 
ado de la esperastimaj celoj. Jen ĝia teksto: 

Ni, la partoprenantoj en la 96-a Universala Kongreso 
de Esperanto, venlntaj al Kopenhago el 66 landoj por 


komune dialogi pri la iniciato kiun UN lanĉis per la 
proklamo de Internacia Jaro de la Junularo, 
efektiviginte multvidpunktan diskutadon pri tiu temo, 
en etoso de interkomprenemo kaj efika komunikado, 
ĉerpinte el niaj unuopaj kaj kolektivaj spertoj kiel anoj 
de diversaj socioj, aĝogrupoj, etnoj, seksoj, mond- 
bildoj, politikaj sintenoj kaj religiaj konvinkoj, 
agnoskinte la kontribuojn de la junularo al la socio 
kaj la neceson malfermi ŝancojn por ĝia parto-preno 
en la kolektlvaj decidoprocezoj, por taŭge alfronti la 
diversajn defiojn kaj ŝancojn de la nuna realo - 
sociekonomiajn, ekologiajn, politikajn, teknologiajn 
ktp- cele al la estonteco de la homaro kaj la planedo, 
konstatinte ke tra la epokoj kaj kulturoj, la diversaj 
generacioj rilatis inter si laŭ variaj modeloj kaj 
strategioj, kun foja estiĝo de aparta junulara kulturo, 
kaj ke en la Esperanto-movado mem tio esprimiĝis 
ekz. per la efike avangarda rolo plenumita de ties 
junulara branĉo en apartaj historiaj turno-punktoj, 
rekomendas ke la unuopaj organizaj instancoj kaj 
sociaj medioj de la Esperantaj movado kaj komun- 
umo aktive strebu al la kreado de taŭgaj kondiĉoj por 
kontakto, alproksimiĝo kaj kunlaborado inter junuloj 
kaj aliaĝuloj, ke la anoj de la malsimilaj aĝogrupoj en 
Esperantujo iĝu pli konsciaj pri la potencialo kiun por 
intergeneracie kontentigaj rilatoj liveras la esperant- 
isma ideo mem de reciproka respekto kaj ambaŭ- 
direkta bona volo, 

alvokas al UEA, TEJO kaj iliaj respektivaj landaj 
organizoj pliproksimigi tempe kaj geografie siajn 
kongresojn, same internaciajn kiel landajn kaj 
regionajn, per kunordigita decidado, al konkretaj 
paŝoj ĉiunivele por kunagigi esperantistojn rete kaj 
eksterrete agantajn, same por enmovadigi perretajn 
lernintojn de la lingvo, kiel por helpi la tradician 
movadon adaptiĝi al la nuna epoko. 

Tiu renkontiĝo okazis en Malgrat de Mar, 
Katalunio (Barcelono) Hispanio, de la 1-a 
ĝis la 8-a de oktobro 2011. 

A1 nia alvoko aliĝis 145 gesamideanoj, sed 
nur ĉeestis 131, iuj rezignis sian partoprenon 
pro malsanoj kaj aliaj kialoj. Se ni devus 
rimarkigi, kio estis plej ŝatata dum nia 
Esperanta evento, nepre ni devas mencii, la 
ĝuindan etoson ekzistantan dum la tuta 

/V 

Semajno. Sajnis fa- 
milia renkontiĝo, 
ĉar iuj jam de lon- 
gaj jaroj venas al ĉi 
tiu modesta Esper- 
antista evento. Sen 
problemoj de eko- 
nomio aŭ financ- 
ado, kaj sen la ofte 
ĝena tasko elekti 
novan estraron, la 
partoprenantoj res- 
tis tute liberaj por 
aŭskulti prelegojn 
aŭ iri al la strando. 

La dimanĉon 2-an de oktobro, matene estis 
inaŭgurita la Semajno, kun ĉeesto de S-rino 
Conxita Campoy i Martf, Urbestrino de 
Malgrat de Mar, post enkonduko de la 
subskribinto, salutis S-ino Conxita, kiu inter 
sinceraj salutoj, litere diris al ni: “nepre 
daŭrigu vian lukton por solvi la lingvan 
problemon, kiun mi bone konas, ĉar 
urbestro de turisma marurbo”. Vi povas 
imagi, ke ŝi estis rekompensita per sincera 
aplaŭdado. 

Komenciĝis la Semajno sabate posttagmeze 
per malfermo de libro-servo kaj Esperanto- 
kurso, gvidata de Stano Marĉek. Post je la 
22-a horo, ni festis la tradician inter- 
konatiĝon, kie ne mankis bona humoro, 


frandaĵoj kaj ĉampano Esperanto. La festo 
daŭris ĝis nokt-mezo. 

Mardon la 4-an ni spektis la Operon 

“Turandot” (DVD). 

La Premio Ada Sirkorska Fighiera estis 
aljuĝita al samideano Eugene de Zilaz. Be- 
daŭrinde, nek samideano Carlo Fighiera vid- 
vo de Ada Sikorska nek la Premiito Eugene 
de Zilaz, ĉeestis la omaĝon. 

La serion da pre- 
legoj komencis ge- 
edzoj Michel-Hu- 
bert el Belgujo, kiuj 
por celebri ilian es- 
perantistiĝon, reali- 
gis longan vojaĝon, 
5.000 kilometrojn, 
tra la nordaj eŭropaj 
landoj. Dank’ al ili, 
ni konas iomete pli 
bone tiujn landojn. 
Nia kataluna sam- 
ideano Guillen Ni- 
colas, profesie ĝar- 
denisto, instruis nin, kiel grimpi al la arb- 
pinto por tondi branĉojn. Ne facila tasko, kiu 
en iuj aspektoj similas al tiu de la mont- 
grimpistoj. 

Samideano Eddy Raats (Belgujo) prezentis 
al ni la laboron realigatan de MAS (Monda 
Asembleo Socia), la unika Esperanta or- 
ganizaĵo, kiu realigas siajn laborojn nur per 
la reto. Kaj samtempe oni prezentis la 
gigantan agadon en la traduka fako de 
samideano Wilhemo Lutermano, menciinde 
la tradukadon de “Le Monde Diplomatique” 
al Esperanto. 

Nia klubano Pere Navarro-Rosines, Pro- 
fesoro de la Barcelona Unuversitato, mal- 
kovris al ni tiun mondon de la sciencistoj, 

por klasifiki kaj doni konkretan nomon al 
diversaj vivaĵoj. Tiu galimatio de nomoj, ne 
estas facile komprenebla por ne fakulo, kaj 
laŭ li diris, ankoraŭ restas milionoj da 
vivaĵoj, plantoj, bestetoj, kiuj atendas sian 
vicon. 

Dieter Rooke, parolis nome de la Esperanta 
Civito, en bonhumora formo, li klarigis al ni, 
kia estas la celo de tiu Asocio. Precipe li 
tuŝis la temon: raŭmistoj kaj finvenkistoj pri 
kio la Esperanta Civito tre interesiĝas. 

Alia belga samideano D-ro Eduardo Kuster 
parolis al ni pri la “Belga kompromiso”, 
analizis la historion de tiu lando kaj klarigis 
al ni la diversajn kialojn ekzistantajn en tiu 
lando. Kaj kompreneble sen forgesi la ling- 

/V 

van haoson ekzistantan en tiu lando. 

Fine alia samideano, Bouchet Remy, ĉi tiu 
franca, translokigis 
nin per siaj bildoj 
al Laoso. Li prezen- 
tis al ni belegajn 
fotojn precipe pri 
religiaj monumen- 
toj budistaj kaj 
kamparo, sen forge- 
si la bombardadon 
de Usono okaze de 
la Vjetnama milito. 

Eĉ se ne troviĝis en 
la programo, sam- 
ideanino Rodika 
Rodor, prezentis si- 
an landon Rumanujon, kun ĝiaj aspektoj 
nunaj kaj pri la historio de la lando. Belaj 
bildoj klarigis multe pli la ŝatatan paroladon 
pri ŝia lando. 

/V 

Ciujare estas debato pri Esperanto. Nunjare 
la temo estis “Cu Esperanto estas lingvo 
artefarita”. La temo vekis grandan diskut- 
adojn: iuj opiniis, ke ĉio ekzistanta estas 
artefarita, eĉ la lingvoj, aliaj asertis, ke ĉio 
devenas el la naturo, ankaŭ la lingvoj, la 
homo nur transformas la materion, do, la na- 
turon. Aliaj opiniis, ke se la lingvoj franca, 
angla, ĉina, hispana... estas lingvoj naturaj, 
Esperanto ankaŭ estas natura lingvo, kaj ne 
artefarita. 


Ankoraŭ ni havis duan interkonan vesperon, 
merkrede, kie denove troviĝis, frandaĵoj, 
dolĉa vino kaj ĉampano Esperanto. 

La folklora vespero estis harmoniigita de la 
emsembla grupo “Els Rogers”, ĉi tiaj 
muzikaj grupoj estas konataj ĉi tie, kiel 
“Grupoj de Habaneras”, kaj precipe ili ludas 
Havanan muzikon, tre ŝatatan en Katalunio. 
Tiu havaneca muziko estis akompanata de la 
fama “cremat”, rumo bruluigita, kiu ankaŭ 
enhavas aliajn spicaĵojn, kiel kafon. Ciu 
samidean(in)o ricevis taseton, speciale bak- 
itan, kun teksto aludanta la Semajnon, kiel 
rememoraĵon de nia Esperanta Evento. La 
etoso en tiu nokto, estas neforgesebla. 

Tri ekskursojn oni organizis. En duontaga 
ekskurso, ni vizitis la Muzeon pri natura 
akvo en Viladrau kaj la alian duontagan 

ekskurson ni dedi- 
ĉis viziti la urbeton 
Caldas de Malave- 
lla kaj Santa Co- 
loma de Farnes. 

Por la tuttaga eks- 
kurso, ni elektis Sa- 
badellon, kie ni vi- 
zitis la Muzeon pri 
Paleontologio, unu 
el plej gravaj en 
Eŭropo. Dispone de 
la gevizitantoj estas 
komputiloj, per kiuj 
ĉiu povas elekti la 
temon deziritan de li/ŝi. Sekve ni iris al 
Avenuo Zamenhof, inaugurita la 12-an de 
junio 1912, laŭdire la unua en la mondo. En 
tiu strato mem troviĝas la monumento al 
Esperanto inaŭgurita la jaron 1993, kaj kies 
alteco de unu el siaj kvar kolumnoj estas je 
14 metroj. Kaj ĉi tie apud la monumento, nia 
samideano Joan Manau magistratano pri la 
urba polico adresis al ni esperantlingve ku- 
raĝigajn vortojn por daŭrigi nian Esperantan 
agadon. Ni daurigis nian promenadon kaj 
iris al strato Ludoviko Mimo, verkisto kaj 
esperantologo de Sabadell, fondinto de la 
nomata Analiza Skolo. 

Luis Serrano Perez 

INGREDIENCOJ 

8 Rond-pecoj da merluĉo 

Plen-kulero da faruno 

16 mituloj 

akvo aŭ fiŝ-buljono 

2 ajleroj 

hakita petroselo kaj salo 

Oliv-oleo 



ELLABORADO 

Oni metu en pelvon (ne necese el argilo) la pikitajn ajlerojn kun 4 
kulerojn da oliv-oleo, kiam ĝi akiru brunkoloron oni aldonu la farunon 
kaj ĉion movadi ĝis ties papiliĝo kaj poste aldoni iom da akvon aŭ 
fiŝan buljonon. 

Tiam verŝi la merluĉon, la petroselon, kaj la mitulojn; lasu ĉion kuiri 
dum 2 al 3 minutoj ambaŭflanke kaj jen la plado estas preta. 

Nunjare estas la ducent-jaro de la aprobo de la t. n. “Konstitucio de Kadizo”. Tiu evento, okazinta meze 
de la rezist-milito de la hispana popolo kontraŭ la invado far la armeo de Napoleono, estas konsiderata 
kiel la komenciĝo de la Konstituciismo en Hispanio. La historio de la konstituciismo en nia lando plene 
enkadriĝas en la hispana historio de la 19a kaj 20a jarcentoj kiuj, siavice, estis la tempa kadro de la 
procezo de moderniĝo de la lando, ties socio kaj institucioj. La konstituciismo mem estis esenca parto de 
tiu moderniĝo, kaj sur ĝi efikis, por bono kaj por malbono, la eventualaĵoj kaj akcidentoj de la ceteraj 
komponaĵoj de la moderniĝ-procezo. Ankaŭ la historio de la konstituciismo mem estis sufiĉe akcidenta 
kaj plena je eventualaĵoj. Fakte, estis laŭlonge de tiuj du jarcentoj kelkaj konstitucioj kun enhavo tre 
diversa, kaj en la procezo -tiel de la konstituciismo kiel de la moderniĝo- estis ankaŭ bremsado kaj 
retroiroj. 

La disvolviĝo de tiu procezo de moderniĝo de la lando, en kiu enkadriĝis la hispana konstituciismo, tute 
ne estis harmonia. La vojo el la antikva reĝimo, ekzistinta ĝis la komenciĝo de la 19a jarcento al la nuna 
stato de la hispana socio, ne estis glata. Dum la dujarcenta periodo nia lando spertis alian intervenon de la 
franca armeo, krom tiu de la napoleona invado. Dum kelke da tempo estis restarigita la Inkvizicio de la 
antikva reĝimo. Oni proklamis preskaŭ dekon da konstitucioj; iuj el ili neniam aplikitaj, aliaj vidis 
interrompita ĝian funkciadon far militistaj intervenoj. Estis aliaj militistaj intervenoj celantaj antaŭenpuŝi 
la liberalismon. La lando perdis, laŭlonge de la 19a jarcento, kolonian imperion kiu estis formiĝinta dum 
pli ol tri jarcentoj. Ne mankis revolucioj, estis ŝanĝoj de reĝaj dinastioj, oni proklamis du respublikojn, 
kies vivo estis efemera. Estis kelkaj civilmilitoj inter la partianoj de la tradicio kaj la progresemaj fortoj... 
Sed ni estas temante pri du jarcentoj kaj, tamen, en la raportado de ĉi tiu revuo ni okupiĝos nur pri la 
unua el tiuj jarcentoj. La periodon 1912 ĝis la nuntempo ni pritemos per sekva numero de la revuo. 
Kvankam la centra temo de ĉi tiu historia raporto estas la konstitucioj kaj ties evoluo, oni ne povas lasi 
for aliajn aspektojn de la vivo de la lando. Politikaj problemoj, interdinastiaj bataladoj, invadoj de la 
lando, militistaj puĉoj, religia problemaro, militoj enlandaj kaj eksterlandaj, revolucioj, strikoj kaj 
laboristaj bataloj, kontraŭfrontiĝo de la Kortego kun la Parlamento, problemoj de lidereco en la sino de la 
partioj, disdivido de la partioj kaj apero de novaj politikaj fortoj, teritoria organizado de la lando, 
regionaj naciismoj... ĉio, kio konstituas la historion de la lando estas interne ligita inter si kaj kun la 
konstitucioj kiel kaŭzo aŭ rezulto de ili. Tial nia raporto atentas pri ĉiuj ĉi aspektoj de la socia vivo de la 
lando kaj intencas ke la priskribo estu sufiĉe ampleksa por provizi al la leganto kiel eble plej trafan 
bildon de la scenejo kaj la cirkonstancoj de la raportitaj eventoj, sed dume ne tro vasta preterpasante la 
limojn de gazeta artikolaro. Ni scias ke en iu aspekto nia raporto estas febla: la priskribado de la aferoj de 
Hispanio estas tro centrita ĝuste en Hispanio, kun tre malmultaj mencioj al la samtempaj okazintaĵoj en 
fremdaj landoj, kiuj povus esti en rilato, kiel kaŭzo aŭ kiel rezulto aŭ kiel simpla komparo, kun niaj 
enlandaj aferoj. 

La voj-irado al la politikaj reĝimoj de demokratiaj 
liberecoj estis sufiĉe problema kaj evento-plena en 
preskaŭ ĉiuj landoj, kaj en ampleksaj regionoj el la 
mondo tiu procezo ankoraŭ ne finiĝis kaj ie ĝi eĉ 
ne komenciĝis. En Hispanio tiu procezo fakte 
koincidas kun la landa historio de la du lastaj 
jarcentoj, kaj tial ke la nuna stato de la afero ne 
estas perfekta oni povas konsideri ke la procezo 
estas ankoraŭ ne-finita. 

Sed komence ni priskribu la politikan situacion en 
nia lando antaŭ la la konstitucia epoko. A1 tiu 
politika sistemo oni asignis, en la prihistoriaj 
medioj, la nomon de 
“Antikva Reĝimo”. 

En la jaro 1800 la his- 
pana ŝtato daŭre estis 
ligita per ĝia multjar- 
centa pakto kun la pri- 
vilegiitaj sociaj klasoj. 

Karakteriza eco de la 
Antikva Reĝimo estis 
ke krom la kampar- 
anoj preskaŭ ĉiuj ha- 
vis apartajn privile- 
giojn. La pinto de tiu 
sistemo estis la reĝo, 
kiu regadis ankoraŭ 
laŭ tiu maniero nom- 
ita “absolutisma mo- 
narĥio”, sur socio di- 
vidita en diversaj kla- 
saj tavoloj. La absoluta povo de la monarĥo 
signifis ke li enkamigadis la tri povojn: leĝodona, 
ekzekutiva kaj justica. Ĉies-ĉi funkcioj kunestis en 
la reĝa persono, kiu per delegado estis servita de 
ĉiuj funkciuloj kaj institucioj de la ŝtato. 

En Hispanio la reĝo efektivigadis sian povon sur 
teritorio kiu, eĉ se integrita en la unueco de la 
monarĥio, estis konstituita de pluraj kronoj: Kasti- 
lio, Aragono, reĝlandoj, princlandoj kaj provincoj, 
kun ne tre difinitaj inter-teritoriaj limoj, kaj insti- 
tucioj kun malsamaj rajtoj -fomaj reĝimoj- kiuj 
ne akordiĝeblis kun unuiga organizado politik- 
administra. Sub tiu teritoria organizo ekzistis alia 
kiu estis rezulto de longdaŭra procezo de disiĝo de 
urboj kaj vilaĝoj el la reĝa dependo -senjorecaj 
terpecoj- pro transcedo de reĝaj funkcioj kaj rajtoj 
al la mastroj de tiuj teritorioj, kaj tiuj senjoroj 
efektivigadis propran jurisdikcion: ili nomumis 


urbestrojn, parokestrojn kaj juĝistojn, kaj tia 
diverseco de situacioj konkretiĝis en kompliko- 
plena leĝaro kiu kontempladis multajn privilegiajn 
esceptojn. 

La tiama hispana loĝantaro nombris dek milionojn 
da personoj, grandparte kamparanoj. Tiam la tero 
estis la sola riĉfonto; 80 procento el la enloĝantoj 
estis rekte ligita al ĝi, sed ankaŭ la urbaj centroj 
dependis de ĝiaj rentoj. Ankaŭ la Eklezia klerikaro 
sin nutris el la rentoj de la bienoj kaj terposedaĵoj 
apartenantaj al la institucio krom el la dekonaĵoj 
kiujn ĉiuj pagadis. La nobelaro estis ter-posedanta. 

Plejparto el la manu- 
fakturaĵoj estis destin- 
itaj kovri la bazajn 
necesojn de la popolo. 
Do, la socio de la An- 
tikva Reĝimo baziĝis 
sur la agrokultura ag- 
ado kaj tre malegal- 
eca distribuo de la 
proprieto de la tero. 
Tiu socio daŭre sub- 
tenis klastavolan stru- 
kturon en kiu la leĝoj 
kaj la kutimoj estis 
generintaj hierarkion 
de ordenoj submetitaj 
al ekonomia kaj ĵura 
malegaleco. 

En la religia tereno 
persistadis ankoraŭ la Inkvizicia Tribunalo kies 
celo estis konservi la religian dogmaron kontraŭ la 
ideologiaj influoj (religiaj kaj ankaŭ politikaj) kiuj 
povus minaci la stabilecon kaj integrecon de la 
sistemo. 

Komence de la 19a jarcento tiu sistemo estis fakte 
neeltenebla, ĉefe post la sendependiĝo de la nord- 
Amerikaj kolonioj kaj la revolucia konvulsio en 
Francio. La graveco de la nobelaro tre malpliiĝis 
laŭlonge de la antaŭa jarcento. Dume daŭre pliiĝis 
la graveco kaj la riĉeco de la burĝaro, ĉefe 
dediĉita al la komercado, la ekspluatado de la 
kolonioj, industria agado, provizado al la armeo 
kaj kontrolo de la urbestraroj. En ĝia ascendo la 
burĝaro koliziis kun leĝoj kaj privilegioj, do tiu 
klaso emis al libereco (politika kaj ekonomia) kaj 
egalrajteco. En tiu pretendo tiu klaso eniris en 
kontraŭdiron kun la nobeloj kaj la klerikaro. 

La popolaj kaj kamparanaj amasoj, t.e. plejparto el 
la Tria Klaso, eltenadis la tutan pezon de la 
Antikva Reĝimo. Male ol la burĝaro, tiuj 
klastavoloj ne aspiris al politika libereco aŭ leĝa 
egalrajteco sed nur al la viv-tenado; la kovrado de 
la bazaj viv-necesoj. Mankis klaskonscio al tiuj 
socitavoloj, tial, kiam la malsato pro magraj 
rikoltoj mobilizigis ilin, ili enkadriĝis en la Trian 
Klason kun la burĝaro, kiu sciis allogi kaj gvidi 
ilin favore al siaj celoj. 

Sed la ĉefa faktoro de la malstabiligo de la sistemo 
en Hispanio estis la okazintaĵoj en la najbara 
lando. La revoluciaj eventoj de Francio baldaŭ 
implikis nian landon en ne deziritajn militojn. 
Fiaskinte la intencoj de la hispana kortego savi la 
francan reĝon Ludoviko la 16a, nia lando sin 
trovis, kiel aliancano de Anglio, en milito kontraŭ 
la revolucia Konvencio. 

La tiama hispana imperio de militista vidpunkto 
estis duaranga potenco en Eŭropo kompare kun la 
potencaj armeoj de Francio kaj Britio. La franca 
armeo invadis nian landon kaj konkeris teritoriojn 
en Vaskonio kaj Katalunio. Poste rezultis facile 
reakiri tiujn teritoriojn surbaze de pakto kun la 


revolucia Francio sed la prezo de tiu aranĝo estis 
la kontraŭfrontiĝo kun GrandBritio, kiu de tiam 
tre malhelpis kaj damaĝis la interkomunikiĝon de 
Hispanio kun ĉi ties kolonioj en Ameriko. 
Napoleono kaj ĉi ties imperio heredis la aliancon 
kun Hispanio kaj plu implikis ĉi tiun landon en 
konfliktojn kontraŭ Anglio, invado al Portuga- 
lio... Kadre de tiu freneza politiko Hispanio per- 
dis, en la batalo de Trafalgaro, sian eskadron, la 
ilon de ĝia interkomunikado kun sia imperio en 
Ameriko, kio estis la komenco de procezo de iom- 
post-ioma perdiĝo de tiu kolonia imperio. 

Sed plej grave estis ke en la kurso de la freneza 
ekspansia politika kariero de Napoleono, la franca 
imperiestro, decidis anstataŭi la hispanan reĝan 
dinastion per personoj de sia familio. La procezo 
estus povinta rezulti sukcesa kaj paca se oni estus 
entrepreninta ĝin trankvile, sed la planoj kaj agad- 
maniero de Napoleono implicis haston, urĝon, kaj 
oni falis en erarojn kiuj fuŝis ĉion. Parte el la 
hispana loĝantaro kaj ties politikaj institucioj 
akceptis la Napoleonan aranĝon sed ekaperis ega 
popola rezisto kontraŭ ĝi. La armeo de la Franca 
imperio invadis la landon... 



Malriĉuloj 


Malalta klerikaro: pastroj 
monaĥ(in)oj.. 


Mezklasuloj: metiistoj. 
liberal-profesiuloj. 
propriet-kamparanoj /jg 
ktp. 

/A 


Alta klerikaro: kardinaloj. 
episkopoj ktp. 


Meza klerikaro: abat(in)oj. 
kanonikaro. riĉaj parokestroj ktp 

: 4i ^ 


Alta nobelaro: princoj. 
dukoj. grafoj. markizoj ktp. 


Meza nobelaro: kavaliroj. 
talar-nobeloj 


Malalta nobelaro. hidalgoj. 


Ricaj komercistoj. 


_— , ------- bankieroj. senjoroj. 

apartigo inter la privilegntoj kaj la ordmara popolo bien-posedantoj... 


kamparanoj. 
taa-laboristoj. 
urbaj laboristoj. 
^ ktp. 


SOCI-KLASA STRUKTURO DE LA ANTIKVA REĜIMO 

Temante pri la hispanaj konstitucioj, en la tekstoj 
pri historio, politiko k.s. oni kutime mencias kiel 
komenciĝo de la konstituciismo en Hispanio la 
Kadizan Konstitucion de la jaro 1812, kiu estis 
proklamita kadre de la rezistmilito de la hispana 
popolo kontraŭ la napoleona invado de la lando. 
Sed oni devas precizigi ke jam en la jaro 1808, 
Napoleono mem iniciatis la aprobon de iu Konsti- 
tucio por Hispanio kiu, laŭ lia plano, estus reĝata 
de lia frato Jozefo. Tiu napoleona konstitucio no- 
miĝis “Konstitucio de Bajono” tial ke ĝi estis el- 
laborita kaj aprobita en la franca urbo de Bajono 
kie la hispanaj reĝoj de la burbona dinastio, ĝis 
tiam reĝanta en Hispanio, abdi- 
kis favore al Napoleono kaj ĉi tiu 
al sia frato. Ambaŭ konstitucioj, 
tiu de Bajono kaj tiu de Kadizo 
estis tre similaj en kio koncemas 
al la politikaj konkeraĵoj rilate al 
la Antikva Reĝimo. 

La napoleona konstitucio estis el- 
laborita far iu asembleo kiun kun- 
vokis la imperiestro tuj post kiam 
la hispanaj institucioj -Regant- 
Konsilantaro, Konsilio de Kasti- 
lio kaj Urbodomo de Madrido- 
akceptis kaj aprobis la abdikojn 
de Bajono kaj la kronadon de Jo- 
zefo Bonaparto kiel reĝo de His- 
panio kaj ĉi ties kolonia imperio 
en Ameriko kaj Filipin-insularo. 

La kunvokita asembleo devis 
kunigi en Bajono 150 membrojn el la t.n. sociaj 
klasoj la 15an de Junio de 1808. Tamen la ribelo 
kontraŭ la francoj diversoloke en Hispanio post la 
sangaj eventoj de la 2a de Majo en Madrido, igis 
ke plejparto el la kunvokitaj asembleanoj rifuzis 
adresiĝi al Bajono. Krom iuj nobeloj kaj eklezi- 
uloj, alvenis tien nur 20 asembleanoj elektitaj de 
iliaj provincoj, kaj oni devis distribui akreditaĵojn 
al iuj hispanoj loĝantaj en tiu urbo kaj ĉi ties 
ĉirkaŭaĵoj. Tiamaniere ĉeestis la inaŭguran sesion 
65 deputitoj, kaj la ferman sesion, la 7an de Julio, 
91 deputitoj. La asembleo havis dek du sesiojn kaj 
ellaboris fundamentan leĝon laŭ projekto prezent- 
ita de Napoleono. 

Tiu Napoleona aŭ Bajona ĉarto, pli ol konstitucion 
ŝajnis statutaron. Ĝi ne pridiskutis la absolutan po- 
von de la monarĥo, sed tamen enkondukis ian 


reprezentan reĝimon. La dokumento konsistis el 
du partoj diferencigitaj; la unua estis la priskribo 
de politika sistemo kiu, laŭ la franca modelo, estis 
formita de diversaj kolegiaj organoj: Stata Konsil- 
antaro, Senato kaj Parlamento, kiuj estus nuraj 
ĉambroj de diskutado por nuancigi la projektojn 
prezentitajn de la Monarĥio. Oni devas konstati ke 
la membroj de la Stata Konsilio kaj la Senato de- 
vus esti elektitaj far la Reĝo, kaj la deputitoj de la 
Parlamento estus elektitaj el inter tre malamplek- 
sa kolektivo konstituita de la urbestroj kaj la pa- 
rokestroj de la plej gravaj urboj. 

La dua parto de la konstitucia teksto temis pri 
instituciaj reformoj kiuj, se oni 
estus aplikintaj, konstituus por la 
hispanoj profundan transform- 
igon akorde kun la francaj revo- 
luciaj ideoj. Enestis en ĝi iu De- 
klaracio pri la rajtoj de la indivi- 
duoj, malapero de la privilegioj, 
ne-perforteco de la loĝejo, abolo 
de la turmentado, ĵura egalrajteco 
kun malapero de la specialaj tri- 
bunaloj por la privilegiitoj. Oni 
difinis kiel religio de la hispanoj 
la Katolikan, sed kun malapero 
de la Tribunalo de la Inkvizicio. 
Estis ankaŭ serio da disponoj pri 
organizado teritoria kun malape- 
ro de la senjoraj feŭdoj, kaj di- 
vido de la lando en provincoj. 
Aliaj disponoj temis pri la mal- 
apero de la internaj doganoj kaj la revizio de la 
foruoj de Eŭskio. Laŭ la 8a artikolo de tiu kons- 
titucia teksto la kolonioj de Ameriko kaj Azio ĝu- 
us samjan rajtojn kiel la metropolo. Fakte, multaj 
el tiuj disponoj similis al tiuj, kiuj oni estos decid- 
otaj post kelkaj jaroj en la konstitucio de Kadizo. 
La fakto ke la reĝimo kiu promociis tiun kons- 
titucion fine fiaskis kaj Napoleono devis rezigni 
siajn planojn por Hispanio, igis ke la Konstitucio 
de Bajono, krom esti neniam plene aplikita pro la 
milito, eĉ ne ricevis atenton far la historiistoj. 
Tamen, oni devas agnoski ke en tiu parto de la 
lando sub la franca kontrolo dum la milito, kelkaj 
disponoj formulitaj de tiu leĝa dokumento havis 
faktan aplikadon. Oni devas rekoni ke en aliaj cir- 
konstancoj tiu ĉarto povintus esti deca komenciĝo 
de la hispana konstituciismo. 



Jozefo Bonaparto, frato de la franca 
imperiestro. 

Estante la lando invadita de la Granda Napoleona 
Armeo kaj grandparto el ties loĝantaro en rezist- 
milito kontraŭ la leĝeco kiun la franca imperi- 
estro volis trudi al la hispana nacio, la vojo al la 
Konstitucio de Kadizo, aprobita kvar jarojn post la 
komenciĝo de la milito, estis nek glata nek facila. 
Dum la tempo kiam oni estis debatante en Bajono 
la Napoleonan Konstitucion, en kelkaj hispanaj 
regionoj formiĝis kvazaŭ spontane iuj strangaj 
institucioj nomitaj “Juntoj”. Komuna trajto de 
ĉiuj-ĉi juntoj estis ke ĉiu el ili sin konsideris kaj 
proklamis “suverena”. Tia situacio estus povinta 
provoki rompiĝon de la politika unueco de la 
hispana lando, unueco ne tro firma kaj ĉiam sub- 
danĝere. 

Sed post la Batalo de Bajleno, la sola venko sur la 
franca armeo atingita nur de hispanoj, formiĝis iu 
Centra Junto, tutnacia, konstituita de pluraj 
membroj de la diversregionaj juntoj. Tiu Centra 
Junto atribuis al si mem la reprezentadon de la tuta 
lando kaj unuaranga povo de la Hispanio kiu 
kontraŭbatalis Napoleonon. Tiu reganta junto sid- 
ejis en la Reĝa Palaco de Aranhuezo kun la titolo 
de “Centra Suprema Junto kaj Reganta de la 
Reĝlando”, titolo kiu signifis ke la provincaj 
juntoj rekonis tiun povon kaj ke sur ĝi kuŝis la 
aŭtoritato de la Monarkio. 

Poste, en januaro de lajaro 1809, iu dekreto de tiu 
centra aŭtoritato disponis ke la provincaj juntoj 
estu nuraj ekzekutantoj de la disponoj de la centra 


Junto, do, ili ĉesis esti supremaj aŭ suverenaj. Tiuj 
disponoj kaj la malbona rezulto de la milito post la 
alveno de Napoleono por rekte gvidi la operaciojn 
en Hispanio (la Centra Junto devis retiriĝi unue al 
Seviljo kaj poste al Kadizo) igis kreski en la lando 
la malkontenton kontraŭ la Centra Junto. Cetere, 
ĉi tiu politika organo estis stranga organ-ismo sen 
ia ajn rilato kun la tradicio de la lando. La 29an de 
januaro de 1810 la Centra Junto cedis sian 
suverenecon al iu t. n. “Regenta Konsilio” 
konsistanta el kvin personoj por sin dediĉi de tiam 
al la organizado de la kunvoko de Kortesoj. 

La korteso-kunvoko ĝuis ĉies apogon. La tradici- 
emaj sektoroj de la socio pensis ke temus pri 
kortesoj laŭ la tradicia kutimo de la lando, t. e. 
asembleo kiu interakordadis kun la monarhoj ne 
tuŝante la absolutisman povon de la reĝoj, sen 
pliaj pretendoj ol konstitui regentan organon dum 
la foresto de la reĝo sekvestrita de Napoleono. 
Dume la klerismaj, liberalaj sektoroj, kontemplis 
la eblecon konverti tiujn kortesojn en konstitucio- 
donan asembleon limigante tiun absolutisman po- 
von de la krono. La ambigueco daŭris dum kelkaj 
monatoj, ĝis la komenciĝo de la kortesaj sesioj. 
Kvinpersona komisiono estrita de la gijonano 
Gaspar Melchor de Jovellanos konsultis ne malpli 
ol 150 instituciojn kaj altrangajn persojn celante 
ellabori la temaron de la sesioj kaj la komponon 
de la delegitaro. Tiu konsulto al la lando provokis 
respondon kiu evidentigis la krizon de la Antikva 

Reĝimo kaj la neceson je kompleta ŝanĝo. Pli da 
malkonsento estis pri la formo decidi la membrojn 
de la asembleo, ties nombro, la proporcio koncer- 
na al ĉiu soci-klaso, la daŭro de ties mandato... 

La lan de januaro de la jaro 1810 la Centra 
Konsilio, laŭ opinio de Jovellanos, kunvokis 
kortesojn por la la de marto. Baldaŭ evidentiĝis 
ke ne sufiĉis la tempo fiksita por aranĝi ĉion 
necesan, interalie por ke la amerikaj teritorio sub 
hispana dependo sendu siajn delegitojn. Aliflanke 
estis la fakto ke oni ne povis kalkuli kun la 
hispanaj provincoj okupitaj de la franca armeo. En 
kio rilatas al la nombro de la parlamentanoj la 
opinio de Jovellanos estis du ĉambroj laŭ la angla 
modelo, unu de la nobelaro kaj la alia por la cetero 
el la socio, sed fine oni decidis unusolan ĉambron 
laŭ la franca modelo. Pri la elektado de la deleg- 
itoj oni decidis miksan metodon inter tradicio kaj 
moderneco; oni kunvokis laŭ- 
nome la sociklasojn de la nobel- 
aro kaj la klerikaro, kaj laŭ elekt- 
ado la perantojn de la popolo. 

Ne ekzistas ekzakta listo de la 
deputitoj kiuj fine komponis tiun 
eksterordinaran parlamenton kaj 
krome ĝia nombro variis inter iuj 
sesioj kaj aliaj. Laŭ iu historiisto 
la nombro da parlamentanoj estis 
308, sed la konstitucio estis sub- 
skribita de 184 kaj la dissolvo de 
la Parlamento, en septembro de 
la jaro 1813, estis subskribita de 
223 delegitoj. La dato de la ko- 
menciĝo de la sesioj devis esti 
prokrastita ĝis la 24a de sep- 
tembro de 1810 pro la malfacil- 
aĵoj en la elektado de la deleg- 
itoj. Tiutage, la 104 deputitoj 
kiuj povis alveni al la Kadiza Insulo Leono kun- 
sidis en la teatrejo de la urbo por la malferma 
sesio, iome senorda ĉar ne estis antaŭpreparita ia 
tagordo. Ekde la 24a de februaro de 1811 la sesioj 
okazis en iu granda preĝejo de Kadizo. 

Dum la sesioj de 1810 al 1812 la kadiza Parla- 
mento okupiĝis pri la politikaj reformoj. De 1812 
al 1813 ĝi pristudis la sociajn reformojn, kaj fine, 
de 1813 al 1814 oni entreprenis la ekonomiajn re- 
formojn. Sed la konstitucia teksto kiu estis aprob- 
ita la 19an de marto de 1812 estis entenita inter la 
politikaj reformoj. Ĝi enhavis 384 artikolojn 
dividitaj en 10 ĉapitroj. Kvankam ĝi tiome estis 
ampleksa, tamen restis for de ĝi tre gravaj aferoj 
kiel la libereco pri industrio, la limigo de la bienoj 
akorde kun la nova konceptado de la proprieto, kaj 
la nuligo de la senjoraj jurisdikcioj. Tiuj aferoj de- 


vis esti traktataj poste pere de Parlamentaj Dekre- 
toj. Sed la konstitucia teksto, kun ĉiuj ties mankoj 
fariĝis mito de la hispana konstituciismo. Ali- 
flanke, la koncepto de Konstitucia Monarkio, 
kontraŭa al tiu de la absolutisma igis ke tiu Kons- 
titucio fariĝis politika simbolo kaj ke la sola vorto 
“konstitucio” rezultis pli alloga por la amasoj ol 
aliaj kiel “libereco” aŭ “demokratio”. Laŭ tiu 
konstitucio la suvereneco kuŝis en la Nacio. 

Ekde la somero de la jaro 1812 la Kadiza Par- 
lamento dediĉiĝis al la sociaj reformoj laŭ la 
spirito de la aprobita konstitucio: pres-libereco, 
esprim-libereco... La malamikoj de la konstituci- 
ismo tuj uzadis tiujn rajtojn por kontraŭbatali la 
konstitucion mem. En la religia tereno la teniĝo de 
la Konstitucio de Kadizo estis tre simila al ties de 
la Napoleona Konstitucio: proklamo de la katolik- 
ismo kiel la religio de la hispanoj, sed kun abolo 
de la Tribunalo de la Inkvizicio. 
Tio vekis la malamon de la kle- 
rikaro kontraŭ la Konstitucio, 
des pli ke ĉi tiu ne sin deklaris 
favora restarigi la religiajn orde- 
nojn abolitajn de Jozefo Bona- 
parto kaj kiel ĉi tiu kaj ties Ba- 
jona Konstitucio, la Kadiza kon- 
templis la intencon alieni la ekle- 
ziajn bienojn kaj propraĵojn. 
Krome, la konstituciaj artikoloj 
kiuj atribuis al la Parlamento la 
ellaboradon de planoj por la 
edukado kaj la universitatoj ve- 
kis la oponon kaj kontraŭstaron 
de la klerikaro kaj la partianoj de 
la absolutisma reĝimo. Fakte, la 
debato pri la Inkvizicio estis la 
plej akra. Prave, la liberaluloj 
konsideris ke la civila libereco 
kaj la pens- kaj verk-libereco rezultis damaĝitaj de 
la Inkvizicio, kaj tio estis kaŭzo de la hispana 
dekadenco. La debatado de ĉi tiu afero, laŭlonge 
de la 19a jarcento, pliintensigis la kontraŭdirojn 
inter la tradiciaj soci-sektoroj postulantaj eklezian 
povon kaj la kontraŭantoj de tiuj ideoj, kiuj, fine, 
plietendigis la rifuzon de la privilegioj de la kle- 
rikaro el la tuta Eklezio kaj la religio ĝenerale. Tio 
estis kaŭzo de gravaj atakoj kontaŭ la eklezia 
institucio dum la sekvintaj du jarcentoj. 

La abolo de la jurisdikcio de la senjoroj respektis, 
tamen, ĉi ties propraĵon sur la teraj posedaĵoj. 
Ankaŭ tio estus fonto de gravaj reformoj ne- 
realigitaj kaj de la konfliktoj kiujn tiu situacio 
generis en la 19a kaj la 20a jarcentoj. 

Tia estis la situacio fine de la milito, kiam revenis 
la Reĝo Ferdinando la 7a en marto de 1814. 

La reĝado de Ferdinando la 7a kaj la teniĝo de tiu 
monarĥo rilate al la liberala karaktero de la kons- 
titucio povas esti komprenitaj konsiderante ke tio 
devas esti enkadrigita en la fenomeno de la eŭropa 
Restariĝo, kiu sekvis al la malvenko de Napoleo- 
no. La fiasko de la planoj de la franca imperiestro 
permesis la revenon al Hispanio de la Reĝo Fer- 
dinando. Tio koincidis kun la renoviĝo de la 
parlamenta membraro. En la delegitaro, la nombro 
da konservativaj parlamentanoj duoblis tiun de la 
liberaluloj. La klerikaro kaj politikaj elitoj tre 
aktivadis favore al politiko de bremsado de la 
reformoj. 

La Reĝo revenis al Hispanio la 24an de marto de 
1814. Ĉiuj atendadis kun intereso lian revenon. La 
tradiciemaj fortoj esperis ke li restarigu la ab- 
solutismon, kaj la liberaluloj esperis ke li ĵurus la 
Konstitucion. Neniu sciis kian estos la reĝa teniĝo 
pri tiu temo; la Reĝo mem, dum la unuaj monatoj 
de 1814, ne havis klaran ideon pri kian decidon 
preni. Sed li, baldaŭ poziciiĝis pri la temo; li de- 
klaris ke li ne nur ne ĵuros la Konstitucion sed ke 
ĉi tiu kaj la dekretoj de Kadizo estis senvalidaj, 
kvazaŭ ili ne estus ekzistintaj. Krome li ordonis la 
dissolvon de la Parlamento kaj la areston de la li- 
beralaj deputitoj. Fakte, tio estis vera puĉo ĉar 
atencis kontraŭ la legitima aŭtoritato. 

La reĝa puĉo povis sukcesi ĉar la kontraŭ- 
konstituciaj fortoj de la socio estis pli organizitaj 
kaj konsciaj ol la konstitucio-favoraj sektoroj de la 


socio. Por plejparto el la hispanaj kamparanoj (la 
plej multenombra socia tavolo en la lando) la 
kostitucio signifis nenion, aŭ pli ĝuste, ili eĉ sciis 
nenion pri la ekzistado de tiu novaĵo. Cetere la 
klerikaro instigis la malsaĝajn amasojn apogi la 
reĝon kontraŭ la liberalismo. 

La ses jaroj kiuj sekvis al la reveno de la reĝo 
karakteriĝis pro la intenco de ĉi tiu restarigi la 
situacion ekzistintan ĝis la jaro 1808. Tiu procezo 
koincidis kun granda ekonomia depresio en Eŭro- 
po. En Hispanio tiu krizo estis speciale grava por 
la ŝtataj financoj ĉar, krome, la rilatoj kun la ame- 
rikaj kolonioj estis ne-ekzistantaj tiam. La planoj 
entreprenitaj por plibonigi tiun situacion rezultis 
senfruktaj. La tiamaj registaroj de Hispanio ne 
komprenis la naturon de la krizo kaj ne sciis artik- 
igi ian nacian merkaton kiu kompensus la perdon 
je komerca trafiko kun Ameriko kaj mankis al ili 
iu agrara politiko. 

La armeo estis la socia sektoro kiu esprimis la 
ĝeneralan malkontenton. La ĉeso de la milito kaj 
la ekonomia krizo okazigis ke multaj oficiroj estis 
eksigitaj el la armea servo aŭ vidis siajn mon- 
enspezojn malgrandigitaj. Kaj en la kadro de la 
reakcia absolutismo oni favoradis nur la militistajn 
kadrojn de la nobelaro. Do, la armeo restis divid- 
ita kaj parto el ĝi sin tenis kontraŭ la regantaro 
esprimante tiele la ĝeneralan senton de la lando, 
Dum la jarseso 1814-1820 okazis kaj fiaskis 
kelkaj militistaj ribeloj kontraŭ la regantaro. 

La ĉefaj el tiuj militistaj ribeloj kontraŭ Ferdi- 
nando la 7a estis: 

- La 17an de marto 1814, insurekcio en Valencio 
subgvide de Milans del Bosch. 

- La 25an de septembro 1814, insurekcio en Pam- 
plono estrita de Espoz y Mina. 

- La 19an de septembro 1815, ribelo gvidita de 
Juan Dfaz Porlier en Korunjo. 

- Konspiro de Vicente Richard la 21an de februaro 
de la jaro 1816. 

- Puĉo de Lacy, Milans kaj Torrijos en Caldetas, la 
4an de aprilo 1817. 

- Ribelo de Juan van Halen la 21an de septembro 
de la jaro 1817. 

- Komploto de San Miguel 
kaj Valledor en “E1 Pal- 
mar”, la 8an de julio de 
1819. 

- Insurekcio de Joaqum 
Vidal, Lis kaj Calatrava en 
Valencio la lan de januaro 
de 1819. 

Ciuj-ĉi intencoj fiaskis ĉar 
mankis al ili la apogo de iu 
parto el la popolo. Plej- 
parto el la hispana loĝant- 
aro ne komprenis nek volis 
kompreni tiujn aferojn kaj 
ne partoprenis en ili. Estis 
nur konflikta afero inter la 
politikistoj kaj la militistoj. 

Foje la soldatoj mem de la 
ribelintaj armeestroj ne 
obeis la ordonojn de iliaj 
superuloj kaj bataladis fa- 
vore al la absolutisma re- 
ĝimo. Tiel, la Reĝo Ferdi- 
nando la 7a daŭre sukcesis 
sin teni en la povo. 

Tial, kiam okazis en “Las 
Cabezas de San Juan” (ur- 
bo proksima al Kadizo) kroma ribelo, la lan de 
januaro de la jaro 1820, la afero vekis en la Reĝa 
Kortego nek surprizo nek timo. Des pli ke la gvid- 
antoj de tiu insurekcio eĉ ne estis altrangaj arme- 
estroj sed nur mezgradaj oficiroj: la kolonelo Qui- 
roga, el Galegio, kaj la Majoro Riego, el Asturio. 
Do jam dekomence oni esperis ke la afero baldaŭ 
fiaskus. Sed ĉi-foje la ribelintoj ĝuis la apogon de 
la soldataro; temis pri garnizono preta enŝipiĝi 
destine al la Amerikaj kolonioj por kontraŭbatali 
tieajn insurekciojn kontraŭ la hispana metropolo. 
La ribelo de Rafael de Riego ne estis pli bone or- 
ganizita ol la antaŭaj sed sufiĉis la eta popola apo- 
go kiun ĝi atingis por venki sur la absolutisma re- 


ĝimo kiu, fakte, estis vere febla. Post malgranda 
komenca sukceso Riego proklamis la restarigon de 
la Kadiza Konstitucio de 1812. Tiun proklamon li 
faris en la urbo kie garnizonis lia regimento, sed 
ne povis fari la samon en la urbo mem de Kadizo 
ĉar malhelpis lian eniron en tiun urbon la oficiro 
Fernandez de Cordova. La ribelintoj ne sukcesis 
eniri en la Konstitucian urbon sed ankaŭ ne estis 
venkitaj de la trupoj kiuj apogadis la reĝon. Fakte, 
Riego sukcesis aresti la militistan estron de la 
armeo destinita al la ekspedicio al Ameriko, la 
grafo de Calderon. Sekve la trupoj de Riego dis- 
kuris tra kelkaj urboj de Andaluzio esperante veki 
ĝeneralan popolan ribelon kontraŭ la absolutismo, 

sed la popolanoj restis in- 
diferentaj antaŭ la afero. 
Do, la movado ne estis su- 
fokita sed ankaŭ ne trovis 
la esperitan apogon. La 
llan de marto, pli ol du 
monatojn post la komenc- 
iĝo de la ribelo, tiuj solda- 
toj kiuj ankoraŭ apogadis 
Riegon decidis disiĝi serĉ- 
ante rifuĝon en la montaro 
de Ekstremaduro. 

Sed dume okazis kroma 
militista ribelo en Korun- 
jo, kaj poste aliaj en Za- 
ragozo, Pamplono, Barce- 
lono... La 7an de marto la 
Reĝa Palaco en Madrido 
estis sieĝita de grandama- 
so da civitanoj sin manifes- 
taciante kontraŭ la absolu- 
tismo. La Reĝo metis la 
garnizonojn de Madrido 
sub la ordonojn de Genera- 
lo Ballesteros por sufoki la 
popolan movadon, sed tiu 
militisto rifuzis apogi la re- 
ĝimon kaj devigis la monarkon akcepti la Kons- 
titucion. La lOan de marto la Reĝo publikigis ma- 
nifeston al la hispana nacio apogante la Konstitu- 
cion, deklarante: Ni marŝu sincere, kaj mi la 
unua, tra la konstitucia vojo. Tiele komenciĝis la 
Liberala Jartrio. 

Tiamaniere komenciĝis la dua liberala sperto en 
Hispanio, kiu daŭris tri jarojn kaj kiu influis sur la 
popola menso pli ol estis farinta tiu de Kadizo. La 
nova Parlamento komencis siajn sesiojn en julio 
de 1820 kaj oni revalidigis la reformojn aprobitajn 
en Kadizo dum la milito. La monarko uzadis la 
vetoo-rajton kiun asignis al li la Konstitucio por 
bremsi kaj malhelpi tiujn reformojn. 

Renaskiĝis la kontraŭ-klerikarismo kaj oni abolis 
denove la monaĥajn ordenojn. Denove estis elpel- 
itaj el la lando la jezuitoj kaj oni malpliigis la 
fiskan sistemon de la Eklezio. Ankaŭ, oni dekretis 
la alienadon de la posedaĵoj de la regul-submetita 
klerikaro. La Eklezio, do, staris inter la plej akraj 
malamikoj de la Konstitucia reĝimo. La tradici- 
emaj fortoj komencis agadi, ene kaj for de la Par- 
lamento, por restarigi la absolutisman povon de la 
Reĝo kaj eĉ okazis, kun la sekreta konsento de la 
monarĥo, insurekcioj en Navarrio kaj Katalunio 
kaj ribelo de la Reĝa Gvardio. 

Do, la lando spertis plurjaran periodon de politika 
nestabileco kaŭzita de la senĉesa konspirado kon- 
traŭ la konstitucia reĝimo far la monarko kaj pro 
la politikaj konfliktoj inter moderaj liberaluloj kaj 
tiuj pli ekzaltitaj kaj inklinaj al plej radikalaj 
reformoj. Tiu rivaleco generis la aperon de la 
unuaj politikaj partioj en la historio de la lando. 

La Reĝo negocis sekrete kun la Sankta Alianco la 
invadon de Hispanio. Tiu Alianco estis formita 
de Prusio, Aŭstrio, Rusio kaj Francio. Ĝia celo 
estis eviti sociajn eventojn kiel la Granda Franca 
Revolucio de 1789 kaj procezojn kiel tiu kiu 
entronigis Napoleonon. Estis evidenta ke la tiama 
situacio de Hispanio konstituis minacon por la 
stabileco kiun la monarkioj de tiuj landoj volis 
certigi en Eŭropo. Do, la potencoj de tiu Alianco 
decidis en la Kongreso de Verona, la 22an de 
oktobro de 1822 interveni en Hispanio por 
restarigi la absolutisman povon de Ferdinando la 
7a. Frukte de kongresa decido estis sendita al 
Hispankio franca armeo da 95.000 soldatoj. En la 
hispana historigrafio oni nomas tiun armeon «la 
Cent mil Filoj de Sankta Ludoviko». Ĝi estis 
komandita de Ludoviko Antonio de Burbono, 
duko de Angulemo. 

Duafoje en tiu 19a jarcento franca armeo invadas 
Hispanion. En aprilo de 1823, post trairi la 
Pirenean montĉenon la cent mil promenis tra 
Hispanio kaj metis finon al la liberala aventuro. 
Ili sendube determinis la estontecon de la posta 
historio de Hispanio kaj semis la bazojn por la 
plej nigra etapo de la reĝado de Ferdinando 7a, la 
nomita Abomeninda Jardeko (1823-1833) dum 
kiu tiu friponulo restaŭris la plej subpremigan 
absolutismon kaj sufokis ĉiun liberalan aspiron 
en la lando. 

Preskaŭ la tuta intelektularo el la lando devis 
ekziliĝi elmigrante ĉefe al Anglio. Tiuj kiuj restis 
en la lando devis suferi procezon de elpurigado, 
aŭ estis marĝenitaj, kaj multaj el ili estis kon- 
damnitaj al mort-puno, kiel okazis al la Generalo 
Riego mem. 


Rafael de Riego 



Rafael del RIEGO y Nŭnez naskiĝis la 9an de aprilo 
1784 (laŭ alia fonto je la 24-a de novembro 1785) en 
Santa Maria de Tuna, Asturio, ene de familio de la kler- 
isma intelektularo. 

Post ĉeesto en la Universitato de Oviedo en 1807, li 
translokiĝis al Madrido por fariĝi profesia militisto. Tiu- 
jare li partoprenis en la t.n. “Insurekcio de Aranhuezo”. 
En la jaro 1808, dum la Milito de kontraŭ la napoleona 
armeo, li estis kaptita de la francoj kaj enkarcerigita en 
Eskorialo, el kie li poste eskapis. 

La lan de novembro de 1808 li partoprenis en la Batalo 
de Espinosa de los Monteros, kaj tie li denove estis kapt- 
ita de la francaj trupoj. Dum kvin jaroj li troviĝis en la 
francaj koncentrejoj de milit-kaptitoj. Tie li kontaktis kun 
membroj de Framasonaro kaj fariĝis adepto de tiu sekreta 
societo. Liberigita post la franca malvenko de 1814, li 
vojaĝadis tra Anglio kaj Germanio. Reveninta al 
Hispanio li re-eniris en la armeon en la rango de ĉef- 
leŭtenanto. 

Dum la absolutisma jarseso de la reĝo Ferdinando la 7a, 
li partoprenis en konspiro de la framasonoj kaj liberal- 
istoj kontraŭ la reĝo. En la jaro 1819 la reĝo formis 10 
batalionojn por batali kontraŭ la ribelo en Suda Ameri- 
ko. Riego iĝis majoro de la asturia bataliono. Tamen, 
post la alveno al Kadizo, li komencis ribelon la lan de 
januaro de 1820, kaj petis la restarigon de la Konstitucio 
de 1812. Post pozitivaj aliĝoj de aliaj generaloj, la reĝo 
cedis kaj tiam komenciĝis la liberala regado. 

La nova progresista registaro nomumis Riegon Genera- 
lo kaj poste Kapitan-generalo de Galegio. En 1821 oni 
lin translokigis al Aragono. La 18an de junio li edzigis 
sian kuzinon Teresa del Riego y Bustillos. La 4an de sep- 
tembro tiujare, okaze de respublikana ribelo, li estis aku- 
zita je respublikanismo, kaj enkarcerigita. Tamen, lia po- 
pulareco kreskis, kaj en 1822 li estis elektita en la Kor- 
tesoj ( Parlamento ), kaj liberigita. 

En decembro 1822, en la Kongreso de Verona, la landoj 
de la Sankta Alianco decidis ke liberala reĝimo en Hispa- 
nio estus risko por la stabileco en Eŭropo, kaj decidis 
interveni militiste favore al la absolutisma monarhio. Je 
la 7a de aprilo de 1823 franca armeo trairis la Pireneojn. 
Riego ekkomandis la 3an Armeon, kaj rezistis la invad- 
antojn. Tamen, en septembro li estis perfidita, kaj mal- 
liberigita en la urbo de Anquillas (Haeno). Li estis juĝita 
en Madrido, akuzita je perfido, kaj kulpigita. La 7an de 
novembro de 1823 Rafael del Riego estis pendumita en 
la madrida placo “Cebada”. 

Riego fariĝis la simbolo de la liberalismo kaj de la res- 
publikistoj en Hispanio. Himno de Riego , kantaĵo ho- 
nore al Riego estis la himno de la Dua Hispana Respu- 
bliko (1931-1939). Nun lia portreto estas montrata en la 
sidejo de la hispana Parlamento. 

La interveno de la franca armeo subgvide de la du- 
ko de Angulemo por restarigi la absolutisman re- 
ĝimon estis afero kiu solviĝis favore al la francaj 
trupoj laŭlonge de malmultaj monatoj. Male al tio 
okazinta en la franca invado de 1808, plejparto el 
la hispana loĝantaro ne reagis kontraŭ la invad- 
intoj de 1823. En la stato de malklereco de plej 
granda amaso de hispanoj, la simbolo de la legiti- 
ma aŭtoritato estis la persono de la reĝo kaj ne la 
Parlamento, nek la leĝoj, nek la Konstitucio. Do, 
oni konsideris ke la monarko estis sekvestrita de la 
liberalaj regantoj kaj oni bonvenigis la cent mil 
filojn de Sankta Ludoviko, kiuj venis por lin liber- 
igi. La sloganoj tiam kriataj de multaj malsaĝaj 
hispanaj popolanoj estis: Vivu mia posedanto!, 
Vivu la ĉenoj!. Ja, la dormo de la racio naskas 
monstrojn. 

Restarigita la situacio ekzistinta antaŭ la jaro 
1820, komenciĝis por la liberaluloj subpremiga 
etapo kiu daŭrus ĝis la jaro 1833. Tiu abomeninda 
jardeko estis, do, iu pena etapo de transiro el la 
Antikva Reĝimo al nova politika situacio pli 
akorda kun la spirito de la jarcento kaj kun la so- 
cio tiam ekzistanta en tiu Eŭropo kiu estis preter- 
superante la Sanktan Aliancon. 

Kiam la liberalaj parlamentanoj ekziliĝis, ĝenerale 
al Britio, la Reĝo Ferdinando la 7a reakiris sian 
absolutan povon kaj forgesis la faritajn promesojn 
ne efektivigi reprezaliojn. La reprezalioj kaj la 
purigado en la armeo, kun la celo krei novan 


armeon, igis ke, fakte, al la lando mankis iu nacia 
armeo dum kelkaj jaroj. Pro tio, grandparto el la 
francaj trupoj devis resti en Hispanio dum kvin 
jaroj. 

Paradokse, la Sankta Alianco mem, kiu estis help- 
inta la reĝon Ferdinandon reakiri ties absolutan 
povon, devis moderigi lin en ĉi ties venĝado tim- 
ante ke la tiranecaj disponoj de la hispana monar- 
ko povus provoki revolucion kiel reago. Fakte, la 
Fiska Ministro, Luis Lopez Ballesteros, kiu restis 
en tiu posteno dum la tuta jardeko, estis trudita al 
la Reĝo Ferdinando fare de la Sankta Alianco por 
normaligi la ekonomian situacion laŭ la kriterioj 
de la potencoj apartenantaj al tiu alianco. 

Tamen la planoj de la Ministro Ballesteros ne estis 
sukcesaj, kaj en 1826 daŭre ekzistis la fiska ĥaoso 
tiamaniere ke la ŝtataj impost-enspezoj de tiu jaro 
estis multe malpli altaj ol ties de la jaro 1790. Oni 
devas noti ĉi tie ke la Hispanio kiu ĝis la jaro 1808 
posedis kolonian imperion kiu etendiĝis ekde la 
Alta Kalifornio kaj Teksaso ĝis la Horna-Kabo, 
esceptante Brazilon, en la jaro 1824 posedis nur la 
insulojn de Kubo kaj Porto-Riko en Ameriko kaj 
la insularojn Filipina, Mariana kaj Karolina en la 
Pacifika Oceano. 

Samtempe oni entreprenis ian politikan “normal- 
igon” en socio fanatikigita kaj dividita. Oni star- 
igis en la tuta lando iun efikan policon por kon- 
troladi tiel la liberalulojn kiel la partianojn de la 
absolutismo, kiuj vekis, en la politika povo, saman 

timon. La partianoj de la absolutismo dividiĝis en 
du tendencoj: tiuj ne-toleremaj, kiuj volis ke la 
reĝo persekutu ĉiujn politikajn figurojn de la libe- 
rala jartrio kaj restarigu la Inkvizicion, kaj tiuj 
moderaj, kiuj pretendis ke la monarko restu super 
la konflikto kaj prenu la necesajn reformojn por 
modernigi la socion laŭ la eŭropa modelo. 

Dum tiu tempo la rusa caro kaj la franca reĝo in- 
sistadis por ke Ferdinando koncesiu iun amnes- 
tion. Kiam oni konsentis pri tio, estante ministro 
pri Justico la netolerema Calomarde, rezultis ke la 
dekreto pri amnestio estis trompo kaj ĝia apliko 
favoris neniun ĉar ĝi kontemplis ĝis 15 esceptojn 
kiuj, fakte, igis ĝin senutila. Do, daŭre persistis la 
etoso de persekutado, en kiu ne mankis eĉ kon- 
damnoj je mort-puno, ki- 
el tiu aplikita al la Gene- 
ralo Torrijos kaj ties kun- 
uloj, kies bildo aperas en 
la titolo de ĉi tiu ĉapitro. 

Sed dume daŭre plipro- 
fundiĝis la abismo de di- 
vido inteme de la abso- 
lutismaj fortoj, kaj eĉ 
okazis insurekcioj de la 
plej ekstremismaj sekto- 
roj de tiu tendenco kon- 
traŭ la modera regantaro 
de tiu tendenco. Ekde la 
jaro 1826 la necedema aŭ 
ekstremisma tendenco de 
la absolutismo komencis 
aglutiniĝi ĉirkaŭ la perso- 
no de Carlos Marfa Isi- 
dro, frato de la reĝo kaj 
eventuala heredonto de la 
hispana reĝa krono tial ke 
al Ferdinando la 7a man- 
kis idaro. 

En la jaro 1827 konkret- 
iĝis en Katalunio milita 
ribelo de tiu sektoro kiun de nun oni povus nomi 
“karlismo” (de la nomo de la frato de la reĝo, 
Carlos, kiu en la hispana lingvo prononcendas 
“Karlos”). La movado daŭris kelkajn monatojn 
sed la reĝo havis ankoraŭ sufiĉe da influo sur tiu 
sektoro por konvinki la ribelintojn rezigni je tiu 
teniĝo. Li kutime diradis: Hispanio estas kvazaŭ 
botelo da ĉampano kies korko estis mi, kaj kiam 
mi malaperos ŝprucos el la botelo la tuta forto tie 
kunpremita. 

En la jaro 1829 la reĝo edziĝis, kvarafoje en sia 
vivo, kaj ĉi-foje li sukcesis naski idon. Sed la filo 
estis... filino, kaj en Hispanio ekzistis tiam iu le- 
ĝo, la “Salika Leĝo”, kiu malpermesis la reĝadon 


de virinoj. Do, daŭre la absolutismaj partianoj de 
Karlos Marfa Isidro havis esperon pri la surtroniĝo 
de ilia kandidato. 

La lastaj jaroj de la vivo de Ferdinando la 7a, estis 
plenaj je kortegaj intrigoj pri la afero de la reĝa 
heredo-rajto. Ferdinando subskribis leĝon permes- 
antan la heredon fare de filino, nuligante la Sali- 
kan Leĝon. La 31an de marto de 1830 Ferdinando 
promulgis la t. n. “Pragmata Sankcio”, aprobitan 
la 30an de septembro de la jaro 1789, dum la reĝ- 
ado de Karolo la 4a, sed kiun oni ne igis efektiva 
tiam pro postuloj de ekstera politiko. La Pragmata 
Sankcio disponis ke se la reĝo ne havus viran he- 
redonton, heredus la plejaĝa filino. Ĉi tio, fakte, 
ruinigus la pretendon de la infanto Karlos Maria 

Isidro al la heredo-rajto, 
ĉar ĉu estu infano aŭ in- 
fanino la naskiĝonto de la 
reĝo li aŭ ŝi estos la rekta 
heredonto de la monarko. 
Tia-maniere lia filino Eli- 
zabeta estus agnoskata 
kiel heredonta de la kro- 
no, spite al la pretendo de 
la partianoj de la frato de 
la reĝo. 

En 1832, estante la reĝo 
grave malsana en la pala- 
co de La Granja, korteg- 
anoj de la partio de la in- 
fanto Karlos sukcesis ke 
Ferdinando subskribu de- 
kreton nuligante la Prag- 
matan Sankcion. Kiam 
pliboniĝis la sano de la 
monarĥo, la registaro de 
Francisco Cea Bermŭdez 
denove revalidigis ĝin. 
Post tio Karlos forlasis la 
kortegon kaj la landon, 
kaj lokiĝis en Portugalio. 
Dume la reĝino Marfa Cristina, kiu estis nom- 
umita regentino dum la grava malsano de la reĝo 
(la princino Elizabeta estis trijara infanino tiam), 
inicis alproksimiĝon al la liberaluloj kaj koncesiis 
ampleksan amnestion por la liberalaj ekzilitoj, 
antaŭ-prezentante la politikan turno-punkton al la 
liberalismo kiu okazus je la morto de la reĝo. 
Ferdinando mortis en septembro de 1833 sen viraj 
filoj; li estis naskinta duan filinon (la infantino 
Luisa Fernanda). 

La infanto Karlos kaj ties sekvantoj ribelis kontraŭ 
la kronado de Elizabeta kaj tiele komenciĝis civil- 
milito en Hispanio. La ĉampan-botelo perforte 
ŝprucigis sian tutan kunpremitan forton. 

La Unua Karlisma Milito estis civilmilito okazinta 
en Hispanio inter la jaroj 1833 kaj 1840 inter la 
partianoj de la infanto Carlos Maria Isidro de 
Burbono, nomitaj “karlistoj” kaj de absolutisma 
reĝimo, kaj ties de Isabel la 2a, nomitaj “isabel- 
anoj”, kiuj apogadis la regentinon Maria Cristina 
de Burbono, kies regado komence estis modere 
absolutisma, kaj fine fariĝis liberala por atingi po- 
polan apogon. 

Formale, temis pri konflikto pri la hered-formo de 
la reĝa krono de Hispanio, ĉar la pretendanto 
Karlos (Carlos en la hispana skribo) svingis la 
flagon de la Tradicio postulante ke oni respektu la 
ĝis tiam ekzistintan “Salikan Leĝon”, kiu mal- 
permesadis reĝadon de virinoj. Sed malantaŭ tiu 
formala aspekto de la afero estis poli- 
tika problemo kiu tute ne havis ka- 
rakteron de interdinastia konflikto. 

Reale estis la kontraŭdiro inter ab- 
solutismo kaj liberalismo, inter reĝa 
absoluta povo kaj konstitucio, inter 
tradiciismo kaj progresado... Ja, la 
Salika Leĝo ne tiel estis tradicia en 
Hispanio kiel la tradiciistoj volis pen- 
si. Ĝi estis aprobita nur unu jarcenton 
antaŭ tiu epoko, fare de la reĝo Filipo 
la 5a por bari la aliron al la hispana 
trono de persono kiu ne konvenis al 
li. Do, neniel en rilato kun la situacio 
de Hispanio en 1833. La dispono de 
Ferdinando la 7a nuligi tiun leĝon 
estis tiel valida kiel ties starigo far Filipo la 5a, kaj 
en aliaj cirkonstancoj estus okazinta neniu kon- 
flikto tiurilate. Krome, estas de ĉiuj konata la fak- 
to ke en Hispanio estis famaj reĝinoj kiaj Isabel la 
Katolika. Do, la tradicio en ĉi tiu lando ne estas 
kontraŭ la reĝado de inoj. 

Sed, kiel dirite, la vera kontraŭdiro estis rilate al la 
modernigo de la lando en la politika, socia kaj 
ekonomia terenoj. La absolutistoj au karlistoj celis 
la daurigon de la feŭdismo, la Inkvizicio kaj la 
senbrida povo de la monarkoj. Kaj ĉar la partianoj 
de tia “tradicio” apogadis la pretendanton Karolon 
la regentino devis serĉi apogon en la politikaj 
fortoj kiuj sin oponis al la absolutismo, t.e. la 
liberaloj. Por akiri la apogon de tiuj liberalaj fortoj 
la reĝino devis barakti, penadi serĉi kontentigan 
solvon por tiuj liberalaj personoj kiuj ĝis tiam 
suferadis persekutadon far ŝia forpasinta edzo 
Ferdinando. Do, ŝi proklamis amnestion por tiuj 


hispanaj liberaluloj kiuj devis ekziliĝi fine de la 
liberala jartrio kaj por tiuj kiuj restis en la lando 
kaj estis enkarcerigitaj aŭ suferis alitipan persekut- 
adon. Ankaŭ, oni rehabilitis tiujn liberalojn kiuj 
estis kondamnitaj al mort-puno dum la reĝado de 
Ferdinando la 7a, inter ili Rafael de Riego. Tiuj 
disponoj altiris la apogon al la regentino kaj ties 
reĝa filino far la liberaluloj, kiuj estis tre multe- 
nombraj en la armeo kaj en la administracio de la 
lando. Kun tiu liberala apogo kaj ties de la 
moderaj absolutistoj la regentino povis alfronti la 
ribelon de ŝia bofrato Karolo, kiu sin proklamis 
reĝo kaj faris alvokon al la lando favore al lia 
pretendo. 

Tiu pretendanto ĝuis la apogon de preskaŭ tuta 
klerikaro de la lando, kaj mobiliziĝis 
favore al li la loĝantaro de kelkaj re- 
gionoj: Eŭskadio, Navarrio, Katalu- 
nio, zono de la Infantado kaj parto de 
la Riojo kaj nordo de Kastilio, ankaŭ 
iomete en Asturio kaj malpli en Gale- 
gio. Sed oni devis noti ke la karlisma 
apogo en tiuj terzonoj baziĝis nur sur 
la kampara loĝantaro; la afero de la 
pretendanto venkis en neniu urbo; 
neniu militista garnizono sin deklaris 
favore al Karlos. La batalantoj de la 
pretendanto estis gerilanoj varbitaj 
inter la kamparana loĝantaro de la 
menciitaj regionoj, gviditaj de iuj 
emeritaj militistoj, kiel la fama Zu- 
malacarregui. La kialo de la karlism-favora pozici- 
iĝo de grandaj amasoj da kamparanoj de la nordaj 
regionoj estis la influo de la katolika pastraro, sen- 
dube. Oni devas memori ke la RomKatolika Ekle- 
zio sin tenis kontraŭ la Homaj Rajtoj ĝis la jaro 
1941, kaj ankoraŭ nuntempe ĝi ne subskribis la 
konceman dokumenton. Sed ne nur tiu klerika 
apogo estis la kaŭzo de la karlisma fervoro en tiuj 
regionoj, oni devas konsideri ke tiuj regionoj estis 
fomaj, t. e. ili ĝuis, dum la Antikva Reĝimo je tiuj 
Foruoj aŭ kutim-rajtojn akiritajn dum Mezepoko. 
Laŭteorie, la foma sistemo devus ne kontraŭstari 
aŭ kontraŭdiri la konstitucian sistemon. Ambaŭ 
sistemoj estas konstituitaj de leĝ-statutaro celantaj 
limigi la absolutan povon de la reĝoj, do, ŝajne, 
ambaŭ statutaroj devus troviĝi sur la sama linio. 
Sed tio estas nur teorio; en la realo la afero estas 
iom pli komplika. La foruoj estas reĝaj koncesioj, 
favoroj, kiuj ne lezas la absolutisman karakteron 

de la reĝa povo, dum la konstitucioj estas popolaj 
altrudoj al la reĝoj. Sed la ĉefa diferenco estas tio 
ke la konstitucio estas la sama leĝo por la tuta 
lando dum la foruoj estas privilegioj ĝuitaj de nur 
iuj provincoj por ilin diferencigi el la ensemblo de 
la lando. Do, la foruaj regionoj de Hispanio abo- 
menis la konstituciismon kaj la liberalismon kiuj 
pretendis egaligi la gecivitanojn de ĉiuj regionoj. 
Dum la milito la liberalaj fortoj de Hispanio firme 
kontroladis la ŝtat-aparaton de la lando kaj bone 
rezistis la ofensivon de la karlismaj fortoj. Kiel 
dirite, la plej granda apogo al la liberala afero estis 
en la urboj. En Madrido, konkrete, estis eĉ 
ekstremismaj sektoroj de la liberalismo. En 1835 
okazis amasan masakradon de monaĥoj fare de 
tiuj ekstremistoj, kiujn la regantaro ne povis, ne 
sciis aŭ ne volis reteni. La persekutadon ne iris 
kontraŭ la religio, eĉ ne kontraŭ la tuta pastraro 
sed nur kontraŭ la monaĥoj; oni konsideris ke la 
monaĥaj ordenoj estis plej radikalaj en la pozici- 
iĝo favore al la reveno de la Antikva Reĝimo. 

Sed oni devas kompreni ke la situacio ene de la 
fortoj regantaj en Madrido ne estis de kompleta 
harmonio. Verdire, la fakta povo de la partianoj de 
la infana reĝino Izabela estis koalicio de la mo- 
deraj sektoroj de la absolutismo, kiuj ne volis apo- 
gi la pretendanton, kaj la modera sektoro de la 


liberalismo, al kiu ne urĝis la restarigon de la 
konstitucio, almenaŭ dum la daŭro de la milito 
kontraŭ la karlistoj. La interrilatoj inter ambaŭ po- 
litikaj fortoj estis sufiĉe konkordaj por ne endanĝ- 
erigi la komunan situacion antaŭ la milita mal- 
amiko, sed ne mankis inter tiuj malsamaj sektoroj 
streĉiteco kaj politika batalado, kiel atestas pri tio 
la oftaj sinsekvaj ŝanĝoj en la registaro kaj ties 
gvidado. La afero de la masakrado de la monaĥoj 
eble estis rezulto de kontraŭdiro inter la regantaj 
sektoroj. 

Alia pli grava kontraŭdiro inter la tradiciaj kaj la 
modemigaj fortoj de la madrida regantaro estis la 
afero de la alienado (“desamortizacion” en la hisp- 
ana lingvo) de la ekleziaj posedaĵoj. La iniciatinto 
de tiu politiko estis Juan Alvarez Mendizabal, kiu 
estis ministro dum la tuta karlisma milito kaj pre- 
zidis la registaron dum periodo je malpli ol unu 
jaro inter septembro de 1835 kaj majo de 1836. La 
eks-proprietigo de la ekleziaj bienoj realigita per 
la dekretoj de Mendizabal de la 19a de fe-bmaro 
kaj la 8a de marto de 1836 vekis la oponon kaj la 
malaprobon far la Eklezio, kiu ekskomunikis la 
alienigajn ministrojn kaj la aĉetintojn de la bienoj 
de la religiaj institucioj. La plano de Mendizabal 
estis rekuperi por la lando la grandajn bie-nojn 
kiuj subkontrole de la Eklezio restis ne kultivataj 









dum jarcentoj kaj transdoni ilin al la kamparanoj 
por ĝia kultivado. Sed la afero disvolviĝis alima- 
niere. La reganta reĝino 
elpostenigis Mendizabalon 
post la eksproprietigo de la 
bienoj sed antaŭ ties aŭkci- 
ado. Do, la kontrolo de la 
asignado de la bienoj restis 
sub alia ministro kun mal- 
samaj planoj ol Mendizabal, 
kaj la rezulto estis ke la teroj 
ne estis disdonitaj al la kam- 
paranoj sed al la grandaj ter- 
posedantoj kaj alta burĝaro 
de la lando, kaj tiele la bie- 
noj restis senkultivataj kaj 
oni malprofitis la eblecon 
krei klasojn de kamparanaj 
terposedantoj kaj malalta 
burĝaro. 

Sed dum plu daŭris la karl- 
ista milito estis aliaj, pli 
ŝokaj politikaj eventoj, ene 
de la hispana teritorio kon- 
trolata de la registaro de Ma- 
drido. Jam ni vidis ke la moderaj liberalistoj sin 
tenis relative respektemaj de la politika statu quo 
aŭ interrilato de fortoj. Sed ene de la hispana 
liberalismo ekzistis ankaŭ, kiel jam dirite, aliaj pli 
radikalaj uloj. Por la libera- 
laj hispanoj la tiama politika 
situacio sendube estis sufiĉe 
ambigua. Oni rehabilitis la 
punitajn liberalistojn, ĉesis 
la persekutado al la parti- 
anoj de la konstitucio, kaj en 
la registaro en Madrido kaj 
la administracio ĝenerale la 
liberaluloj kontroladis sufiĉe 
da povo, sed dume oni ne re- 
starigis la konstitucion, kaj 
teorie restis valida kaj funk- 
cianta la politika statutaro 
kiun Ferdinando la 7a dekre- 
tis post la finigo de la libera- 
la jartrio. La malkontento de 
tiuj politikaj sektoroj kon- 
kretiĝis, en aŭgusto de 1836 
en la t. n. “Ribelo de la sar- 
ĝentoj de la Granja”. Dum la 
somero de tiu jaro la reĝa 
familio troviĝis en la palaco 
de “la Granja” (distance 90 
kilometrojn de Madrido). Tiam la reĝa familio, 
krom la regentino Maria Cristina, vidvino de la 


reĝo Ferdinando, kaj ties infanaj filinoj, la reĝino 
Izabella kaj ĉi ties fratino Luisa Fernanda, estis 
ankaŭ la nova edzo de la 
regentino, S-ro Munoz, kaj 
du filinoj de la geparo (dum 
la sekvaj jaroj ili naskos 
pliajn 6 gefilojn). La 12an 
de aŭgusto la Reĝa Gvardio, 
subgvide de ĝiaj suboficiroj, 
ribelis kontraŭ la reĝa fami- 
lio cele devigi la regentinon 
akcepti kaj proklami la 
konstitucion de 1812. Maria 
Cristina kapitulacis kaj estis 
kunvokita la parlamento laŭ 
la statutaro de la Konstitucio 
de Kadizo. Sed ĉi tiu estis 
modifita laŭ interkonsento 
de la du sektoroj de la hisp- 
ana liberalismo. Ĉi tiu estis 
eble la lasta okazo en kiu 
interakordiĝis la du aloj de 
la hispana liberalismo. La 
cetero de la 19a jarcento vi- 
dos la senĉesan kontraŭfron- 
tiĝon inter ambaŭ fortoj. 

La rezulto de la faritaj ŝanĝoj estis la t. n. “Kons- 
titucio de 1837 kiu, fakte, estis malpli progresista 
ol tiu de Kadizo de la jaro 1812. 

Dume sekvis la karlisma mi- 
lito. Generale, la karlistaj 
ofensivoj rezultis malsukce- 
saj. En la somero de 1837 
okazis la plej forta el la kar- 
listaj ofensivoj, dum kiu 
preskaŭ okazas la konkero 
de Madrido fare de la trupoj 
de la pretendanto, sed fine 
ankaŭ tiu operacio fiasksis, 
kaj de tiam ĝis la fino de la 
milito en 1840 la forto de la 
karlista armeo pli kaj pli 
malpliiĝis. Ankaŭ ene de la 
karlismo estis malkonsento 
inter diversaj tendencoj kiuj 
konstituis ĝin. Fine la kon- 
traŭfrontiĝo de la diversaj 
karlismaj klikoj fariĝis per- 
forta kaj el tiu interfrontiĝo 
venkis la partianoj de la re- 
paciĝo kun la liberala Hispa- 
nio. La fino de la milito estis 
signita de la fama interbrak- 
umo inter la generaloj Maroto (karlista) kaj 
Espartero (liberala). 

La hispana konstitucio de 1837 havis validecon 
ĝis la jaro 1845. Gia ekapliko signifis la definiti- 
van finon de la Antikva Reĝimo en nia lando. En 
la jaro 1836, meze de la civila milito inter la 
karlismo kaj la modernigaj fortoj de la lando, est- 
ante ankoraŭ formale valida la statutaro de la 
monarĥa absolutismo, iu ribelo de la sarĝentoj de 
la Reĝa Gvardio en la palaco de la “La Granja de 
San Ildefonso” provinco de Segovio, devigis la 
regentinon Maria Luisa de Burbono proklami la 
Konstitucion de 1812 kaj nomumi novan regist- 
aron kiu kunvokis balotadon por Parlamento kiu 
ellaboru novan konstitucion reformante tiun de 
Kadizo de 1812. 

En la nova Parlamento havis plimulton la progres- 
istoj kaj ili estus povintaj profiti la situacion por 
ellabori konstitucion akorde kun iliaj idealoj. 
Tamen, la rezultinta konstitucia teksto estis malpli 
progresista ol tiu de la jaro 1812 ĉar oni serĉis 
formulon kiu estu akceptebla por ĉiuj liberaj ten- 
dencoj: progresistoj kaj moderaj. 

La konstitucio aprobita en la jaro 1837 estis grava 
ĉefe ĉar ĝi definitive establis en la lando la kons- 
titucian reĝimon per parlamenta sistemo simila al 
ties de Francio kaj aliaj europaj landoj en tiu epo- 
ko. Gia teksto prezentis karakteraĵojn similajn al 
la plej progresistaj de la Kadiza Konstitucio de 
1812, kiel la principon de nacia suvereneco, la ag- 
nosko de granda ensemblo de civitanaj rajtoj, la 
divido de la ŝtataj povoj, limigo de la reĝa povo 


kaj asigno de grava rolo al la Parlamento. 


La sarĝentoj de la Reĝa Gvardio 
postulis ke la regentino akceptu la 
Konstitucion de 1812. 


Por altiri la apogon de moderaj liberaluloj al la 
aprobo de la Konstitucio oni enkondukis en ĝian 
artikolaron alitipajn aspektojn kiel la duĉambra 
parlamento, estante ĉi tiu formita de iu Senato kies 
membroj estus elektitaj aŭ nomumitaj de la 
reĝ(in)o, kaj iu Ĉambro de la Deputitoj kies mem- 
broj estu elektitaj per balotado. Krome, la monar- 
ko havus ankaŭ ampleksan povon por eksigi la 
Parlamento kaj kunvoki novan. 

La pribalota leĝo kiun oni aplikis post la aprobo 
de la konstitucio baziĝis sur tre limiga laŭcensa aŭ 
laŭrenta voĉdonado, ĉar rajtis voĉdoni nur tiuj 
hispanoj (cetere nur viroj) kiuj pagadus ĉiujaran 
imposton je valoro de 200 realoj, do la landa 
voĉdonantaro estis malpli ol 5 procento el la hisp- 
ana loĝantaro. 

Cetere tiu konstitucio (kaj la sekvintaj) ne alportis 
al la hispana popolo normaliĝon de la politika vi- 
vo de la lando. Sekvis la senĉesa malakordo inter 
moderuloj kaj progresistoj, kun entrudoj de per- 
sonaj ambicioj, ĉefe el la armeestraro. Oftis la mi- 
litistaj puĉoj far generaloj el ambaŭ politikaj ten- 
dencoj. La regentino Maria Cristina de Burbono, 
kiu nevole akceptis la konstitucian reĝimon, ansta- 
taŭ resti en la arbitracia rolo kiun la konstitucio 
asignis al la monarko, eniris en la politikan batal- 
adon flanke de la moderuloj kaj tio okazigis ke 
post la fino de la karlisma milito en 1840 ŝi estis 
eksigita el la regenta funkcio kiu estis de tiam 
plenumita de la Generalo Baldomero Espartero, 
venkinto de la karlisma milito. 


La regentino Maria Cristina de Burbono subskribas, sub altrudo de la ser- 
ĝentoj, la dekreton rekonante la Konstitucion kaj kunvokante Parlamenton 
laŭ la konstituciaj normoj. 

Jam antaŭ la finiĝo de la karlisma milito, okazinta 
en 1840, per la venko de la politikaj fortoj kiuj 
apogadis la reĝan infaninon Izabela, inter kiuj el- 
staris la liberaloj, ĉi tiuj estis sukcesintaj establi 
novan konstitucion en la jaro 1837. De tiam la po- 
litikaj interfrontiĝoj en Hispanio okazis inter la di- 
versaj tendencoj de la liberalismo, ĉefe: la progre- 
sistoj kaj la moderistoj; laŭ tiama nomado, hodiaŭ 
ni dirus maldekstraro kaj dekstraro respektive. 

La Regentino Maria Cristina ne akceptis bonvole 
la Konstitucion. Ĝi estis trudita al ŝi de la ribel- 
intaj serĝentoj en La Granja. Kaj de tiam ŝi ko- 
mencis konspiri kontraŭ la nova 
situacio kun la apogo de la mo- 
deristoj. La registrar-prezidento 
Evaristo Perez de Castro eksigis 
la parlamenton kun la preteksto 
konsulti la nacian volon sed kun 
la celo elekti novan korteson 
kun moderista plimulto kiu apo- 
gus poste limigan leĝaron mal- 
permesante estontan reakiron de 
la povo far la progresistoj. 

La balotado de januaro 1840 es- 
tis plena je incidentoj kaj korup- 
tado. La plimulto akirita de Pe- 
rez de Castro permesis aprobi 
leĝon de municipoj elpensitan ^ 
por malfortigi la popolan apogon de la progres- 
istoj. Tiu leĝo metis finon al la sendependeco de la 
municipoj, kies disponoj devus esti aprobitaj de la 
provincestroj, ankaŭ malgrandigis la nombron da 
voĉdonantoj kaj voĉdonatoj kaj disponis ke la urb- 
estroj kaj la vicurbestroj estu nomumitaj de la pro- 
vincestroj. Oni metis limigojn ankaŭ al la civitana 
milico kaj la preslibero. 

La progresistoj tuj mobiliziĝis kontraŭ tiu leĝo. 
Por aprobi tiun leĝon, la Regentino volis inter- 
akordi kun Generalo Espartero, la ĵusvenkinto de 
la karlismaj fortoj, kiu havis grandan influon sur la 
progresistoj. Espartero troviĝis tiam en Katalunio 
sufokante la lastajn postrestaĵojn de la karlismo. 
La Regentino translokiĝis al Barcelono por inter- 
vidiĝi kun li. La Generalo postulis la eksigon de la 
moderistaj korteso kaj registaro, kaj la nuligon de 
la municipan leĝon. Sed la Regentino, kiu estis 
inspirinta la turniĝon dekstren, ne volis cedi kaj tio 



provokis revolucion en Barcelono en septembro 
de tiu jaro 1840. 

Baldaŭ la malkontento etendiĝis al la tuta lando 
kaj aperis revoluciaj konsilioj en multaj lokoj. Es- 
partero rifuzis uzi la armeajn trupojn kontraŭ la 
ribelintoj. La regentino kompreninte ke ne eblis al 
ŝi kontraŭfronti tiun situacion, demisiis je sia re- 
genta funkcio kaj ekziliĝis al Francio ne por sin 
retiri el la politiko sed por konspiri de tie sen- 
daĝere. Espartero, fariĝinte kontrolanto de la situ- 
acio, nuligis la revoluciajn konsiliojn kaj reorga- 
nizis la civitanan milicon. Kiel preskaŭ sola de- 
mokratia konkero, restis iom pli 
da preslibereco. Cetere, apenaŭ 
estis politika ŝanĝo sed nur ŝan- 
ĝo de regent-persono. 

Ne ĉiuj progresistoj kontentiĝis 
pri la regenteco de Espatero. Iuj 
proponis tripersonan regent- 
econ, laŭ dispono de la konstitu- 
cio de 1812, kaj ĉiukaze estis 
aliaj kandidatoj por unupersona 
regenteco. Sed Espartero sukce- 
sis organizi, ene de la progres- 
istaj vicoj, partion fidelan al sia 
persono. Tiu partio estis kons- 
tituita ĉefe el militistoj kunuloj 
de la generalo en la multaj bata- 
loj en kiuj li intervenis. Tiuj militistoj estis konataj 
laŭ la nomo “ajakuĉoj” tial ke plejparto el ili par- 
toprenis en fama batalo nomata Ajakuĉo (Ayacu- 
cho) en iu kampanjo kontraŭ la sendependistoj de 
HispanAmeriko. 

Tiu ajakuĉa aŭ espartera partio subgvide de Bal- 
domero atingis la raran meriton unuigi la tutan 
landan loĝantaron: karlistoj, moderistoj kaj pro- 
gresistoj... kontraŭ si mem. La problemoj de la 
registaro de Espartero komenciĝis per iu konspiro 
de la moderistoj organizita ekde de Parizo far la 
partianoj de la antaŭa regentino kiu financis la afe- 
ron per 8 milionoj da realoj. Komence de oktobro 
de la jaro 1841 iu militista movado komenciĝinta 
en Pamplono, Bilbao kaj Vitorio, subgvide de Le- 
opoldo 0’Donnell, devus kompletiĝi, laŭ la ella- 
borita plano, per alsalto al la reĝa palaco de Ma- 
drido cele kapti la reĝinon Izabelan kaj ties frat- 
inon por konduki ilin al Eŭskadio kaj proklami tie 

novan regentecon de Maria Cristina kaj novan reg- 
istaron preziditan de Istŭriz. Sed fiaskis la opera- 
cio en Madrido pro la rezisto de la reĝa gvardio 
kaj poste 0’Donnell ne sukcesis efektivigi, spite al 
la bombardado de Pamplono, la proklamadon de 
Maria Cristina en tiu urbo. La rezulto de tiu-ĉi afe- 
ro estis la mortpafo de la generaloj Montes de 
Oca, Borso de Carminati kaj Diego Leon. La re- 
gento Espartero rifuzis forpardoni ilin spite al la 
multenombraj petoj tiusence. 

Li sendube estis abnegacia kaj sufiĉe kapabla mi- 
litisto, kvankam ne genia strategiisto; liaj milit- 
istaj venkoj okazis nur kontraŭ generaloj eĉ malpli 
kapablaj ol li. La solan fojon kiam li alfrontiĝis 
kontraŭ Zumalacarregi, tiu ĉi karlista generalo kla- 
re venkis lin. Sed kiel politikisto, Espartero estis 
eĉ malpli lerta ol kiel militisto. Li pretis regi la 
landon kvazaŭ ĝi estus militista kazerno. Tial, lia 
fiasko en la politika tereno rapide konkretiĝis. 

Post gajni la malamon de la moderistoj kaj tuta 
dekstraro ĝenerale, la regento falis en erarojn kiuj 
altiris al li ankaŭ la oponon de la progresistoj. La 
kaŭzo de tiu procezo estis la konflikto de Barcelo- 
no. Tie oni entreprenis la faligon de la antikvaj 
muregoj por ebligi la 
disetendiĝon de la ur- 
bo ĉefe pro la kresko 
de la komenciĝanta 
industrio. La detruo 
de la muregoj signifis 
ankaŭ la faligon de la 
Citadelo. Tiu ĉi forti- 
kaĵo havis por la barcelonaj progresistoj similan 
signifon kiel la Bastilo por la parizaj revoluciuloj; 
ĝi estis simbolo kaj memoraĵo de la reĝa abso- 
lutismo kaj subpremado. Elirinte el Barcelono la 
trupoj de Generalo Van Halen por kontraŭbatali la 
ribelon de la moderistoj, la barcelona popolamaso 
procedis ekdetrui la fortreson. Kiam la Generalo 
Van Halen revenis al la urbo li estis portanta 
ordonojn de la registaro por rekonstrui la faligitajn 
muregojn de fortreso kiu daŭre devus utili por 
kontroli la urbon. 

La barcelonanoj konstatis ke la progresista regant- 
aro, al kies venko ili estis kontribuintaj, kondutas 
kun ili same kiel la moderistoj antaŭe regintaj. En 
tiu urbo la civitana kaj revolucia konscio de la 
popolo estis pli granda ol en la cetero de la lando. 
La progresisma maturiĝo de la socio okazis tie 
dank al la disvolviĝo de la industrio; tie estis jam 
naskiĝintaj la unuaj modemaj sindikatoj de labor- 
istoj. Do, la loĝantaro de tiu urbo esperis de la 
progresismo iun politikon akorde kun la la necesoj 
de disvolviĝo, kun plej alta grado je libereco, sed 
la politika kapablo de Espartero ne sufiĉis por 


kompreni tiu-tipajn realaĵojn. Li formis novan re- 
gistaron, prezidatan de Generalo Rodil kaj konsti- 
tuita nur el senatanoj, kio estis ofendo al la par- 
lamentaj deputitoj. La Parlamento estis fermita la 
16an de julio kaj kiam ĝi denove malfermiĝis la 
14an de novembro tio koincidis kun nova eksplo- 
do de perforto en Barcelono kaj kun parlamenta 
atakado al la registaro. La 22an de novembro de- 
nove estis fermita la Parlamento. 

Kreskis la malkontento en Katalunio pro la bmtal- 
eco de la generaloj Van Halen kaj Zurbano kon- 
traŭ la postrestaĵoj de la karlistaj geriloj kaj sam- 
tempe kontraŭ la respublikanoj. En Barcelono 
okazis perfortaj incidentoj de la soldataro kontraŭ 
civitanoj kaj civitanaj milicoj. Baldaŭ ĝeneraliĝis 
la ribelo: la geurbanoj ĵetadis ŝtonojn kaj meblojn 
straten kontraŭ la soldatoj, la preĝejaj sonoriloj 
faris alarm-alvokon, alkuris al la urbo vilaĝanoj de 
la ĉirkaŭaĵoj, kaj onis starigis stratajn barikadojn, 
nigraj kaj ruĝaj flagoj flirtadis en ĉiuj turoj kaj te- 
rasoj... Generalo Van Halen retiriĝis el la urbo 
kun siaj trupoj kaj konstituiĝis tie iu Popola Kon- 
silio prezidita de iu respublikano, Juan Manuel 
Carsy, kiu postulis la demision de Espartero kaj la 

kunvokadon de Kon- 
stituciaj Kortesoj. 
Dum la dusemajna 
daŭro de la insurek- 
cio, okazis en Barce- 
lono neniu perforto 
kontraŭ la personoj 
kaj la posedaĵoj. Ta- 
men la presaro de Madrido misinformadis la loĝ- 
antaron de la ĉefurbo raportante pri teraraj sangaj 
okazaĵoj. Espartero alvenis al la eksteraĵoj de Bar- 
celono la 29an de novembro kaj rifuzis ricevi ko- 
misionon de civitanoj de la urbo en kiu parto- 
prenis la ĉefepiskopo mem. Li ne deziris paktitan 
kapitulacon sed punon. La 3a de decembro ko- 
menciĝis la bombardado de la urbo: ekde la for- 
treso de Montjuic oni pafis 1014 kanonajn kuglojn 
kiuj damaĝis 462 domojn. La regento kontemplis 
la bombardadon kaj postulis senkondiĉan kapitula- 
con. Poste li aplikis mortpafojn kaj enkarcerigojn 
kaj trudis al la urbo monpunon je 12 milionojn da 
realoj por pagi la rekonstruadon de la urba mur- 
ego, malfondis la asocion de la teksistoj kaj fermis 
ĉiujn ĵurnalojn. Tiumonate la milititista tribunalo 
diktis 14 mortpunojn kaj 74 kondamnoj je dekjar- 
daŭra enprizono. 

Je la reveno al Madrido, ĉi-foje la regento estis 
ricevita kun silento. Li fermis la Parlamenton la 
3an de januaro 1843 kaj kunvokis elektadon de 
novaj kortesoj, en kiuj jam oni perceptis koalicion 
de moderistoj kaj progresistoj unuigitaj kontraŭ li. 

La nova parlamento estis malfermita la 3an de 
aprilo kaj jam dekomence estis en ĝi atakoj kon- 
traŭ la generalo kaj ties ajakuĉa kamarilo. Post tu- 
ta monato de parlamentaj plendoj pri balotaj eks- 
cesoj de la militistoj, restis evidenta ke al la regist- 
aro de Rodil mankis apogoj, do la 9an de majo 
estis asignita la registrar-prezidantecon al iu el la 
estroj de la progresistaj disidentoj: Joaquin Marfa 
Lopez. La nova regantaro daŭris dek tagojn dum 
kiuj en la Parlamento estis kondamnoj pro la ag- 
ado de la armeo en Barcelono kaj oni prezentis 
projekton de amnestio kiu permesus la reveno de 
lamoderistoj konspirintoj de 1841. 

La rifuzo de la Parlamento al la nova registaro, la 
19an de majo, signifis la konkretiĝon de la par- 
lamenta alfrontiĝo kontraŭ la Regento. La nova 
registrar-prezidento Gomez Becerra, metis finon 
al la parlamenta sesio, kio, fakte, signifis puĉon 
kaj kiam la ministroj eliris straten oni insultis kaj 
atakis ilin per ŝtonĵetado fare de civitan-amaso. 
Baldaŭ komenciĝis insurekciaj movadoj en Mala- 
go, Grenado, Almerio. En la Revoluciaj Konsilioj 
kiuj formiĝadis tiam estis monarkistoj kaj respu- 
blikanoj, moderistoj kaj progresistoj. Kiel estro de 
tiu movado komencis elstari la figuro de Generalo 
Narvaez. Fermita la Parlamento, multaj deputitoj 
revenis al siaj respektivaj provincoj por organizi la 
ribelon, al kiu aldoniĝis Valencio, Alikanto, Kar- 
tageno, Murcio, Seviljo, Korunjo, Badaĥozo, San- 
tandero... Espartero marŝis ĉe la fronto de siaj tru- 
poj destine al Valencio por kontraŭbatali la tiean 
insurekcion. Pro la multobliĝo de la fokusoj de la 
insurekcio li haltis dum multaj tagoj en Albaceto 
kaj ne sukcesis bari la marŝadon de Narvaez al 
Madrido. La trupoj konsignitaj en Torreĥono de 
Ardozo apenaŭ rezistis la ribelintoj kaj fine al- 
doniĝis al ĉi tiuj la 23 an de julio. Dume Espartero, 
fiaskinte en lia intenco kapti Seviljon, adresiĝis al 
Kadizo dum lia armeo iompostiom malpliiĝis pro 
la dizertado de siaj trupoj. De tie li foriris al ekzilo 
per iu angla ŝipo. 

La Revoluciaj Konsilioj konstituitaj je revoluci- 
uloj, progresistoj kaj moderistoj komence apog- 
adis la kunvokadon de konstituciaj kortesoj similaj 
al ties de 1808, 1820 aŭ 1840. Sed tiuj bonaj pla- 
noj daŭris nur ĝis la eksigo de Espartero. Atinginte 
ĉi tion, la progresistoj nur kunvokis denove la 
Parlamenton por la monato oktobro kaj rekonstitu- 
iĝis la registaro de Joaqum Marfa Lopez kiu deci- 
dis la nuligon de la Revoluciaj Konsilioj. En Ma- 
drido estis ia rezisto kontraŭ tiuj disponoj. Multaj 
civitanoj rezistis en la multenombraj barikadoj 
kiujn oni starigis en la urbaj stratoj. Oni ne kom- 
prenas kiel kalkulis la progresistoj konservi la po- 
von kiam la kontrolo de la situacio estis en la 


manoj de la militistoj kiuj, eliminitaj la esparter- 
istaj ajakuĉoj, plejparte estis moderistaj aŭ dekstr- 
emaj kies ĉefa estro estis Narvaez. 

Krome la teniĝo de la registaro rekte kontraŭstaris 
la poziciiĝon de la Konsilio de Barcelono, kiu ha- 
vis demokratian projekton de reformo kiu postulis 
universalan masklan voĉdon-rajton, malaperon de 
la provincaj politik-estroj, malpliigon de la armeo, 
religian liberecon, malpliigon de la impostoj, pres- 
liberecon, kaj aliaj projektoj de socia karaktero 
kiel la konstruado de aziloj por maljunaj aŭ invali- 
daj laboristoj. La multenombraj respublikanoj de 
Katalunio kaj la laborista movado de tiu regiono 
apogadis tiun progresistan programon, kaj favore 
al ĝi komenciĝis en Barcelono la 2an de septem- 
bro de 1843 nova insurekcio. 

Ĉi-foje estis la kolonelo Prim kiu ne hezitis bom- 
bardi Barcelonon laŭ pli brutala maniero ol ties 
antaŭa de Espartero. Inter la 20a kaj la 24a de ok- 
tobro estis pafitaj pli ol kvin mil bomboj celante 
detrui la urbon se ne estus kapitulaco. Male ol en 
la bombardado de la antaŭa jaro, ĉi-foje la ter- 
posedantoj kaj la industria burĝaro forlasis siajn 
domojn kaj aldoniĝis al la subpremantoj timante 
ke la evoluo de la movado preteririgus tion 
konvenan al siaj interesoj. Ili tute ne volis ke la 
laboristoj akiru la sociajn rajtojn kiujn ĉi tiuj 
postulis. Dum la trimonata daŭro de la ribelo estis 
en Barcelono granda popola entuziasmo, sed la 
revolucio ne etendiĝis, kiel esperite, al la cetero el 
la lando. La Revolucia Konsilio negocis la kapitu- 
lacon la 20an de novembro sed la urbo Figueres 
rezistis ĝis januaro de 1844. 

La registaro kunvokis balotadon por elekti novan 
parlamentanaron. Kontraŭ la espero de la progres- 
istoj, el la voĉdonado eliris notinda parlamenta 
plimulto de la moderistoj. La parlamentaj sesioj 
estis inŭguritaj la 15an de oktobro dum estis su- 
fokataj la lastaj fokusoj de la popola rezisto en Vi- 
go kaj Katalunio kaj la registaro nuligadis la post- 
restaĵojn de la revolucia movado. Narvaez, kiel 
General-kapitano de Madrido estis situigante siajn 
sampartianojn en la armeajn komand-postenojn. 

La 8an de novembro estis oficialigita la plenaĝo 
de la Reĝino Izabela la 2a, kaj du tagojn poste Ŝi 
ĵuris la konstitucion kaj tial ĉesis la registaro por 
ke la Reĝino elektu novan, laŭ la konstituciaj dis- 
ponoj. La nova registaro, kiu estis la lasta progr- 
esista, ekfunkciis la 20an de novembro de 1843 
kaj estis estrita de Salustiano Olozaga. Ĝia regado 
daŭris dek tagojn, la tempodaŭron kiun la moder- 
istoj kapablis atendi por preni povon kiun ili havis 
ĉe-mane. La moderistoj atingis tion pere de iu 
intrigo. Profitante ilian parlamentan plimulton, ili 
nomumis prezidanto de la parlamento la asturon 

Pedro Manuel Pidal. La solvo por la progresistoj 
estis, laŭ la hispana politika kutimo, kunvoki no- 
van balotadon por elekti parlamentan deputitaron 
celante reakiri la perditan plimulton. Olozaga petis 
al la reĝino la dekreton de finigo de la Kortesoj 
kaj ŝi subskribis ĝin la 28an de novembro sed oni 
ne fiksis la daton tiam. Olozaga eraris ne plubikig- 
ante tuj la dekreton kaj tio permesis al la moder- 
istoj reagi kiam ili ekkonis la aferon. 

Narvaez diris al la juna reĝino ke permesi rearmiĝi 
la Nacia Milico estus kvazaŭ malfermi la pordon 
al revolucio kiu renversigos la monarkion. Ŝi kon- 
sentis subskribi noton deklarante ke pro gravaj 
kialoj ŝi decidis eksoficigi Salustianon Olozagan. 
Ĉi ties registaro ĉesis la lan de decembro. Por 
pravigi la reĝan dispon-ŝangon oni prezentis tiu- 
tage mem en la parlamento iun deklaracion de 
Izabela rakontante ke kiam 
Salustiano proponis al ŝi sub- 
skribi la eksigon de la Parla- 
mento ŝi rifuzis fari tion sed 
Olozaga perforte devigis ŝin 
fari la parafadon. La maniero 
kiel oni demarŝis la aferon, 
konsultinte nur la preziden- 
tojn de la parlamento kaj la 
senato kaj malmultajn mem- 
brojn de ambaŭ ĉambroj kaj 
la solan ministron kiu estis 
kontraŭ Salustiano kaj jam 
estis demisiinta, igis ke la 
afero estu tute eksterregula. 

Sed spit’ al ĉio ĉi Olozaga 
estis elpostenigita kaj estis 
nomumita registrar-preziden- 
to Gonzalez Bravo. Salustia- 
no estis poste persekutita de 
la polico kaj devis ekziliĝi al 
Portugalio. 

Tiamaniere, sufiĉe eksterleĝe, oni elektis, kiel re- 
gistar-prezidento Gonzalez-Bravon. Ĉi tiu ulo pa- 
sis al la historio kiel modelo de politikisto kama- 
leona aŭ parti-ŝanĝema: unue li estis revoluciulo, 
poste progresisto kaj fine moderisto. Tiutipa po- 
litika kariero estis tre imitita en Hispanio tiam kaj 
poste. La kialo ke oni elektis Gonzalez-Bravon 
por tiu operacio estis pro tio ke Narvaez, la vera 
mastro kaj kontrolanto de la situacio, ne volis kaj 
ne povis impliki en tiun malpuran operacion alian 
personon pli dignan. Nomumita regant-prezidento, 
G. Bravo pasis de progresista deputito apoganto 
de Olozaga al akuzantto de ĉi tiu. 

La nova registar-prezidento plenumis dum kvin 
monatoj veran diktaturon kiu permesis al li preni 
subpremigajn disponojn necesajn por firmigi la 


povon de la moderista partio: malarmigo kaj nul- 
igo de la civitana aŭ nacia milico, sufokado de la 
preslibero, kaj etendado de la sieĝo-stato al la en- 
semblo de la lando. Tia politiko provokis pluan 
oponon de la popolaj kaj armeaj progresistaj for- 
toj: rezisto de la civitana milico en Zaragozo, insu- 
rekcio en Alikanto fine de januaro 1844 subgvide 
de Kolonelo Pantaleon Bone... La movado etend- 
iĝis al Kartageno kaj Murcio sed malsukcesis kaj 
la registaro subpremis ĝin perforte per grand- 
kvanto da mortpafado kiel tiu masakro de la 8a de 
marto en Alikanto kiam oni mortpafis 24 perso- 
nojn. Fakte, la movado de Alikanto utilis al la re- 
gistaro por pravigi subpremigajn disponojn kiuj 
permesis al al ĝi forpeli el la parlamenta politiko 
la progresistojn. 

La 23an de marto revenis al Madrido la eksre- 
gentino Marfa Cristina, patr- 
ino de la reĝino. Kvankam ŝi 
jam ne plu rolis oficiale kiel 
regentino, tamen, fakte, ŝi 
daŭre kontroladis la politi- 
kajn aferojn pere de sia fil- 
ino. Iu neklara afero de aĉet- 
ado de vapor-ŝipoj far la mi- 
nistro pri Mar-aferoj pere de 
korupta kontrakto kun iu fi- 
nancisto, ruinigis la prestiĝon 
kaj la politikan pozicion de 
Gonzalez Bravo. Unue devis 
demisii la ministroj pri Mar- 
aferoj kaj pri Internaj Aferoj, 
kaj pro malkonsento inteme 
de la registaro, oni prezentis 
politikan programon al Marfa 
Cristina, vera decidantino en 
la reĝa palaco. Ŝi ne volis 
apogi Gonzalez-Bravon, kaj 
ĉi tiu devis demisii. Li ĉesis 
esti utila por la moderista partio post la realigado 
de la malpura tasko asignita al li. La 3an de majo 
estis nova registaro tute moderista prezidita de 
Ramon Marfa Narvaez kaj kun ministroj kiel la 
asturoj Alejandro Pidal kaj Alejandro Mon. 

De tiam kaj dum la sekvaj 24 jaroj Narvaez estris 
sepfoje la hispanan registaron kun la programo de 
politika senmoveco de la moderista partio. Oni 
povas diri ke estis fermita tiam la politika ciklo 
komenciĝinta en la somero de 1836. Ĉiuj, kiuj 
intervenis en la politiko de tiuj jaroj, ekde Espar- 
tero al Gonzalez Bravo kaj Narvaez, kulpis pri tiu 
perfido kiu igis ke post dek jaroj de popola kaj 
civitanaj revoluciaj klopodoj kaj iu katastrofa 
civil-milito, la politika kaj socia situacio restis tia 
kia ĝi estis en la jaro 1834. 

En la historio de Hispanio estas konata sub la nomoj 
de “Kontraŭ-revolucia jardeko” kaj “Moderista jar- 
deko” la tempa periodo inter majo de la jaro 1844 
kaj julio de 1854. Post la evento-plena antaŭa jar- 
deko, la Moderista partio subgvide de Generalo Nar- 
vaez nuligadis, en la daŭro de malmultaj monatoj, la 
povon de la progresistoj. La konstitucio tiam valida 
estis tiu ellaborita de la progresistoj en la jaro 1837. 
La moderistoj baldaŭ sin dediĉis ellabori novan laŭ 
la konveno de la sociaj klasoj kies interesoj ili 
reprezentis. 

La celo de la moderistoj estis kombini socian ordon 
kun ia libereco, sed kun pre- 
fero pri la ordo por firmigi 
sistemon de produktado laŭ 
la interesoj de la posedantaj 
klasoj: industria burĝaro, ter- 
posedantoj... La registaro de 
Narvaez entreprenis iujn re- 
formojn kiuj celis la fortik- 
igon de la reĝa krono, la cen- 
traligon de la administracio 
kaj certigi la ordon de la ŝta- 
to. Tiusence ili decidis elimi- 
ni disponojn de la progres- 
istoj kiuj povus provoki per- 
turbojn aŭ apogojn al eblaj 
revolucioj, kiel la preslibereco, la popola balotado 
por la magistratanoj (municipaj aŭtoritatoj) aŭ la ci- 
vitana milico. 

Celante la publikan ordon, post la nuligo de la nacia 
aŭ civitana milico de progresista inspiro, en oktobro 
de 1844 oni kreis la t. n. “civilan gvardion”, iu spe- 
ciala polica korpuso por apliki la leĝon kaj defendi 
la ordon ĉefe en la kampara medio. La pres-libereco 
estis tre limigita kaj restis kontrolita de la registaro. 
Alia grava reformo estis tiu de la administracio de la 
ŝtato. Ĉiam celante la socian ordon, la moderistoj or- 
ganizis la ŝtaton po provincoj kaj ĉiu provinco po 
municipoj. La provinca aŭtoritato estus la civila gu- 
berniestro, nomumita de la registaro, kaj siavice li, la 
provinca guberniestro, nomumus la municipajn aŭto- 


ritatojn: urbestro, urbkonsilianoj... Tiamaniere oni 
starigis monopolon de moderista povo en ĉiuj nive- 
loj de la administracio kaj oni garantiis la kontrolon 
de ĉiuj ŝtataj institucioj. Oni respektis la foruajn ins- 
tituciojn en la teritorioj kiuj ĝuis ilin, do la forua re- 
ĝimo supervivis dum la regado de la moderistoj. Ĉi 
tiuj intervenis ankaŭ en la tereno de la instruado kaj 
edukado; pere de la Leĝo Moyano kiu entenis dispo- 
nojn por la lerno-planoj kaj regulojn por la aliro de 
la instruistaro. 

Pri la konstitucio estis malsamaj pozicioj inter la 
moderistoj. La grupo de Markizo de Viluma emis 
forigon de ĉiu konstitucio kaj 
reveno al la reĝaj statutaroj. 
Tia sistemo sin apogus sur la 
geedziĝo de la filo de la pre- 
tendinto Carlos kun la reĝino 
Isabela. Tiu ideo alproksim- 
iĝi al la karlistoj malplaĉis al 
plejparto el la politikistoj. 

En kontraŭa ekstremo estis la 
grupo de la puritanoj, estritaj 
de Joaqum Francisco Pache- 
co. Ili emis moderismon tute 
laŭleĝan kaj konstitucian kaj 
volis nur reformi la konstitu- 
cion de 1837 sed konservante 
ĝin. Ili postulis interakordon kun la progresistoj. 
Plejparto el la moderistoj apogis mezan vojon inter 
ambaŭ tendencoj. Ilia inspiranto estis Pidal kaj la ĉe- 
fa videbla kapo estis Generalo Narvaez. Ili sukcesis 
trudi siajn politikajn postulojn, sed ilia eraro estis ke 
ili interpretadis la sociajn konfliktojn kiel proble- 
mojn de publika ordo kaj asignadis la defendon de 
tiu ordo al la militistaj aŭtoritatoj. 

La Konstitucio de 1845 esprimas ekzakte la poli- 
tikan idearon de la moderismo. La daŭro de la par- 
lamenta mandato estis pliigita de tri al kvin jaroj. 

La voĉdonantaro por elekti la parlamentajn deput- 
itojn estis draste malpliigita ĉar la voĉdonantoj de- 
vus aĝi pli ol 25 jarojn kaj pagi jarajn impostojn je 
400 realoj. En la Konstitucio de 1837 la hispanoj 

kun balotrajto estis pli ol 500.000 sed kun la nova 
Konstitucio nur 97.000 uloj povus voĉdoni (1 pro- 
cento el la hispana loĝantaro). La Senato fariĝis 
ĉambro de reĝa elekto inter la membroj de konkretaj 
sociklas-tavoloj kun altaj rentoj. La nombro da se- 
natanoj estis senlima kaj la daŭro de la mandato estis 
dumviva. La figuro de la monarĥo estis plifortigita 
pro la malapero de iuj limigoj ekzistintaj en la an- 
taŭa konstitucia teksto. La rolo de la municipaj aŭto- 
ritatoj estis limigita al la administra tereno, demet- 
ante de ili la politikan funkcion kiun ili plenumis laŭ 
la progresista leĝaro. Estis forigita la artikolo kiu te- 
mis pri la civitana milico. La RomKatolikismo estis 
deklarita la religio de la gehispanoj kaj la ŝtato 
subtenadis la klerikaron kiel kompenso pro la antaŭe 
farita alieno de la ekleziaj posedaĵoj. 

Laŭ tiu konstitucia teksto la monarĥo rezultas la vera 
arbitranto de la politika ŝanĝo. La reĝ(in)o povus 
laŭvole elekti la registaron. La Konstitucio permesis 
elekti kaj ĉesigi la regantaron sed la reĝino faris tion 
tute arbitrece. La Konstitucio de 1845 estas la politi- 
ka bazo sur kiu kuŝis la liber alan sistemon ĝis la 
revolucio de 1868. 

La unua registaro de Narvaez 
daŭris apenaŭ du jarojn (ĝis la 
12a de februaro de 1846). Li 
ne havis sperton pri regado, 
estis decidita apliki aŭtoritat- 
ecan politikon kaj tio igis lin 
malobservi la Konstitucion kun 
la preteksto savi la instituciojn 
kaj defendi la ŝtaton. Tial ke 
tra la parlamenta, laŭleĝa vojo 
ne eblis promocii ŝanĝojn, la 
progresistoj sin dediĉis konspi- 
ri organizante militistajn pu- 
ĉojn, sed Narvaez kruele kaj perforte sufokis kelkajn 
el ili. Krom tiujn revoluciajn klopodojn de la pro- 
gresistoj li devis alfronti ankaŭ la intrigojn de la ka- 
mariloj de sia propra partio. Post la demisio de kel- 
kaj gravaj ministroj de sia registaro, Narvaez sin 
sentis devigita demisii post 21 monatoj da regado. Ĉi 
tiu demisio estis la unua de iu longa kaj ofta serio da 
politikaj krizoj kiuj montris ke eĉ kun la foresto de 
forta progresista opozicio, la moderistoj mem estis 
tute kapablaj estigi konfliktojn kiuj malhelpus la reg- 
adon de siaj propraj sampartianoj. Gis junio de laja- 
ro 1854 estis, post ĉi tiu de Narvaez, dekdu mal- 
samaj registaroj, el kiuj iu daŭris nur kelkajn horojn. 
La Markizo Miraflores anstataŭis Narvaez-n kaj ma- 
le ol ĉi tiu, ĝuis parlamentan apogon de la plimulto. 
Li okupiĝis pri la plibonigo de la rilatoj kun la Vati- 
kano kaj prenis kelkajn disponojn por la malpliigo 
de iuj impostoj. Li perdis la apogon de Narvaez ki- 
am rifuzis apogi kandidaton de ĉi tiu kiel edzo por la 
reĝino. La Generalo uzis sian influon sur la moder- 



raflores, kaj Narvaez prezidis la novan registaron, 
ekde la 16a de marto 1846. Sed ĉi-foje li povis 
regadi nur ĝis la 6a de aprilo, tamen dum tiuj 19 
tagoj li plu montris aŭtoritetecan kaj maltolereman 
karakteron uzante la metodon regi per dekretado spi- 
te al la Parlamento. Iu ministro demisiis kiam oni ne 
volis akcepti reformon kiun li pretendis fari en la 
Burso. Tio okazigis ankaŭ la demision de la pre- 
zidento kaj anstataŭis lin Javier de Istŭriz. 

Ĉi tiu regadis ĝis la 27a de januaro de 1847 kaj dum 
tiu tempo solviĝis la komplika afero de la edziniĝo 
de la reĝino. La internaciaj problemoj en rilato kun 
la edzeco de Izabela solviĝis en iu internacia konfe- 
renco en kiu oni interakordis ke la hispana reĝino 
devus edzigi iun Borbonon cele ne perturbi la inter- 
nacian pacon. La sola ebla kandidato estis Francisco 
de Asfs, kuzo de la reĝino, kiu estis homo kun febla 
karaktero. La geedziĝo okazis sed la rezulto ne estis 
sukcesa. Baldaŭ la reĝino fariĝis amantino de Ge- 
neralo Serrano, dudek jarojn pli aĝa ol ŝi. Kaj poste 
ŝi havis longan serion da amantoj kiuj estis la patroj 
de ŝiaj multenombra j gefiloj. La krizo de la gepara 
vivo efikis kontraŭ Istŭriz, kiu 
perdis apogojn post la balotado 
de decembro 1846. 

Ĉi-foje la progresistoj atingis 
parlamentan plimulton kaj koa- 
licie kun la puritanoj de Pache- 
co ili trudis la demision de Is- 
tŭriz. La reĝino sukcesis kon- 
vinki la Dukon de Sotomayor 
por ke li estru la novan regist- 
aron ekde la 28a de januaro de 
1847. Li klopodis unuigi la 
moderismon, sed fiaskis en tiu 
celo. La registaro de Sotoma- 
yor sen la apogo de Narvaez ne povis multe daŭri. 
ĉuste post dumonata regado li devis cedi la poste- 
non al la lidero de la puritanoj, Joaqufn Francisco 
Pacheco. Ĉi tiu rezultis ne esti tiel pura kaj respekt- 
ema de la leĝoj kiel li predikadis kiam li estis en la 
opozicio. Li intrigis, malobservis la leĝojn kaj pruvis 
ke li povus esti tiel fripono kiel ĉiuj liaj antaŭantoj. 
Lia demisio okazis la 31an de aŭgusto kaj post mal- 
longa regado de Garcfa Goyena kiu malsukcesis en 
sia inteco alveni al interakordo kun la opozicio, re- 
venis al la registrar-estreco la neevitebla Generalo 
Narvaez. La fakto ke tiu militisto foje kaj foje re- 
havis registrar-estrecon kiun antaŭe li perdis kaj pos- 
te perdos denove montras ke li iamaniere estis nepra 
komponanto de politika sistemo en kies desegno li 
intervenis komence de la jardeko kiun ni pritraktas. 
Sed estas evidente ke la desegno ne estis perfekta, 
kiel atestas la kronika malstabileco de la sistemo kaj 
la multenombraj kaj mallong-daŭraj registaroj en tiu 
jardeko. La problemo estis ke la konstitucio de 1845 


ista partio por provoki la krizon de la registaro Mi- asignis grandan povon de politika interveno al la 

krono. La registaroj estis faritaj kaj malfaritaj en 
palaco senkonekse kun la problemaro de la lando. La 
registrar-farantoj estis la palacaj kamariloj, ĉefe tiu 
de la patrino de la reĝino, kaj ties edzo la Duko de 
Riansares. Poste estis ankaŭ la kamarilo de la edzo 
de la reĝino, Francisco de Asfs. 

La tria registaro de Narvaez estis la plej longa el 
ĉiuj, esceptante parentezon de 19 horoj de la re- 
gistaro de de Grafo Leonard, daŭris ĝis la lOa de 
januaro de 1851. Tio eblis dank’ al unuiĝo de la di- 
versaj moderistaj grupoj, kio permesis al la generalo 
regadi diktatorece. Li devis alfronti ekonomian 
krizon en 1846-1847 kaj la revoluciajn eventojn en 
Francio en la jaro 1848. La revolucio okazinta en la 
najbara lando en februaro metis finon al la monarkio 
de Luis Felipe de Orleans. Tio efikis sur Hispanio; la 
26an de marto okazis en Madrido incidentoj en kiuj 
intervenis la plej radikala aloo de la progresismo. 
Narvaez reagis rapide kaj sukcesis kontroli la situa- 
cion uzante la policon kaj la armeon. Poste estis dua 
provo la 7an de majo en la ĉefurbo kaj en kejkaj 
hispanaj lokoj; ĉi-foje la ribelo havis karakteraĵojn 
de militista puĉo. Ankaŭ ĉi-foje li sukcesis sufoki la 
revoluciajn fokusojn per la uzado de ega subpremiga 
perforto: multaj personoj estis mortpafitaj laŭleĝe aŭ 
eksterleĝe. La fakto ke Narvaez baris la marŝadon de 
la revolucio en Hispanio igis ke li fariĝis heroo por 
la konservativaj fortoj en Hispanio kaj Eŭropo. En 
nia lando li ricevis plenan povon por regadi. Dume 
ekde tiam okazis evoluo de la progresismo mal- 
dekstren, kio ebligis la naskiĝo de la demokrata 
partio en 1849. 

La eksterordinara povo asignita al Narvaez permesis 
al li realigi kelkaj gravajn projektojn kaj oni faris 
multenombrajn ekonomiajn reformojn. Malestimis 
lin gravaj personoj de la kortego, inter ili la edzo de 
la reĝino. Okazis stranga evento la 19an de oktobro 
de 1849; tiutage la reĝino nomumis novan registrar- 
prezidenton, tiu de la grafo Leonard, kiu daŭris nur 
19 horojn kaj poste la registaro de Narvaez estis 
restarigita far la sama reĝino. Ŝajnas ke estis iu intri- 
go en kiu intervenis iu pitoreska figuro, fratino Pa- 
trocinio, iu stranga miraklo-fara monahino kiu havis 
tiam sufiĉe da influo en la kamarilo de Francisco de 
Asfs kaj estis uzita por promocii eĉ pli konservativan 
aŭ reakcian registaron ol ties de Narvaez. 

La Generalo daŭre regadis plu dum pli ol unu jaro. 
Sed poste okazis problemoj ene de la registaro. De- 
misiis Bravo Murillo malkontenta pro la politiko pri 
financaj aferoj kaj la grandaj elspezoj de la kortego 
kaj aliaj prikoruptaj aferoj. Ankaŭ Donoso Cortes ia- 
ma apoganto de Narvaez, kritikis la malŝparemon 
kaj la koruptadon de la administracio. La registaro 
falis la lOan de januaro 1851. Bravo Murillo estis 
demisiinta kiel ministro pri Financoj malakorde kun 
la politiko de Narvaez pri politiko kaj financoj. Do, 
ŝajnis li la plej konvena persono por prezidi la novan 


registaron. La novaj ministroj estis homoj kiuj estis 
ludantaj neniun rolon en la antaŭa etapo: Bertran de 
Lis, Fermm Artela, Santiago Femandez Negrete... 

La kronika malstabileco kaj nefirmeco de la regis- 
taroj de tiu epoko trafis ankaŭ la regantaron de Bra- 
vo Murillo; ĉi-foje la malkontento estis la militistoj 
tial ke estis malmultaj armeanoj inter la ministroj. Iu 
el la ĉefaj ofenditoj estis la Generalo 0’Donnell. 
Bravo Murillo petis al la reĝino eksigi la Parlamen- 
ton kaj dicidis regi per dekretado, kio altiris al li fa- 
mon je absolutisto kaj kontraŭ-parlamentano kaj la 
opozicion de la politika klaso. La plej akraj kritikoj 
kontraŭ liaj projektoj venis ĝuste el la moderistoj. 
Tamen en la reformoj de la administracio estis kie 
Bravo Murillo atingis siajn plej gravajn atingojn. Lia 
registaro alvenis al akordo kun la Vatikano per la 
konkordato de 1851. La historiistoj rekonas la meri- 
tojn de Bravo Murillo en la solvo de multaj proble- 
moj kaj putraĵoj de la administracio de ĉi tiu lando 
kaj lia penado apartigi la militistojn el la politiko. 
Sed li ne ĝuis je sufiĉaj apogoj por plu regadi kaj la 
13an de decembro de 1853 la reĝino devigis lin de- 
misii. La fiasko de liaj reformoj pli malfortigis la 
reĝimon. 

Federico Ronkali formis moderistan registaron kiu 
plaĉis nek al Narvaez nek al 0’Donnell, kiuj, tiam 
reprezentis la veran militistan povon. La opozicio ki- 
un li trovis en la Parlamento devigis lin demisii, kaj 
la 14an de aprilo formiĝis nova registaro prezidita de 
alia militisto: Francisco Lersundi. Ankaŭ ĉi tiu reg- 
istaro daŭris malmulte; la 18an de septembro ĝi estis 
anstataŭita de alia, kun la beno de la palacaj kama- 
riloj, prezidita de Luis Jose Sartorius, Grafo de San 
Luis. Ĉi tiu ŭnue intencis altiri la apogon de la di- 
versaj politikaj grupoj, sed fiaskinte en tiu intenco, li 
eliminis la presaron de la opozicio kaj ordonis ares- 
ton de iuj generaloj, inter ili 0’Donnell kiu devis sin 
kaŝi por ne esti trafita. Tre akrigis ĉies opozicion 
kontraŭ tiu registaro. Dum la unuaj monatoj de 1854 
la opozicio ampleksis ĉiujn sociajn sektorojn: pro- 
gresistoj, puritanoj, sekvantoj de Narvaez, ofenditaj 
militistoj... Ĉiuj konspiradis kontraŭ la registaro de 
Sartorius. 

La 28an de junio de 1854 eksplodis la revolucio kiu 
fermus la unuan etapon de la reĝado de Izabela la 2a. 
Tiele finiĝis la “Moderista Jardeko”, iu longa etapo 
de dominado de la konservativa liberalismo en His- 
panio. Tiu periodo karakteriĝis pro granda politika 
malstabileco pro la kontraŭdiroj inter la socipolitikaj 
komponaĵoj aŭ kolonoj de la sistemo, kiuj, cetere, 
havis komunajn interesojn. La kamarilo de la reĝa 
patrino kaj ties edzo dediĉiĝis al grandaj negocoj ne 
tute leĝaj kun la helpo de la financisto Salamanca 
kaj la kompliceco de registaroj elektitaj de ili kaj 
implikitaj, ankaŭ ili, en aferoj pri koruptado. Kiel 
fono de ĉio ĉi estis granda mizero en la lando kaj oni 
sufokadis perforte la popolajn plendojn. 

En la jaro 1854, post jardeko de moderista supereg- 
ado, la politika krizo en Hispanio estis alveninta al 
neeltenebla situacio. La ŝtataj financoj estis ruinig- 
itaj, en Katalunio estis kvazaŭ dua karlisma milito 
kun gerila aktivado kiun la armeo ne sukcesis tute 
sufoki, en la sama regiono estis forta ankaŭ la respu- 
blikanismo. Paradokse, tie estis fakta kunlaborado - 
kontraŭ la moderistaj registaroj- de karlistoj kaj res- 
publikanoj. Fakte, en la tuta lando ĉiuj politikaj gru- 
poj, eĉ la moderistoj mem, staris kontraŭ la moder- 
ista registaro kaj kontraŭ la reĝa patrino. 

La 28an de junio okazis en Madrido iu militista ribe- 
lo gvidita de 0’Donnell kaj aliaj generaloj. Post iu 
alfrontiĝo kontraŭ trupoj lojalaj al la regantaro la ri- 
belintoj adresiĝis al Andaluzio tial ke kili ne atingis 
en Madrido la apogon kiun ili esperis. Postkuris ilin 
la trupoj de la ĉefurbo, pli multenombraj. Por pli- 
bonigi sian situacion, la ribelintaj militistoj serĉis la 
apogon de la progresistoj kaj tiucele ili oferis politi- 
kan ŝanĝon kiu ne estis en iliaj komencaj planoj. 
0’Donnell, laŭ sugesto de Serrano, subskribis la 
“Manifeston de Manzanares”, redaktitan de Canovas 
del Castillo, kie proponis “la konservadon de la tro- 
no sed sen kamariloj kiuj malhonorigas ĝin”, malpli- 
iĝon de la impostoj kaj restarigon de la civitana mi- 
lico. Diskonigita tra Madrido ekde la mezo de julio, 
la manifesto havis rapidan mobilizigan efikon en ur- 
bo kie estis granda senlaboreco. 

La registaro ne sukcesis kontraŭbatali la ribelintojn 
kun la superaj militistaj fortoj je kiuj disponis kaj ĝia 
pozicio malfortiĝis laŭmezure ke la movado etend- 


iĝis tra tuta Hispanio kun ribeloj en Barcelono, Va- 
lladolido, Valencio, Asturio... Car la situacio tiel 
malboniĝis, Sartorius sin sentis devigita cedi la po- 
von al Generalo Fernando Fernandez de Cordova, 
kiu akceptis ĝin la 17an de julio samtempe ke la ma- 
dridanoj estis komenciĝantaj tumulton kiu komenc- 
iĝis per la alsalto al la palacoj de la financisto Sala- 
manca, de Sartorius kaj sekvis per tiu de la Maria 
Cristina kiu devis fuĝi por sin protekti en la reĝan 
palacon. Dum oni bruligadis en la stratoj la meblojn 
de tiuj palacoj, la amasoj alsaltis la prizonon de Sa- 
ladero por liberigi la demokratojn tie enkarcerigitajn. 
Fernandez de Cordova formis registaron konsistan- 
tan el neradikalaj progresistoj kaj opoziciantaj mo- 
deristoj, kaj metis ĝin sub la prezidanteco de Duko 
de Rivas ĉar li, kiel antikva persekutanto de progres- 
istoj, ne taŭgis por negoci kun la ribelintoj. Sed la 
popola tumulto igis neebla tiun negocadon. Kun la 
armeo malproksime de la ĉefurbo, ne estis en Madri- 
do sufiĉaj fortoj por sufoki la revolucion. 

La franca ambasadoro konsilis al la reĝino ne forlasi 
la ĉefurbon. Eble laŭ sugesto de ŝia patrino, Izabela 
decidis alvoki Esparteron. La generalo troviĝis retir- 
ita en Riojo, ekde sia reveno el ekzilo. La reĝino 
mendis ke li formu registaron kaj petis ke 0’Donnell 
revenu al Madrido. Espartero postulis, ekde Zarago- 
zo, kondiĉojn kiel la kunvokado de Konstituaj Kor- 
tesoj, ke Cristina respondecu pri ŝia agado kaj ke la 
reĝino publikigu manifeston akorde kun la nova si- 
tuacio, kion ŝi faris la 26an de julio rekonante la far- 
itajn erarojn. 

Espartero alvenis al la ĉefurbo la 28an de julio kaj 
estis ricevita tie per ĝenerala entuziasmo de la lo- 
ĝantaro kiu, laŭŝajne, pensis ke tiu homo pli ol ses- 
dekjara, kiu restis dum la pasinta jardeko for de la 
politiko, el kiu li eliris katastrof-maniere, povus far- 
iĝi la lidero de demokratiiga revolucio. Kiel espri- 
mo de sia paciga volo, li prezentiĝis antaŭ la ama- 
soj brakumante 0’Donnell-n, antaŭe malamiko lia. 
Tiele kulminis moderista militista puĉo maskiita je 
revolucio por meti rimedon al ĝia febleco. 0’Don- 
nell diris tiam al Canovas: “Oni devas pacienci, 
kaj scii atendi”. 

Oni reorganizis la civitanan milicon, kaj oni asignis 
al ĝi la taskon detrui la barikadojn kaj “enkoduki la 
popolajn amasojn en iu institucio kontrolebla kaj de- 
fendanta de la nova ordo”. Baldaŭ evinditiĝis la utilo 
de la milico. Kiam la 14an de aŭgusto okazis mani- 
festacioj de la tag-laboristoj postulante plialtigon de 
la salajroj la milico eliris straten por defendi la ordon 
kaj aresti “friponojn”. Ĉi tiu ek- 
zemplo eble estis la unua en 
Hispanio en kiu tre klare evi- 
dentiĝis la kontraŭdiroj inter la 
interesoj de la burĝaro (eĉ se 
progresista), defenditaj de la na- 
cia milico, kaj ties de la pro- 
letaro. En la revolucio okazinta 
en Francio kvar jarojn antaŭe la 
laboristoj komencis percepti ti- 
un kontraŭdiron. Kaj sur tiu per- 
ceptado Karlo Marks komencis 
ellabori sian teorion pri la rolo 
de la klasbatalo. 

La unua elreviĝo de la revoluc- 
iuloj okazis la 25an de aŭgusto 
kiam la registaro konsentis ke 
Cristina ekziliĝu al Portugalio 
anstataŭ procesi ŝin. Poste estis 
alia kaj pli serioza elreviĝo kiam oni decidis ke la 
revoluciaj konsilioj restu kiel nuraj konsultiĝaj or- 
ganismoj. La sekva dispono estis nuligi la abolicion 
de impostoj dekretita de la revoluciaj komitatoj. 

La du ĉefaj figuroj de la nova registaro estis Esparte- 
ro kaj 0’Donnell. La unua, konvinkita ke li “havis 
iun plenumendan popolan mision” sin dediĉis al par- 
adoj kaj festaĵoj predikante moderon al tiuj kiuj 
mendadis ŝanĝojn. Dume 0’Donnell estis metante 
siajn sekvantojn en influajn postenojn kaj sin dediĉis 
gajni la konfidon de la militistaro. 

La forto de la progresismo enestis ĉefe en la civitana 
milico konsistanta el 600.000 homoj, el kiuj 133.000 
estis armitaj. Sed estus necesa iu, kiu ne povis esti 
Espartero, ĉar ĉi tiu rifuzadis ĉiun eksterleĝan ag- 
adon kaj asertadis ke la reformoj devus eliri el la 
Parlamento. La balotado por la nova Parlamento, kiu 
laŭ la kondiĉoj de Espartero devus esti Konstituaj, 
estis kunvokita la llan de aŭgusto, kaj estis farita 


laŭ la normoj de 1837, kio ampleksigis la nombron 
da voĉdonantoj de malpli ol cent mil al proksimume 
duonmiliono. 

La balotado okazis en oktobro. Plejparto el la venk- 
intoj de la revolucio prezentiĝis kandidate kiel mem- 
broj de iu “liberala unio” kiu kunigis progresistojn 
kaj sekvantojn de 0’Donnell kaj kiu pretendis esti 
respegulo de la ŝajna interakordo inter Baldomero 
Espartero kaj Leopoldo 0’Donnell. 

Laŭ la balota rezulto, en ambaŭ ekstremoj de la par- 
lamenta ĉambro estis dudeko da moderistoj kaj alia 
dudeko da demokratoj, kaj en la centro sepdeko da 
deputitoj kiuj sin difinis kiel “puraj progresistoj” 
kiuj apogadis la registaron, aŭ pli ĝuste Esparteron, 
aŭ kontraŭadis ĝin, laŭ la cirkonstancoj. La balotado 
alportis al la Parlamento novan personaron kaj inte- 
lekte pli kvalitan, kiel Canovas del Castillo kaj Pra- 
xedes Mateo Sagasta. 

La parlamentaj sesioj komenciĝis la 8an de novem- 
bro per iu diskurso de la reĝino 
en kiu oni igis ŝin diri ke ŝi estus 
preferinta ke la deputitoj estus 
alveninte tien “dank’ al univer- 
sala balotado”. Sekve oni ko- 
mencis prepari la projekton de 
nova Konstitucio. En la ellabor- 
ado de la konstitucia teksto re- 
zultis tre polemika la afero de la 
religio de la gehispanoj. La pro- 
ponita teksto deklaris ke la na- 
cio sin devigis subteni la kulton 
kaj la pastrojn de la katolika re- 
ligio, sed samtempe ĝi aldonis 
ke neniu esos punata ”pro siaj 
opinioj kaj religia kredaro kon- 
diĉe ke oni ne sin montru per 
publikaj aktoj kontraŭaj al la re- 
ligio”. Tiu teksto provokis la 
plendojn de la episkopoj kaj 
poste okazis rompiĝo kun la Vatikano kiam oni 
aprobis la leĝon de ĝenerala alienado de la ekleziaj 
posedaĵoj, kiun la reĝino komence rifuzis subskribi. 
Poste, kiam ŝi eksciis ke iu grupo de deputitoj de 
Maldekstraro intencis postuli ke ŝi lasu vaka la tro- 
non, ŝi konsentis fari la subskribon. Sed tute ne eblis 
ke oni aprobu veran kulto-liberon. 

Proponoj de la demokratanoj kiel tiu de senpaga 
unuagrada edukado por ĉiuj ne estis aŭskultitaj, kaj 
tiu kiu petis ke oni aprobu universalan balot-rajton 
por la viroj atingis nur dudekon da voĉdonoj. La plej 
notindaj rezultoj de tiuj parlamentaj sesioj estis tiuj 
pri ekonomio, kiuj tre impuilsis la kapitalistan dis- 
volviĝon. 

Je la finiĝo de ĉi tiu revolucia jaro 1854 la Parla- 
mento estis pridiskutanta la novan Konstitucion, sed 
la problemoj de la lando estis, pli malpli, same kiel 
ili estis je la komenciĝo de la jaro. 

Dum la du jaroj kiuj sekvis la revolucion de 1854 la 
problemoj de Hispanio restis tiaj kiaj ili estis de 
antaŭe, sed tamen la hispana popolo, la amasoj kiuj 
estis mobiliziĝintaj en julio de tiu jaro, havis esperon 
kaj konfidis je la tiama regantaro. La du ĉefaj figuroj 
de la registaro estis la generaloj Espartero kaj 
0’Donnell, simboloj de la ribelo kaj revolucio kiuj 
metis finon al la moderista jardeko. Dume, la Parla- 
mento, elektita laŭ la progresistaj normoj de 1837, 
estis pridebatanta novan progresistan konstitucion 
por anstataŭi tiun moderistan de la jaro 1845. 

Sed la registaro de Espartero evidentiĝis nekapabla 
solvi la problemon de la krizo de nutraĵo-manko. 
Okazis ke, pro la milito de Krimeo, estis en Eŭropo 
granda mendado de tritiko. Tio igis ke la prezo de tiu 
cerealo ege plialtiĝis. Do, la hispanaj kultivistoj kaj 
komercistoj preferis eksporti tiun varon anstataŭ nu- 
tri per ĝi la hispanan popolon. La malsato de am- 
pleksaj amasoj estis enorma. La plej granda eksport- 
ado de hispana greno okazis en 1855. En Burgos 
okazis en 1854 tumulto kiu malpermesis la eliradon 
de la ĉaroj kiuj portadis la tritikon por ĝia enŝipiĝo 
en Santander. Kiel respondo al tiu problemo de la 
nutraĵ-manko la sola dispono kiun la registaro kapa- 
blis preni estis malgranda malpliigo de la impostoj. 
Komence de la jaro 1856, kiam la malfacilaĵoj pro la 
manko de mono devigis la registaron restarigi la im- 
posto-kvanton, denove eksplodis urbaj tumultoj. 
Verdire, la situacio de la ŝtata Trezorejo estis dram- 
eca kaj tiu estis iu el la plej gravaj problemoj kiuj 
devis alfronti la regantaro. Pluraj ministroj pri Fi- 
nancoj demisiis dum tiuj jaroj. En Katalunio la pro- 
blemoj komplikiĝis pro la konfliktoj de la industriaj 
laboristoj. Tie, la laboristklaso estis grava faktoro 
kiun la regantoj devis atente prikonsideri. La labor- 
ista klasbatalo atingis ke oni interakordu la negoc- 
adon de kolektivaj konsentoj inter entreprenistoj kaj 
laboristoj. Iu etapo de paciga politiko favoris la dis- 
volvon de asocioj de laboristoj; 30 el tiuj asocioj de- 
cidis, la 24an de januaro de 1855, konstitui centran 


konsilion de la laboristklaso. Sed tiu paca etapo fin- 
iĝis per la alveno de regiona ĉefgeneralo Zapatero, 
iu aŭtoritatema kaj brutala homo, kiu restarigis la 
alarm-staton, malpermesis la sindikatojn kaj igis 
mortpafi iun sindikatestron. Li nuligis la kolektivajn 
inter-akordojn kaj arestis sindikatanojn kaj maldeks- 
trulojn. La respondo de la laboristoj estis iu striko 
komenciĝinta la 2an de julio de 1855, la unua labor- 
ista striko en la hispana historio, kiu akiris grandan 
forton kaj etendiĝis tra ĉiuj industriaj zonoj de Kata- 
lunio, kun flirtado de ruĝaj flagoj. Espartero sendis 
al Barcelono Kolonelon Saravian kun mesaĝo pet- 
ante al la laboristoj ĉesi la ribelon, alpreni negoc- 
eman teniĝon kaj konfidi je li. La laboristoj revenis 
al la laborejoj kaj faris oficialan peton al la Parla- 
mento por ke oni redaktu leĝon reguligante la labor- 
istajn rilatojn kaj oni permesu la sindikatan agadon. 
Por atingi la plej ampleksan apogon al tiu iniciato la 
sindikatistoj kreis en Madrido iun laboristan ĵur- 
nalon, “La eĥo de la laboristklaso”, kiu aperis unua- 
foje la 5an de aŭgusto de 1855 kaj sukcesis atingi en 
la daŭro de malmultaj monatoj 33.000 subskribojn 
apogante la peton al la Parlamento. 

En januaro de 1856 la Parlamento aprobis serion da 
leĝoj tre favoraj por la kapitalista disvolviĝo kiel la 
kreado de bankoj emisio-kapablaj kaj kreditaj kiuj 
ebligis la mobilizon de la kapitaloj por financi la 
konstruadon de la fervoj-linioj. La lan de julio de 
1856, kiam la Parlamento ĉesigis la sesiojn, kun la 
ideo pludaŭrigi ilin en oktobro, jam oni estis aprob- 
inte la konstitucion, sed ĝi ankoraŭ ne estis promulg- 
ita, atendante la reĝan aprobon. 

En la historio de Hispanio tiu konstitucio de 1856 
estas nomata “nonata”, kio signifas: “nenaskita”, 
“ne-naskiĝinta”. Malpermesis ĝian aprobon, aŭ ebl- 
igis ĝian ne-aprobon, la kontraŭrevolucia procezo, 
kiun oni priskribas sekve. La socia konfliktado pli- 
akriĝis laŭmezure ke la ekonomia situacio malboniĝ- 
adis kaj la senlaboreco pligrandiĝadis. Meze de tre 
konfuza situacio, la manko de pano provokis serion 

da tumultoj en Kastilio, kie la ribelintoj bruligis la 
faruno-farejojn kaj la ŝarĝitajn vetur-portilojn krom 
iujn magazenojn en Valladolido, Palencio kaj Me- 
dina-de-Rfoseco. La regantaro ne volis aŭ ne sciis 
rekoni ke estas rekta rilato inter la mizero de la ama- 
soj kaj la malboniĝo de la publika ordo. 0’Donnell, 
per iu diskurso, atribuis la tumultojn de Kastilio, sa- 
me kiel la strikojn de Katalunio kaj aliajn konflik- 
tojn tiam okazantajn en Valencio kaj Zaragozo, al 
inspiro de la socialismo kies programo povas kon- 
kretiĝi per la devizo: “Batal’ kontraŭ ĉiu posed- 
anto!”. Laŭ li, la registaro devus puni tiajn grandajn 
krimojn. 

Tio, kio reale okazis, estis ke la plej radikalaj gene- 
raloj, ĉefe Serrano, estis pretaj meti finon perforte al 
la progresista registaro, kaj tiusence ili faris premon 
sur 0’Donnell. La mal- 
akordo ene de la registaro 
igis necese ke ambaŭ lide- 
roj, Espartero kaj 0’Don- 
nell, samtempe prezentu il- 
ian demision antaŭ la reĝ- 
ino. Sen la aprobo de nova 
konstitucio, daŭre validis 
la antikvaj normoj por la 
ĉesigo kaj starigo de regist- 
aroj, normoj kiuj asignis 
gravan povon al la monar- 
ĥo por tiuj funkcioj. Iza- 
bela akceptis la demision 
de Espartero kaj mendis al 
0’Donnell estri novan reg- 
istaron. Kiam oni anoncis 
publike la nomumon, la 
14an de julio, la anonco 
iris akompanita de deklara- 
cio de sieĝ-stato en la tuta 
lando. Temis pri vera puĉo 
aŭ ŝtat-renversigo far iu 
reĝino kaj la politikaj de- 
marŝantoj de la interesoj de 
la posedantaj klasoj, kiuj 
sin sciis sufiĉe fortaj por renversigi la situacion 
kreitan de la revolucio de 1854. 

La kontraŭrevolucia puĉo okazis kiam la deputitoj 
de la Parlamento estis feriantaj, kun la konstitucio 
redaktita sed ne publikigita, kun la intenco reunuiĝi 
la lan de oktobro por kulmini la konstitucian taskon. 
La deputitoj urĝe kunsidis la 14an de julio por rifuzi 
la novan registaron, decido kiu estis aprobita per 82 
voĉdonoj kontraŭ unu. Sed la komisio kiu devus ko- 
muniki tiun decidon al la reĝino eĉ ne estis akcept- 
ita en la palaco, kaj la deputitoj restis en la parla- 
mentejo dum la tuta nokto de la 14a al la 15a de 
julio. Laŭ ordono de 0’Donnell oni kanon-pafis 
kontraŭ la konstruaĵo de la Parlamento. Tial ke ilia 
malgranda nombro ne permesis al ili disponi ion, la 
deputitoj iom post iom forlasis la kongresejon. 


La civitana milico de Madrido pretiĝis rezisti, sed 
Espartero, anstataŭ alpreni la gvidadon de movado 
preta apogi lin, hastis sin kaŝi. La armeo, kiu okupis 
la stratojn kun la helpo de artilerio, fine frakasigis la 
popolajn fortojn al kiuj mankis estro por gvidi ilin 
kaj kiuj apenaŭ disponis je sufiĉe da municio. Estis 
rezistado en diversaj lokoj en Hispanio, ĉefe en Bar- 
celono ekde la 18a de julio, komenciĝinta per iu ma- 
nifestacio kiu estis mitral-pafita laŭ ordono de Zapa- 
tero. Sabate, la 19an, oni ne batalis, sed oni estis 
starigante barikadojn. Dimanĉe, la 20an, la batalado 
pliintensiĝis: oni batalis de strato al strato kaj la in- 
surekcio etendiĝis al la ĉirkaŭaj urboj dum la ka- 
nonoj de Montjuic denove bombardadis Barcelonon. 
Fine, la 21an, Zapatero ordonis alsalti la barikadojn 
bajonet-atake, dum daŭre uzis la kanonojn en la stra- 

toj, tiel ke la 22an oni po- 
vis likvidi la lastajn foku- 
sojn de la rezistado. La fi- 
na rezulto estis 63 mort- 
intoj en la armeo kaj pli ol 
kvarcent de la civila loĝan- 
taro krom la postaj vikti- 
moj de sovaĝaj reprezalioj. 
La lasta fokuso de la re- 
zistado estis Zaragozo kies 
regiona ĉefgeneralo kapitu- 
lacis kaj fuĝis al Francio. 
Dume, forlasante tiujn, ki- 
uj konfidis je li, kaj for- 
oferis siajn vivojn por sub- 
teni lian povon, Espartero 
restis kaŝita en Madrido ĝis 
la 3a de aŭgusto, kiam li 
adiaŭis la reĝinon kaj pre- 
nis diliĝencon kiu portis lin 
for de Madrido kaj de la 
historio. Por sin pravigi, li 
deklaris ke li estus povinta 
venki 0’Donnell-n sed ke 
tiele ankaŭ estus falinta la 
monarkio. Ke Izabela daŭ- 
re plu reĝu pli gravis por li ol la libereco de la 
hispanoj! 

La registaro de 0’Donnell aboliciis la nacian mili- 
con, dissolvis la Parlamenton, eksigis provincajn kaj 
municipajn aŭtoritatojn, haltigis la alienadon de la 
ekleziaj posedaĵoj, silentigis la presaron kaj restar- 
igis la moderistan konstitucion de 1845. Tri mona- 
tojn poste, plenumita la kontraŭrevolucia tasko, Iza- 
bela la 2a konsideris ke kun la malpura laboro farita, 
ŝi povis liberigi sin de 0’Donnell kaj adiaŭis lin. Por 
prezidi sekvan registaron la reĝino elektis... Nar- 
vaez-n. Kiam finiĝis la kontraŭrevolucia jaro 1856, 
tiu aŭtoritatema generalo denove estis reganta la 
landon laŭ sia konstanta kutimo, t.e.: per dekretado. 
Tia estis la trista realaĵo de la konstitucia reĝimo de 
Hispanio! 






La granda kontraŭdiro de la hispana socio inter la ja- 
roj 1857 kaj 1868 estis la paradokso de lando kun 
forta alvokiĝo al progreso kaj industria disvolviĝo 
balastita de konservativa aŭ eĉ reakcia politika siste- 
mo dronanta en koruptado. La lastaj dek du jaroj de 
la reĝado de Izabela la 2a karakteriĝis per tiu kon- 
trasto inter sociaj tavoloj rigardantaj la estontecon 
kaj politika sistemo apogita sur sociklasoj ankritaj en 
pasintecaj skemoj. La problemo de la homoj kiuj re- 
gis la landon komence de la jaro 1857 (registaro kaj 
kortego) estis ke ili, reale, ne sciis en kiu flanko de 
la kontraŭdiro ili troviĝis. De historia vidpunkto es- 
tas evidenta ke ili kontroladis nenion; estis la situa- 
cio tio kio kontrolis ilin. Sed la situacio estis kon- 
traŭdira, konfuza... 

La tiama registrar-prezidento Narvaez nek volis nek 
sciis ŝanĝi la politikan sistemon, sed dume estis an- 
kaŭ neebla la retroiro al la moderista sistemo ekzist- 
inta ĝis 1854. La antaŭa, dekjara, moderista etapo tu- 
te ne estis politike stabila periodo, sed la tiamaj po- 
litikaj problemoj estis nur la internaj kvereloj de la 
moderistoj mem, al kio oni devus aldoni la ekono- 
miajn problemojn. Sed en la etapo post 1856 aperis 
alia faktoro apenaŭ ekzistinta antaŭe. Tiu faktoro es- 
tis la hispana socio, la publika opinio, la popolo kiu 
ekkonsciis pri si mem kaj prenis konscion pri la per- 
fida agado de la reĝino dum la eventoj de 1854 kaj 
1856. La komplika pojn-duelo inter la kortego kaj la 
popolo kulminos en la jaro 1868 per la faligo de la 
trono de Izabela kiam ŝi ankoraŭ estis 38-jara kaj 
restis al ŝi ankoraŭ 36 jaroj je vivo. La sekva pri- 
skribo de tiuj lastaj dekdu jaroj de la reĝimo estas la 
historio de la menciita pojn-duelo. 

Post kelkmonata regado perdekrete, la registaro de 
Narvaez konsideris necese reveni al la konstituciaj 
formoj. Sed la balotado kaj la konstituciismo kiun 
oni povis praktiki en tiu situacio kaj far tiuj personoj 
estis nur formalaj. En la balotado okazinta la 25an 
de marto 1857 rajtis voĉdoni, laŭ la uzitaj normoj, 
proksimume nur cent mil personoj (viroj) en la tuta 
lando, kaj al la Parlamento alvenis nur 6 deputitoj de 
la progresista partio, kiuj protestis pro la granda 
koruptado praktikita antaŭ kaj dum la voĉdonado. La 


Parlamento malfermita la lan de majo aprobis iun 
reformon por la Senato la 17an de julio. Laŭ ĝi, oni 
kreŭ la senatanojn laŭ heredado en la personoj de la 
grandaj aristokratuloj de la lando kiuj akreditus po- 
sedi sufiĉe grandan fortunon. Estis evidenta ke la 
tiama politika klaso de Hispanio ne kapablis skui la 
mensajn skemojn de la plej reakcia moderismo. 

A1 la problemo de la nutraĵ-manko, kiu ankoraŭ daŭ- 
ris en 1857, aldoniĝis tiujare la krizo de la manko de 
kotono pro la civil-milito en Usono. Tio efikis da- 
maĝe kontraŭ la kataluna tekstila industrio. Tamen 
iu pozitiva fakto de tiuj jaroj estis la granda invest- 
ado por la konstruado de miloj da kilometroj je fer- 
vojaj linioj. La fervoj-linio ekde nia urbo, Gijon, al 
Laviana estis iu el la unuaj en la lando; ĝi jam estis 
inaŭgurita dum la progresista jarduo. Menciindas an- 
kaŭ la disvolviĝo de la industrio kaj la karbomin- 
ejoj. En 1858 estis inaŭagurita en nia regiono la fer- 
industria fabriko “Duro-Felguera”. 

La realo de la lando iradis tra malsamaj vojoj ol tiuj, 
kiujn pretendis fiksi la registaro kaj ties Parlamento. 
En Katalunio la konservativa burĝaro postulis “pli- 
fortigi la koncepton de aŭtoritato, kio ne estas timo 
al la sabro sed respekto al la leĝo”. En Andaluzio 
okazadis tumultoj konekse kun popolaj depostuloj 
kaj respublikanaj formuladoj. La registaro alfrontiĝ- 
adis la sociajn problemojn, pri kiuj ĝi ne konsentis 
ke eĉ oni parolu en la Parlamento, permesante ke la 
regionaj ĉefgeneraloj organizu neregulajn “rurajn 
bandojn” por subteni la ordon en la kamparoj kaj ar- 
bitracie arestante en Madrido tiujn, kiujn kaptadis la 
polico miksante deliktulojn kun honestaj personoj. 
Tamen ne estis la problemoj de la lando tio, kio oka- 
zigis la falon de la registaro de Narvaez en oktobro 
de 1857, sed, pluafoje, la palacaj intrigoj, kiuj okaz- 
igis la disvastiĝon de onidiroj laŭ kiuj rezultis du 
mortintoj pro kontraŭfrontado per spadoj, en la ĉam- 
bro de la reĝino, kiam Narvaez intencis bari ke Fran- 
cisco de Asfs eniru tien, dum Izabela estis okupita, 
laŭŝajne, kun la oficiro Enrique Puigmolto, tiama 
amanto de la reĝino. En tiu epoko la reĝino konsultis 
al Bravo Murillo pri la ebleco estri ŝi mem la reg- 
istaron, tiamaniere ke oni devus nur serĉi taŭgajn 

personojn por la ministrejoj sennecese elekti prezi- 
denton el iu ajn politika partio. Oni persvadis ŝin ne 
fari tion kaj ŝi kontentiĝis forigante Narvaez-n kaj 
anstataŭi lin per Generalo Armero, kies registaro 
apenaŭ daŭris tri monatojn. Ĉi-tiu efemera registaro 
celebris, la 28an de novembro 1857, la naskiĝon de 
la infano kiu estos la Reĝo Alfonso la 12a, verŝajna 
frukto de la rilato de la reĝino kun Puigmolto. Por ke 
Francisco de Asfs akceptu prezenti la ĵusnaskiton en 
la kortego, sur iu ora pleto, estis necesa la helpo de 
fratino Patrocinio, tiu monaĥina rasputino, por ke ŝi 
uzu sian influon sur la edzo de la reĝino. 

La falo de la registaro de Armero okazis je la mal- 
fermo de la parlamentaj sesioj de 1858 kiam tiu 
ĉambro, influita de Bravo Murillo, neis sian apogon 
al tiu registaro. La moderista parlamenta plimulto de 
Bravo Murillo apogis la nomumon de Istŭriz, tiam 
77-jaraĝa. Konscia pri sia politika febleco, Istŭriz 
kontentiĝis persisti regante dum iom pli ol ses mo- 
natoj. Igis fali lian registaron la propono de la Minis- 
tro pri Internaj Aferoj, Posada Herrera, ke oni dis- 
solvu la Parlamenton kaj oni reĝustigu la porbalotajn 
listojn, plenaj je intencaj eraroj. La registaro demi- 
siis la 30an de junio de 1858. Tiutage mem la reĝino 
alvokis denove 0’Donnell-n por prezidi registaron. 
Denove regante, sen programo nek partio propraj, 
0’Donnell decidis revivigi la “Liberalan Union”, t. 
e. la alianco inter neradikalaj moderistoj kaj kon- 
servemaj progresistoj. Li kontruis sian ministraron 
sur tiu alianco kaj la formulo rezultis sukcesa: tiu 
registaro daŭris kvar jarojn kaj duonon; ĝi estis la 
plej longdaŭra de la epoko. Post solvi la malĝust- 
aĵojn de la eraraj porbalotaj listoj, estis balotado en 
1858 organizita de Posada Herera, kiu atingis kon- 
fortan plimulton por la registaro. Perdinte sian parla- 


mentan plimulton, Bravo Murillo retiriĝis el la poli- 
tiko. La registaro de 0’Donnell punis pasintajn pri- 
koruptajn skandalojn kaj metis ian solvon al tiutipaj 
aferoj. Rilate al la pretendita purigo de la pribalota 
sistemo fare de Posada Herrera oni devas klarigi ke 
la reĝustigo de la listoj estis nur relativa. Reale, tiu 
ministro de Liberala Unio kaj ĉefa helpanto de 
0’Donnell uzis ĉiujn rimedojn de la pribalota sis- 
temo, tia kia ĝi estis muntita per la konstitucio de 
1845, por atingi parlamentajn majoritatojn favorajn 
al la registaro. Tiucele, krom la malnovaj politikaj 
kontroliloj de la balot-sistemo, li uzis ankaŭ la laste 
inventitan telegrafon por pli rapida interkomunikado 
kun la provincestroj. 

Tiuj estis jaroj de relativa socia stabileco dank’ al la 
ekonomia prospero kiun tiam travivis Eŭropo, kio 
ebligis gravan fervoj-linian konstruadon kaj la im- 
pulson de la industrio pro la enveno de fremda kapi- 
talo. Tiu etapo estis la ora erao de la ekonomia 
spekulado, la ekspansio de la fervojaj linioj kaj de la 
tekstila industrio en Katalunio samkiel la apero de la 
unuaj alt-fomoj en Asturio kaj Viskajo. 

Sed plej notinda de tiu periodo estis la ekstera agado 
en la ideo rehavi internacian prestiĝon kaj bazita en 
la alianco kun la Francio de Luis Napoleono la 3a: 
intervenoj en Koĉinĉinio en 1858, en Maroko en 
1859, aneksio de Santo-Domingo en 1861, interveno 
en Meksiko en 1862 kaj en Peruo en 1863. La regist- 
aro de la Liberala Unio entreprenis agresan eksteran 
politikon, en la kunteksto de la imperiisma ekspan- 
sio de la eŭropaj potencoj, kies celoj estis deviigi la 
atenton de la hispanoj el la internaj problemoj, kon- 
tentigi gravajn sektorojn de la armeo por eviti ties 
partoprenon en politikaj aventuroj kaj ekzalti la pa- 
triotan senton. La hispan-franca ekspedicio al Koĉin- 

ĉino estis milita promenado, sed alportis neniun pro- 
fiton al Hispanio. Male, al Francio ĝi utilis por entre- 
preni ĝian kontroladon de la Hindoĉina teritorio. 

La milito kontraŭ Maroko (1859-1860) havis kiel 
preteksto iu atako de rifanoj al la hispana fortika ur- 
bo de Ceŭto. Laŭ ies opinio, ĝi konstituis klopodon 
de koloniisma ekspansio en NordAfriko. Sed ne tiel 
ambicia estis la celo de 0’Donnell ĉar antaŭe li estis 
akceptinta la britan postulon ne okupi Tanĝeron nek 
iun ajn teritorion kiu povus modifi la elvilibron en la 
areo de la Gibraltara mar-kolo. 0’Donnell havis 
aliajn kialojn por sin implikiĝi en tiu aventuron. La 
Liberala Unuo estis reganta de antaŭ du jarojn kaj li 
jam estis perceptinta la signojn de la kortegaj intri- 
goj celantaj alvenigi denove la moderistojn al la reg- 
ado, kaj tiam 0’Donnell inventis la militon de Afri- 
ko, maljusta milito ĉar la malfeliĉaj maŭroj akcept- 
adis ĉiujn hispanaj postulojn, eĉ mort-pendumi la 
sengravulojn kiuj estis la kaŭzo de la konflikto; sed 
estis necese distri la reakcian kortegon per la milito 
kontraŭ la islamanoj, kiuj per ilia subevoluo kaj mal- 
riĉeco estis facile venkeblaj, kaj tiamaniere la milita 
gloro plifortigus lian registraron kaj haltigus la kort- 
egajn intrigojn. 

Alisence, ankaŭ la celo trankviligi la ambiciajn mi- 
litistestrojn estis plensukcesa. Oni atingis meti finon 
al la konstanta kutimo de la militistaj pucoj surbaze 
de politikaj ambicioj per abunda rikolto da premioj 
kaj rekompencoj: promocioj, medaloj... krom nobe- 
laj titoloj por la estroj de la armeo: 0’Donnell mem 
estis nomumita Duko de Tetuan. La operacion oni 
faris per iu armeo malbone ekipita kaj eĉ malpli 
bone preparita, kun infanterio da nespertaj rekrutoj. 
E1 la proksimume ok mil mortintoj en la milito, kvin 
mil estis viktimoj de ĥolero kaj aliaj malsanoj pro la 
malbonstato de la nutraĵoj. Tamen la propagando pri 
la milito estis tre optimisma kaj emfazis venkojn kiel 
tiuj de Castillejos kaj Tetuan. Sed la profito de tiu 
milito estis preskaŭ nula. 



Dum la daŭro de tiu kampanjo estis en Madrido iu 
karlista konspiro. Estis planita iu militista operacio 
por entronigi iun filon de la pretendinto Carlos. Sed 
la afero fiaskis kaj kelkaj konspirantoj estis arestitaj 
kaj pafmortigitaj. 

0’Donnell implikiĝis en aliaj eksteraj konfliktoj en 
interakorto kun Francio kaj Britio. Tiu de Meksiko 
alportis nek profiton nek gloron al Hispanio. Tamen 
Napoleono la 3a sukcesis entronigi tie iun imperi- 


estron, sed fine ankaŭ tiu afero rezultis malsukcesa. 
Same okazis kun la reaknesado de Dominiko al His- 
panio; la usona interveno igis ke la procezo fuŝiĝis. 
Ĉiuj-ĉi eksterlandaj aventuroj de la registaro de 
0’Donnell utilis nur por iome plulongigi la daŭron 
de ties regado kontraŭ la konstanta intrigado kaj pre- 
mo de la kortega kamarilo, al kiu aldoniĝis, en la ja- 
ro 1857 la pastro Claret, konfesprenanto de la reĝ- 
ino, kaj en kiu estis tiam iu nova favorito de Izabela, 
ĉi ties sekretario Miguel Tenorio. 



Olozaga kritikadis en la parlamento la toleron de la 
registaro antaŭ la ekscesoj de tiu klerikara kamarilo, 
kiel la bruligado de libroj kondamnitaj de la eklezia 
cenzuro. Aliflanke, la formulo de la Liberala Unio 
sin estis fendiĝanta perdante forton kaj efikon. Du- 
me Cristina, la patrino de la reĝino, ankoraŭ ekziliita 
en Portugalio konspiradis kun la parlamentanoj por 
ebligi ŝian revenon al Hispanio. Kiam 0’Donnell 
volis dissolvi la Parlamenton, la reĝino rifuzis kon- 
senti tion kaj provokis la demision de la registaro kiu 
estis la plej daŭra de ŝia tuta reĝado. 

Por multaj historiistoj kaj la oficialaj historioj de 
postaj reĝimoj de Hispanio, la periodo tiam finiĝanta 
karakteriĝis pro la militaj, eksteraj, operacioj, ĉefe 
tiuj de NordAfriko. Sed plej grave por la progreso de 
nia lando estis la granda industria impulso de tiuj ja- 
roj kaj la kultura evoluo de la hispana socio. Kvan- 
kam en la kamparoj daŭre estis granda procento de 
analfabeteco, en la urboj kaj industriaj centroj, kons- 
ciaj pri la febleco en kiun metis ilin la nesufiĉo de la 
eduksistemo, la organizitaj laboristoj klopodis aliri 
per si mem al la akiro de la kulturo. Ekde la kvarde- 
kaj jaroj de la jarcento aperadis edukaj centroj sen- 
dependaj de la ŝtato. Pri la efiko de tiuj rimedoj ates- 
tas la impulso kiun tiam ricevis la presaro kaj la 
libro-eldonado. Ankaŭ la teatro estis tiam efika ilo 
por la politika edukado de la amasoj. 

Ĉar tiam la libroj estis sufiĉe multekostaj, la amasoj 
sojfantaj kulturon svarmis en la ekzistantaj bibliote- 
koj. Sed la plej provizita biblioteko en la lando trov- 
iĝis en la reĝa palaco por ties uzado far unu sola per- 
sono kiu neniam eniris en tiu ĉambro kaj preferis of- 
te uzadi la danc-salonon de la sama palaco. Post 
multaj jaroj, kiam la reĝino estis ekzilita en Francio, 
ŝi rekonis ke ŝi multe eraris dum sia reĝado pro la 
nesufiĉa eduko kiun ŝi estis ricevinta. 

Eksigita 0’Donnell, fine de februaro de 1863 la reĝ- 
ino trovis neniun, kiu volus gvidi registaron kun Par- 
lamento elektita laŭmezure de la Liberala Unio. Ali- 
flanke ne eblis elekti tiam alian Parlamenton post la 
reĝa rifuzo al 0’Donnell fari tion. Estis kelkaj tagoj 
je konfuzo intencante organizi registaron de Narvaez 
kiu ne konkretiĝis. Poste oni formis alian de Armero 
kiu ne faris la koncernan ĵuron tial ke la reĝino mal- 
permesis al ĝi dissolvi la Parlamenton. Sekve oni in- 
tencis denove formi registaron de Narvaez kaj alian 
de Concha. La reĝino intervidiĝis kun la progresistoj 
kiuj deklaris ke ili ne kapablis regi en tiuj cirkons- 
tancoj. Fiaskis ankaŭ la reĝaj demarŝoj por ke aceptu 
formi registaron Generalo Prim, laste aliĝinta al la 
progresistoj. 

En tiel konfuza situacio Izabela alvokis la oldulon 
Miraflores dum la nokto de la 2a de marto kaj petis 
ke li formu registaron se eble tiun nokton mem. Estis 
klare ke tiu povus esti nur transicia registaro por eliri 
el tiu tikla situacio. La registaro kiun kapablis formi 
Miraflores estis ricevita en Parlamento kun ia teniĝo 
kiu povas esti difinita kiel miksaĵo de surprizo kaj ri- 
fuzo. Kvankam la parlamenta deputitaro estis tre di- 
vidita estis klare ke tiu organismo ne eltenus dum 
multe da tempo la registaron de Miraflores. Sekve de 
iu tumulto en la parlamentejo kontraŭ la registaro es- 
tis finigitaj la sesioj la 6an de majo, kaj poste, meze 
de aŭgusto estis dissolvita la Parlamento. 

En tiuj politikaj cirkonstancoj ne estus konvene ke 
tiu malfirma registaro alprenu la aŭtoritateman ten- 
iĝon kiun ĝi montris dum la organizado de la balot- 
ado por elekti novan parlamentanaron. Paradokse, 
kvankam la registaro disponis de ĉiuj ŝtataj instru- 
mentoj por certigi al si la elektadon de favora pli- 
multo kaj uzis ilin senhezite, meze de januaro 1864 
ĝi estis venkita en la asembleo kaj devis demisii. 
Sekvis poste nova etapo de efemeraj ministraroj kaj 
ĝenerala konfuzo. Arrazola formis registaron kiu 
daŭris nur kvardek tagojn dum kiuj ĝi devis suferi la 
sekvojn de la problemoj derivitaj de la antaŭa hisp- 
ana interveno en Dominiko kaj Peruo. Dum iuj tagoj 


kiam la reĝino retiriĝis por akuŝi unu el ŝiaj filinoj, 
Francisco de Asfs, kunlabore kun la financisto Sala- 
manca, intervenis en iu korupt-afero de premado al 
iuj ministroj por la akceptado de iu negoco el kiu li, 
la edzo de la reĝino, enspezus grandan komision. La 
ministroj preferis demisii kaj ili estis anstataŭitaj de 
Mon, asociita kun Pacheco kaj Canovas del Castillo, 
kiu paktis kun 0’Donnell por disponi je ĉi ties apogo 
ŝanĝe de kvar ministrejoj por la Liberala Unio, sed 
la konkordo kun la sekvantoj de 0’Donnell ne daŭris 
multe kaj en septembro de 1864 tiuj ministroj demi- 
siis por trudi la falon de la registaro kaj promocii la 
revenon de Narvaez apogita de 0’Donnell mem, al 
kiu konvenis la ekzistado de iu reakcia registaro por 
prezentiĝi li kiel la sola organizita liberala opozicio, 
samtempe ke per tiu manovro oni baris la revenon de 
la progresistoj al la aktiva politiko. 

Per la falo de Arrazola la progresistoj sin konsideris 
trompitaj vidante ke oni ne plenumis la promesojn 
kiujn oni estis farinte al ili por reveni al la Parlamen- 
to. Sekve de tio tiu partio de la progresistoj sin pro- 
noncis favore al retiriĝo. Por multaj el ili tio povus 
signifi resti for de la politiko, sed kiam la partioj for- 
lasas la laŭleĝan bataladon ili sin sentas devigitaj 
preni la armilojn. Kaj ĝuste tio okazis tiam: la histo- 
rio de la kvar jaroj inter ĉi tiu krizo kaj la revolucio 
de 1868 estis, en kio rilatas al la progresistoj, la ra- 
porto de la sinsekvaj intencoj preni la povon perfor- 
te, inicitaj en la sama somero de 1864. 

En septembro denove estis alvokita Narvaez al la 
registrar-gvidado. Prim estis plenenmetita en kons- 
pirado inter la progresistaj vicoj kiujn la reĝino de- 
cidis teni for de la regado laŭ la konsilojn de pastro 
Claret kaj la kortega kamarilo. Prim sukcesis unuigi 
la progresistojn kaj altiris ankaŭ kelkajn anojn el la 
Liberala Unio. Kiel kutime, Narvaez regadis brutale 
kaj aŭtoritatece. Li perdekrete malpermesis la publi- 
kan esprimadon de politikaj opinioj. Iu universitata 
profesoro, Emilio Castelar, publikigis artikolon de- 
noncante iun kortegan skandalon: la vendado de pu- 
blikaj propraĵoj favore al la reĝa familio. 

La registaro postulis tujan ĉeson de Castelar, sed la 
universitata rektoro, Montalban, rifuzis obei tion. 
Kiel reago la registaro nomumis novan rektoron. Tio 
provokis movadon de solidareco kun Montalban kaj 
Castelar. Demisiis multaj profesoroj kaj la studentoj 
organizis tumultojn kontraŭ la regantaro. Gonzalez 
Bravo, Ministro pri Intemaj Aferoj, mobilizis la Ci- 
vilan Gvardion por sufoki la movadon. La nokton de 
la lOa de aprilo de 1865 pasis al la historio sub la 
nomo “masakroj de la nokto de Santa Danielo”. Ti- 
am estis granda manifestacio da studentoj kaj aliaj 
sociaj sektoroj en la placo “Suna Pordo” kontraŭ la 
disponoj de la registaro de Narvaez. Gonzalez Bravo 
ordonis al la Civila Gvardio impeti kontraŭ la ma- 
nifestaciantoj. En tiu kvartalo troviĝis ankaŭ iuj ar- 
meaj unuoj. La armitaj fortoj atakis la civitajnojn 
pafante kaj per bajoneto. Rezulte de tiu agado mortis 
14 personoj kaj estis 193 vunditoj. 



Tiuj eventoj ankoraŭ plu kaj pli damaĝis la bildon de 
la reĝimo. Eĉ personoj de la moderistaj medioj, kiel 
Canovas del Castillo, kondamnis la politikon de la 
registaro. Kaj eĉ ene de la sama registaro estis mal- 
akordo pri tiu temo; tre kritikis la ministron Gonza- 
lez-Bravon, en registara kunveno, alia ministro, Al- 
cala Galiano kiu poste mortis pro brust-angino. 
Kritikita de ĉiuj kaj pli kaj pli sen apogoj ene de la 
armeo, Narvaez estis ĉesigita de la reĝino kaj ansta- 
taŭita de 0’Donnell ekde la 21a de junio. Ĉi tiu ne 
sukcesis revivigi sian Liberalan Union ĉar la pro- 
gresistoj kiuj iam apogis lin ne pretis aŭskulti lin 
tiam, spit’ al tio ke li rehabilitis la punitajn profeso- 
rojn kaj iome restarigis la pres-liberon. La progres- 
istoj estis evoluintaj de la teniĝo de politika reteniĝo 
al la revolucia konspirado por alveni al la regado de 
la lando kiun la kortego neadis al ili. 


Prim fiaskis en intenco je militista ribelo komence 
de la jaro 1866. Poste, la 22an de junio de tiu jaro 
okazis ribelo de la serĝentoj de artilerio de la ma- 
drida garnizono de San-Gil. Ili intencis okupi la mi- 
nistrejon pri Internaj Aferoj por starigi tie provizoran 
registaron, sed fiaskigis la operacion la tieaj trupoj. 
Retiriĝinte al ilia kazemo estis poste submetitaj de la 
tmpoj gviditaj de Generalo Serrano, dum estis alsalt- 
itaj kaj detruitaj ankaŭ la barikadoj kiujn iuj civilaj 
ribelintoj starigis en diversaj stratoj de la ĉefurbo. La 
registaro ordonis la mortpafon de 66 ribelintoj, sed 
0’Donnell kontraŭfrontis la deziron de la reĝino, kiu 
postulis milon da mort-kondamnoj. 

Do, 0’Donnell perdis la konfidon de la Izabela kaj 
devis demisii; ĉagrenita li deklaris ke li ne plu eniros 
en la palacon dum la reĝado de tiu ino. Lia ĉagreno 
estis prava. Post lia demisio, sia anstataŭanto, Nar- 
vaez, deklaris ke la reĝino pardonis la mortkon- 
damnitojn de la ribelo. 0’Donnell rajtis pensi ke la 
milo da mortkondamnoj, kiujn Izabela postulis al li 
kaj tiuj 66 kiujn li fakte permesis ekzekuti estis 
tmditaj al li far la reĝino por malamikigi lin kun la 
militistaro. La lOan de julio komenciĝis la sesa kaj 
lasta registaro de Narvaez kiu daŭms ĝis lia morto. 
La tuta daŭro de tiu registaro estis kondiĉita de la 
timo al la revolucio, en kies favoro estis laborante la 
plej aktivaj membroj de la opozicio. La progresistoj 
kaj la demokratoj kunvenis en Ostende por inter- 
akordi la faligon de la reĝimo. Oni alvenis al Pakto 
kiun subskribis, inter aliaj, Prim, Sagasta kaj Ruiz 
Zorrilla. Oni interakordis la elektadon de Asembleo 
por ellabori novan Konstitucion kaj oni kreis revolu- 
cian komitaton en Bruselo cele prepari ribelon por la 
monato aŭgusto de la sekva jaro. En tiu dato iuj 
militistoj ribelis en Katalunio, Aragono, Bejar kaj 
proksime al Madrido. Tamen la registaro lerte reagis 
por sufoki tiujn intencojn kiuj, ĉiukaze, ĝuis mal- 
grandan apogon. Prim estis alirinta al Valencio por 
estri de tie la insurekcion, sed iuj tieaj implikitaj 
militistoj rifuzis kunlabori malakorde kun la abolicio 
de la sistemo de rekrutado de la revolucia programo. 
Prim revenis al Marsejlo kaj de tie iris poste al la 
Pirineoj kaj senutile atendis la fortojn kiuj helpus lin 
trairi la landlimon. La puĉo estis fiaskinta. 

La politiko de Narvaez regi sen la Parlamento prak- 
tikante egan militistan despotismon, provokis dizer- 
tojn eĉ en la reĝa familio. La infanto Enrique denon- 
cis ekde Parizo la hispanan situacion. La Duko Mon- 
tpensiero, bofrato de la reĝino, esprimis al ĉi tiu la 
neceson ŝanĝi la politikon praktikitan de la registaro, 
laŭsence de plia liberigo. La rifuzo de Izabela aŭs- 
kulti la avertojn de siaj parencoj pelis ĉi tiujn al la 
flanko de la revolucio. Femandez de Cordova komu- 
nikis al la gedukoj Montpensiero, en decembro 
1867, en ties palaco en Seviljo, ke iuj generaloj, kiel 
Serrano kaj Dulce, agadus energie por meti ilin sur 
la tronon de Hispanio. Tamen la dizerto plej notinda 
estis tiu de 0’Donnell kaj ties sekvantoj. 

Narvarez forpasis la 23 an de aprilo de 1868 kaj sek- 
vis lin kiel registrar-prezidento Gonzalez Bravo, iu 
civilulo ankaŭ li despota kaj aŭtoritatema sed sen la 
prestiĝo kaj la aŭtoritato de lia antaŭanto. 

De tiam pliaj unionistaj sin montris pretaj puĉi. La 
registaro forpelis al Kanari-insuloj la generalojn: Se- 
rrano, Dulce, Bedoya... al Lugo Generalon Zavalo, 
al Sorio: Generalon Fernandez de Cordova, al Balea- 
ro: Generalon Echagŭe. La gedukoj Montpensiero 
estis ekziligitaj for de Hispanio. Sed tiuj disponoj es- 
tis kontraŭefikaj ĉar iuj militistoj aldoniĝis al la 
konspiro solidarece kun siaj kamaradoj. La sola dife- 
renco inter la unionistoj kaj la progresistoj estis la 
kandidateco de Duko Montpensiero por la hispana 
trono ĉar Prin ne akceptis tion tial ke, laŭ li, Napole- 
ono la 3a neniel konsentus ke iu Orleans reĝu en 
Hispanio. La afero estis eventuale parkita lasante la 
decidon pri tiu temo al la Asembleo kiu devus el- 
labori novan Konstitucion. 

La revolucia fronto jam estis formita. Progresistoj, 
unionistoj kaj demokratoj unuiĝis sub la komuna ce- 
lo faligi la monarkion de Izabela la 2a. La koalicio 
ne estis solida. Prim malkonfidis pri la demokratoj 
post la fiasko de la antaŭa jaro, kaj la progresistoj 
malfidis je la unionistaj generaloj. Tamen, laŭ espri- 
mo de Olozaga, estis iu obstaklo kiu estis necese fal- 
igi, kaj ne eblis ĝin faligi sen ĉies kontribuo. Ĉi tie 
oni devas klarigi ke Prim tute ne deziris la interve- 
non de la civiluloj en la insurekcio. La sola konce- 
sio al la postuloj de Maldekstraro, kiujn li konsentis 
fari estis la elektado por Kortesoj ellaborendaj novan 
Konstitucion. Cetere li eĉ ne deziris la formadon de 
revoluciaj komitatoj far la civiluloj kaj eĉ ne la reor- 
ganizadon de la civitana milico. Lia sola celo estis la 
regado de la progresistoj sed sen sociaj koncesioj al 
la popolo. Ne pli revolucia estis Generalo Serrano; 
ni jam vidis lin, laŭlonge de ĉi tiu historia raporto, 
apogi ĉiun reakcian politikon. Kion pelis lin al la vi- 
coj de la insurgentoj? Li estis akciar-posedanto de 
grava fervoja firmao kaj sin metis kontraŭ la reĝimo 
de Izabela kiam la lasta registaro de Narvaez rifuzis 
koncesii al tiu firmao la subvenciojn kiujn li estis 
mendinte. Rilate al 0’Donnell, li promesis ne plu 
apogi la reĝinon sed li promesis ankaŭ ne ribeli kon- 
traŭ ŝi. Cetere, kiam okazis la militista ribelo li jam 
estis mortinta de antaŭ preskaŭ unu jaro. 

La ribelo komenciĝis per puĉo de la mar-armeo en 
Kadizo, la 19an de septembro 1868, kiun sekvis de- 
klaracion de la generaloj. La devizo de la ribelo es- 
tis: Vivu Hispanio kun honoro! Du tagojn poste al- 
venis la unionistaj generaloj kiel Serrano kaj iuj ci- 
viluloj kiel Sagasta. En Seviljo formiĝis revolucia 
Konsilio kiu diskonigis manifeston formulantan la 
bazajn principojn de la demokratoj: balot-sistemo 
kun universala voĉdonado, pres-libero, abolicio de la 
mortpuno, elektado de Korteso por fari novan Kons- 
titucion... Poste Malago, Almerio, Kartageno kaj 
multaj aliaj urboj aldoniĝis al la insurekcio. 


En Madrido la fortoj loĵalaj al Izabela la 2a organiz- 
iĝis, kaj iu armeo subgvide de la markizo de Nova- 
liches alfrontiĝis kun la ribelintoj kiuj estis venantaj 
el la sudo al Madrido. En la ponto de Alkoleo, prok- 
sime al Kordovo okazis batalo inter ambaŭ armeoj la 
27an de septembro. Kiam la tago finiĝis la venko es- 
tis decidita favore al neniu el la batalintaj armeoj. 
Ambaŭ armeoj kampadis por tranokti al unu kaj alia 
flanko de la ponto. La markizo de Novaliches rezul- 
tis vundita dum la batalo; lia anstataŭanto en la gvid- 
ado de la elizabeta armeo decidis retiri tiun armeon 
dum la nokto. Je la tagiĝo de la 28a de septembro la 
armeo de la ribelintoj, gvidata de generalo Serrano, 
konstatis ke estis fuĝintaj la trupoj de la reĝa armeo; 
sur la kampo restis nur mortintoj kaj vunditoj el tiu 
forfuĝinta armeo. Tiu fuĝo signis ne nur la rezulton 
de la batalo sed ankaŭ la destinon de la reĝimo. Por 
la insurekciai trupoj la vojo al Madrido restis libera. 



La reĝino kaj ties kortego troviĝis tiam somerumante 
en San-Sebastian. Kiam ŝi eksciis pri la ribelo de la 
mar-armeo kaj ke neniu militista ŝipo restis fidela al 
si, ŝi prenis energian decidon: ŝi nomumis novan Mi- 
nistron pri Mar-armeo, iu akademia profesoro sen iu 
ajn rilato kun la maraj aferoj. Sekve ŝi pretis reveni 
al Madrido kune kun la kortego. Kiam la trajno estis 
preta por la eliro destine al la ĉefurbo alvenis me- 
saĝo el Madrido komunikante ke la situacio estis 
multe pli grava ol supozite. Do la kortego decidis 
ekziliĝi en Francion. La reĝado de Izabela la 2a al- 
venis al ĝia fino. Akompanis ŝin al la ekzilo ne ŝia 
edzo kun kiu ŝi jam ne plu kunvivados sed ŝia tiama 
amanto, Marfiori, iu nevo de Narvaez. 

La politika krizo estis perceptebla antaŭ la eksplodo 
de 1868. La reĝado de Izabela la 2a baziĝis sur kons- 
titucia sistemo en kiu oni ne respektadis la Kons- 
titucion. E1 la partioj funkciantaj en la sistemo, nur 
la moderista apogadis la sistemon kaj monopoligis la 
povon. La progresistoj povis nur resti en la opozicio 
kaj uzi la puĉon aŭ la insurekcion por aliri al la 
regado. Tiele identigitaj la trono de Izabela kaj la 
moderista partio, la fino de iu estis ankaŭ la fino de 
la alia. La moderista partio post pli ol du dek jaroj en 
la povo, sen renovigo de la antikvaj lideroj, restis 
senprestiĝa kaj sen novaj ideoj en sia programo. 
Senprestiĝa ankaŭ pro la manko de etiko en la publi- 
kaj aferoj kaj pro la kortegaj skandaloj. 

Sed estas ankaŭ novaj faktoroj kiuj karakterigis la 
revolucion. Temis ne nur je malkontento kontraŭ la 
moderistoj sed ankaŭ malkontento kontraŭ la pro- 
gresistoj mem. Kiel disiĝo de ĉi tiu jam estis naskiĝ- 
inta en 1849 la demokrata partio. La bazaj ideoj de 
tiu partio estis: strikta nacia suvereneco, totala res- 
pekto al la homaj rajtoj kaj universala voĉdon-rajto. 
Tiuj ideoj furoris en la universitataj medioj de la 
epoko. Tial la revolucio de 1868 kalkulis je politika 
movado kun ideologio, kio mankis en antaŭaj revo- 
lucioj. Kvankam la insurekcio kontraŭ la monarkio 
estis organizita kaj gvidita fare de membroj de la 
meza kaj malalta burĝaro, ĝi estis plene alprenita de 
la popolaj amasoj. Tiu partopreno de la plej malaltaj 
soci-klasoj donis al la revolucio de 1868 iun specia- 
lan karakteron, kiu igis derivi ĝin al ŝtormaj vojoj. 
Por kompreni la socian problemon dum la lasta eta- 
po de la reĝado de Izabela oni devas prikonsideri la 
tiaman socian strukturon. Hispanio estis agrara lan- 
do; plejparto el la loĝantaro daŭre estis kamparana. 
Tiu karakteraĵo diferencigas la sociajn perturbojn 
okazantaj en Hispanio dum la 19a jarcento el tiuj de 
la cetero de Eŭropo. En Hispanio neniam okazis re- 
volucio de la agraraj strukturoj kiel okazis en Fran- 
cio ekde 1789. La latifundisma reĝimo persistis en 
Hispanio spit’ al la bien-alienigo. La firmiĝo de la 


alta burĝaro kaj la aristokrataro kiel grandaj ter-po- 
sedantoj kaj la disrompiĝo de la prikontraktaj kon- 
diĉoj de la feŭda tradicio ebligis la aperon de iu rura 
proletaro sen rajtoj kaj sen rimedoj, kiu fariĝis preta 
faktoro por la kamparanaj perturboj komenciĝintaj 
meze de la jarcento. Iu krizo de nutraĵ-manko povas 
konstitui la eksplodigilon de revolucio. Iu malbona 
rikolto, la senlaboreco kaj la malabundo, la falo de la 
konsumo kiu efikas kontraŭ la entreprenoj ofte venas 
kune. La solaj favoratoj de la krizo estas la riĉaj ter- 
posedantoj kaj la komercistoj de cerealoj. La cetero 
el la socio suferas la sekvojn. 

Tiu revolucio de 1868, kiu ricevis la nomon de “La 
Glora” komenciĝis per la klasika militista ribelo, kiu 
baldaŭ akiris la karakteron de revolucio. La inicit- 
intoj de tiu revolucio kaj ties celoj estis plene burĝaj, 
kaj tamen, oni povas percepti en tiu movado grandan 
partoprenon de popol-amasoj. En la ekonomia tereno 
oni povas konstati agrokulturan krizon nutraĵ-man- 
ko, meze de kiu eksplodas la revolucio. Tiu cirkons- 
tanco okazis dum longdaŭra etapo de ekspansio de 
ĉiuj sektoroj de la hispana ekonomio, kiu, tamen, es- 
tis bremsata de financa kaj komerca krizo antaŭ la 
komenciĝo de la insurekcio. 

Nek la krizo pro manko je nutraĵoj, per si mem, nek 
la financa krizo kapablis generi revolucian movadon 
kiel tiu de 1868, sed ili tre influis. A1 la malkontento 
de la popolaj klasoj aldoniĝis tiu de la ŝparistoj, kies 
rentoj malpliiĝis; kaj tiu de la bankieroj, kiuj troviĝis 
subminace de bankroto; kaj tiu de la komercistoj kaj 
industriistoj kies negocoj paraliziĝis, kaj eĉ tiu de la 
proprietuloj, kiuj vidis deprecitaj siajn posedaĵojn. 
Do, estis la kunfluo de la tri faktoroj (politika, socia 
kaj ekonomia krizoj) tio kio provizis al la insurekcio 
de 1868 ĝian veran revolucian dimension. 

En Madrido konstituiĝis komitato formita de uni- 
onistoj, progresistoj kaj demokratoj prezidita de 
Eduardo Chao, kun la tasko organizi balotadon kies 
celo estis la elektado de iu definitiva Konsilio. Bar- 
celono kaj Zaragozo aldoniĝis al la Revolucio kaj 

formis siajn respektivajn Konsiliojn. Komence de 
oktobro formiĝis provizora Registaro prezidita de 
Generalo Serrano kaj kiel ministroj estis: Generalo 
Prim, Admiralo Topete, Ruiz Zorrilla kaj Sagasta. 
Gia unua tasko estis meti finon al la pov-dueco oka- 
zigita pro la ekzistado de la lokaj revoluciaj Konsi- 
lioj. Por atingi tiun celon, Serrano devis fari serion 
da koncesioj al la demokratoj: maskla universala 
voĉdon-rajto, pres-libereco, asoci-libereco, institui 
ĵurion... La demokratoj akceptis la formadon de la 
registaro kun progresistoj kaj unionistoj kaj konsen- 
tis pri la solvo de iu demokrata Monarkio. Tamen ĉi 
tiu afero dividis la demokratojn; parto el ili, kiel Pi- 
y-Margall, formis la Respublikanan partion. Ili havis 
grandan apogon en la federalistaj sektoroj de iuj pro- 
vincoj, kie la revoluciaj Konsilioj sin montris kon- 
traŭcentralismaj. La kontraŭcentralismo nutriĝis el la 
priekonomia malkontento kaj la elreviĝo pro la kon- 
traŭrevolucia teniĝo de la provizora Registaro. 

Kiuj estis la membroj de tiuj Konsilioj aŭ revoluciaj 
komitatoj? Ŝajnas ke ne apartenis al ili la homoj de 
la malalta popolo nek de la po- 
sedantaj klasoj. En Andaluzio la 
revoluciuloj apartenis al la urba, 
bonhava mezklaso formita de ad- 
vokatoj, komercistoj kaj eĉ ban- 
kieroj, kaj ĉiuj kunhavis fortan 
kontraŭ-klerikalan senton kon- 
traŭ iu Eklezio kiu estis la plej 
firma kolono de la politika re- 
akciularo. Rezulto de tiu teniĝo 
estis la forpelo de la jezuitoj kaj 
la atakoj al la temploj kaj reli- 
giaj monumentoj. Tamen, estis 
proponoj je disigo inter la Ŝtato 
kaj la Eklezio kiuj estis rifuzitaj 
ĉar oni konsideris ilin tro radika- 
laj. En Barcelono la gvidado estis 
en manoj de profesiaj politikistoj, kun ĉeesto de iuj 
laboristoj (kio okazis nek en Madrido nek en Anda- 
luzio). Tiu bona rilato estis rezulto de la jardekoj an- 
taŭ la Revolucio. En Valencio la Konsilio konstituis 
neniun danĝeron por la Registaro, la demokratoj es- 
tis malplimulto, kaj ties prezidanto estis progresisto, 
kiu dissolvis la Konsilion kiam oni nomumis lin gu- 
berniestro de la provinco. 

Por la dissolvado de tiuj Komitatoj, la ĉefa problemo 
estis la t. n. “Volontuloj de la Libereco”, popolaj mi- 
licoj, armitaj je la triumfo de la Revolucio, kaj kiuj, 
super-regantaj en la stratoj, estis kvazaŭ gardistoj de 
la revolucia ordo. La agado entreprenita de Prim 
subskribante dekreton por ilia reorganizado, sed kies 
celo estis ĝia dissolvado, metis finon al la milicoj, 
sed nur post sufoki ian rezistadon en Kadizo kaj Ma- 
lago. Tiu dissolvado plifaciligis la malaperigon de la 
Konsilioj, kaj la Registaro restis kun liberaj manoj 
por kunvoki konstituan Korteson kiu provizu leĝan 
formon al la sistemo elirinta el la Revolucio. 


La Parlamento por pristudi novan Konstitucion estis 
kunvokita por la lla de februaro 1869. Ŝajnas ke por 
ĝia elektado Sagasta organizis la aferon sufiĉe bone, 
kun granda respekto al la libereco je presado, es- 
primado kaj kunvenado. La voĉdonado estis univer- 
sala, t.e. por ĉiuj viroj el la lando; la voĉdon-rajto de 
la inoj devis atendi en Hispanio pluajn 8 jardekojn. 
En tiu Parlamento la respublikanoj kaj la karlistoj 
atingis malplimultojn. Estis plimulto la ensemblo de 
progresistoj kaj demokratoj. Tiu Parlamento ellabo- 
ris la Konstitucion de 1869. Ĝi konsistas el 11 ĉapi- 
troj dividitaj en 112 artikoloj. Laŭ ĝia grando, ĝi me- 
zas inter tiu plej granda de 1812 kaj tiu plej mal- 
granda de 1837. Rilate al la ideoj, ĉi tiu konstitucio 
respegulas iun tipon je radikala liberalismo. Ĝi em- 
fazas la difinon de ĉiuj rajtoj, kiujn la deputitoj no- 
mis “homaj rajtoj”. La rajto je persona libereco, ne- 
tuŝeblo de loĝloko kaj de korespondaĵoj, libera ins- 
truado... konstituas la ĉefaj karakteraĵoj de ĉi tiu 
teksto. Daŭre estis polemika la temo de la religia 
libereco. Unuafoje en la hispanaj konstitucioj oni 
rekonas la rajton de la hispanoj al 
la praktikado, publika aŭ privata, 
de iu religio malsama ol la kato- 
lika. La konstitucia teksto dekla- 
ras ke la suvereneco apartenas al 
la nacio, el kiu devenas ĉiuj po- 
voj. Kun la opono de la respu- 
blikistoj, oni deklaris la Monar- 
hion kiel formo de regado. La 
Korteso aŭ Parlamento dividiĝas 
en du ĉambroj: Deputitaro (aŭ 
Kongreso) kaj Senato. A1 la mo- 
narho oni rekonas la rolon no- 
mumi la ministrojn kaj dissolvi la 
Parlamenton. La kronon oni ri- 
cevados laŭheredo sed la Kons- 
titucio mencias neniun dinastion. 
La ministroj respondecus antaŭ la Parlamento. Tem- 
ante pri la ĵura povo, la Konstitucio instituas la ĵurio 
por ĉiuj deliktoj politikaj kaj komunaj. Kaj en kio 
rilatas al Diputacioj kaj Municipoj, la Konstitucio 
firmigas la administracia centralismo. 

Aprobita la Konstitucio, en kiu oni rekonas la Mo- 
narkion, Serrano devis alpreni la Regentecon ĝis la 
ĵuro de nova reĝo. Do li ĉesis esti registrar-preziden- 
to kaj alprenis tiun respondecon Prim. Poste ambaŭ 
generaloj dediĉiĝis al la serĉado de nova reĝa dinas- 
tio por Hispanio. Oni ekskludis la opcion de la bur- 
bona dinastio. La demarŝoj ĉe la kortegoj de Eŭropo 
serĉante novan monarkon por Hispanio konstituas 
unu el la epizodoj pli groteskaj de nia historio... kaj 
ankaŭ tragikaj, konsiderante la sekvojn ene kaj for 
de la lando. 

La afero estis komplika pro la opono de la respublik- 
istoj, kiuj ne akceptis la decidon de la plimulto. Ilia 
reago atingis grandan gradon je perforto en Tarago- 

no, kie la gubemiestro volis malpermesi iun mani- 
festacion sub la slogano: Vivu la federacia Respubli- 
ko! La manifestaciantoj murdis la sekretarion de la 
guberniestro. La registaro ordonis la dissolvon de la 
Volontuloj de Taragono kaj Tortoso kaj tiu dispono 
estis interpretita kiel provoko kaj okazigis ĉagrenan 
plendon de la deputitoj kiuj troviĝis en Madrido. En 
Barcelono okazis iuj manifestacioj je protesto kiuj 
estis perforte subpremitaj. La revolucia eksplodo 
etendiĝis al kelkaj provincoj kaj metis en danĝeron 
la transirado al la nova Monarkio. La provizora reg- 
istaro prezentis al la Parlamento projekton por 
eventuale ĉesigi la konstituciajn garantiojn dum la 
daŭro de la insurekcio kaj deklari la milit-staton en 
tiuj lokoj en kiuj estus necesa iu armita interveno. 
Kun la protesto de la respublikistoj: Castelar, Figue- 
ras, Pi-y-Margall... la leĝo estis aprobita la 5an de 
oktobro 1869 kaj Prim povis sufoki la respublik- 
istajn fokusojn en Zaragozo, Alikanto, Valencio kaj 
Andaluzio. Restarigita la 
ordo, la leĝo estis nuligita 
kaj oni restarigis la konsti- 
tuciajn garantiojn. 

La serĉado de nova reĝo 
dividis la revolucian koali- 
cion; ĉiu partio preferis iun 
kandidaton kiu konvenus al 
siaj interesoj. La unionistoj 
preferis la Dukon de Mont- 
pensiero, edzo de la frat- 
ino de la reĝino Izabela kaj 
filo de la franca eksreĝo 
Filipo de Orleans. Ci tiu 
estis intriginte transdonante 
monfondusojn al la revolu- 
ciuloj, sed estis granda la 
opono kontraŭ lia kandida- 
teco ene kaj for de la lan- 
do; Napoleono la 3a komu- 
nikis al Prim sian kontraŭ- 
staron kaj ĉi tiu akceptis la 
vetoon. Demokratoj kaj progresistoj aprobadis la 
kandidatecon de Ferdinando de Coburgo, vidvo de la 
reĝino de Portugalio. La reĝeco de tiu persono povus 
efektivigi, estontece, la reŭnuiĝon de ambaŭ iberiaj 
landoj, kio ne estis akceptebla por Britio kaj Francio. 
Tial estis la kandidato mem kiu rifuzis pretekstante 
multaĝon. Prim penis altiri la arkidukon Leopoldo 
de Hohenzollem-Sigmarigen, sed denove aperis la 
opono de la franca imperiestro, kiu timis danĝeron 
por la ekvilibro en Eŭropo se oni akceptus tiun ger- 
manan kandidaton. Lia premo sur Wilhemo de Pru- 
sio por ke oni retim tiun kandidatecon estis la kaŭzo 
de la franc-prusia milito kaj sekva malapero de la 
franca imperio. Tiu kazo estas iu klara ekzemplo de 
la t. n. “papilia efiko”. La teorio de la “papilia efiko” 
asertas ke movado de papili-flugiloj povas okazigi 



Karikaturo pri la demarŝoj de Prim kaj Serra- 
no serĉante novan reĝon por Hispanio. 


ŝtormon en la kontraŭa flanko de la planedo. Tiele, 
la malkontento de la loĝantaro de malgrava lando 
kia Hispanio ekigis procezon kiu fine okazigis la mi- 
liton inter du grandaj imperioj kaj la malaperon de 
unu el ili. 

Oni pristudis ankaŭ la eblan kandidatecon de Espar- 
tero, sed li mem rifuzis en eble ties plej saĝa decido 
en sia vivo. Do ne restis multaj opcioj, ĉefe se oni 
devus trovi iun kiu ne vekus maltramkvilon en la eŭ- 
ropaj ministrejoj. Fine, la negocado kun la itala reĝo 
Victoro Enmanuelo donis frukton. Oni interakordis 
kun li ke lia dua filo Amadeo de Sabojo, Duko de 
Aosto, sin surkapigu la hispanan kronon se la Par- 
lamento de Madrido akceptus lin. Prim prezentis kaj 
defendis en la Parlamento tiun kandidatecon la 16an 
de oktobro de 1870. La rezulto de la voĉdonado es- 
tis, inter la tuto de 334 voĉdonintoj, 191 voĉdonoj 
favore al Amadeo de Sabojo, 60 deputitoj voĉdonis 
favore al iu Federacia Respubliko, la Duko de Mont- 

pensiero atingis 27 voĉdo- 
nojn, Inter alie, estis eĉ 8 
voĉdonoj por Espartero kaj 
2 por Alfonso, la filo de 
Izabela. 

Do, estis proklamita reĝo 
de Hispanio la Duko de 
Aosto, Amadeo de Sabojo. 
Eble la 19 voĉdonoj sen- 
nomaj (favore al neniu) 
apartenis al la karlistaj de- 
putitoj. Ili ne tuj, sed bal- 
daŭ poste, forlasus la par- 
toprenon en la institucioj 
kiam ilia pretendanto Car- 
los la 7a, nepo de la unua 
pretendinto Carlos, eniros 
en Hispanion por gvidi 
trian karlisman militon kiu 
daŭrus kelkajn jarojn. 

Krom ĉio ĉi, la nova reĝi- 
mo devis alfronti aliajn 
problemojn. En Kubo, iu el la malmultaj teritorioj 
kiuj restis el la iama grandega kolonia imperio de 
Hispanio, naskiĝis movado celanta la sendependiĝon 
de tiu kolonio. Kontraŭ la opinio de Prim, kiu ne 
volis ke Hispanio havu kroman militon tiel mal- 
proksime, aliaj regantoj postulis kaj disponis la 
sendadon de trupoj por kontraŭbatali tiun movadon. 
Tiam Prim estis ankaŭ en malakordo kun Serrano, la 
alia ĉeflidero la insurekcio de 1868. Okazis ke spit’ 
al la influa situacio de Serrano ene de la post- 
revolucia regantaro, li ne sukcesis, pro la opono de 
Prim, ke la fervoja firmao el kiu li estis akciar- 
posedanto ricevu la ŝtatajn subvenciojn kiujn li celis. 
Pro diversaj kaŭzoj, en tiuj momentoj Prim havis 
multajn kaj potencajn malamikojn en la landaj pov- 
sferoj. 

Granda misfortuno por la nova reĝo, Amadeo de Sa- 
bojo, estis la morto de sia ĉefa apoganto, Generalo 
Prim, kiu estis viktimo de atenco fine de decembro 
1870, ĵus antaŭ la alveno de la monarko. Prim havis 
malamikojn en multaj politikaj tendencoj, do, estas 
neeble scii el kie venis la decido murdi lin. 

Amadeo alvenis al Madrido la 2an de januaro 1871 
kaj ĵuris la Konstitucion. La nobelaro sintenis mal- 
amike kontraŭ li kaj la karlistoj ĉiam nomis lin 
“fremdulo”. Serrano prezidis launuan registaron de 
la nova monarkio. En tiu reg- 
istaro estis reprezentitaj ĉiuj 
politikaj fortoj kiuj estis apo- 
gintaj la revolucion. Estis 
kunvokita balotado en marto, 
kiu, same kiel la antaŭa, estis 
sufiĉe honesta. Venkis en ĝi 
la reganta koalicio, sed tiu 
koalicio estis tre malstabila 
post la malapero de Prim, 
kiu unuigis ĉiujn. Persistis la problemo de la hispana 
politiko: la diseriĝo de la partioj kaj la personalismo. 
La progresistoj dividiĝis. Sagasta gvidis de tiam unu 
el la partoj kaj Ruiz Zorrilla la alian. Ĉi lasta suk- 
cesis atingi la konfidon de la reĝo por formi novan 
registaron, sed la malfermo de la nova Parlamento 
signis la falon de tiu efemera registaro. Sekva prezi- 
dento estis Generalo Malcampo, de la tendenco de 
Sagasta. En oktobro estis en la Parlamento debato 
pri la leĝaligo aŭ malleĝaligo de la Unua Intemacio 
de la Laboristoj. Candaŭ, ministro pri Internaj Aferoj 
sin montris preta dissolvi ĝin kiel atencanta kontraŭ 
la sekureco de la ŝtato. En la debatoj evidentiĝis la 


teniĝo de la diversaj parlamentaj gmpoj antaŭ la pro- 
blemo. La konservativaj kaj moderistoj esprimis sian 
akordon kun la registaro. La karlistoj, pere de Candi- 
do kaj Ramon Nocedal, profitis la okazon, krom 
kondamni la Internacion, ampleksigi siajn kritikojn 
al la tuta tiuepoka civilizacio, la Monarkion de Ama- 
deo kaj al ĉio imagebla, prezentante ĉi tiun alternati- 
von: Carlos la 7a aŭ la nafto. Canovas-del-Castillo 
apogis la teniĝon kontraŭ la Internacio defendante la 
privatan propraĵon, asertante ke la hispanaj propriet- 
'Ĉa uloj, ĉiuj posedantoj en la 
mondo, sin defendos, tute 
prave, kontraŭ la invado far 
tiuj ideoj. Por la konservema 
politikisto, estis la subten- 
ado de la socia ordo kaj la 
garantio de la individuaj raj- 
toj kio havis veran legitim- 
econ. Nur la respublikistoj 

k ontraŭ Prim _| defendis la leĝalecon de la 

Intemacio de la laboristoj. En sia interveno, Pi-y- 
Margall faris serion da digresioj pri la koncepto de 
privata posedaĵo, kiun oni ne povas konsideri netuŝ- 
ebla, ĉar eĉ la konservativuloj efektivigis en iuj ka- 
zoj ekspropriigojn, konsideritaj de publika utilo. An- 
kaŭ Salmeron intervenis favore al la Internacio 
montrante brilan dialektikon de vidpunkto de la libe- 
rala burĝaro. La rezulto de la voĉdonado estis 192 
voĉojn favore al la nekonstitueco de la Internacio kaj 
38 voĉonojn kontraŭaj. Do, la Internacio estis de- 
klarita eksterleĝa kaj malpermesata en Hispanio. 

En rapida sinsekvo dum malmultaj monatoj de 1872 
kelkaj registaroj havis efemeran vivon. Post Mal- 

campo prezidis la registaron Sagasta kiu kunvokis 
novan balotadon por la Parlamento cele atingi kom- 
fortan plimulton, kion li atingis, sed tamen li devis 
demisii pro iu skandalo. En majo 1872 komenciĝis 
alia efemera registaro de Serrano kiu devis alfronti 
la karlistan insurekcion. Anstataŭis lin kiel preziden- 
to Ruiz Zorrilla, kiu kunvokis novan balotadon por 
la Parlamento en aŭgusto. Ĉi foje la nepartopreno en 
la voĉdonado estis tre alta (54%). La rezulto, favora 
al la registaro, ne alportis, tamen, politikan stabil- 
econ pro la multaj problemoj de la lando: milito en 
Kubo, karlista milito, respublikistaj insurekcioj... 
Tamen oni prenis interesajn disponojn kiel la redukt- 
igo de la subvencioj al la Eklezio kaj la malaperigo 
de la sklaveco en Porto-Riko (la 21an de decembro 
1872). 

La manko de kunlaboro de la progresistoj de Sagasta 
malfortigis la registaron de 
Ruiz Zorrilla. En la nordo de 
la lando estis milito kontraŭ 
la karlistoj kaj en El-Ferrol 
okazis iu respublikista insu- 
rekcio. La krizo de la reĝimo 
pliakriĝis kiam la registaro 
nomumis la generalon Hidal- 
go-de.Quintana kiel Regiona 
Ĉef-generalo de Eŭskio. Tiu 
militisto, en la jaro 1866, ki- 
am li estis ankoraŭ kapitano, 
partoprenis en la ribelo de la 
garnizono de San-Gil kon- 
traŭ la reĝino Izabela. Okazis 
ke dum la batalo kiu metis 
finon al tiu ribelo estis mort- 
intaj kelkaj oficiroj de la Ar- 
tileria Korpuso fare de la ri- 
belintoj. Kvankam Hidalgo 
ne kulpis pri tiuj mortoj, lia 
nomumo por tiel alta posteno 
vekis rifuzon de la Artileria 
Korpuso. Li volis demisii sed 
la registaro nomumis lin por simila posteno sed en 
Katalunio. Sed ankaŭ en tiu regiono la oficiroj de ar- 
tilerio respondis dimisiante amase el iliaj gradoj kaj 
postenoj. Antaŭ tiu defio la registaro de Ruiz Zorri- 
lla prenis la decidon dissolvi la Korpuson de Ar- 
tilerio. La koncerna dekreto estis prezentita al la re- 
ĝo Amadeo, kiu dubadis antaŭ tiu malfacila altema- 
tivo, ĉar se li subskribus la dekreton li adversiĝus 
kontraŭ la militistoj, kaj se ne farus la subskribon li 
malamikiĝus kun la solaj politikistoj kiuj daŭre estis 
fidelaj al li. Li decidis subskribi la dekreton kaj de- 
misii kiel reĝo la llan de februaro 1873. 

La reĝado de Amadeo de Sabojo daŭris du jarojn kaj 
du monatojn. Li ne kapablis adaptiĝi al la labirintoj 
de la hispana politiko. Eble lia demisio ne estus oka- 
zinta en iu sistemo pli stabila. 


La lando kiun Amadeo forlasis en februaro de 1873 
havis multajn problemojn, interalie du militajn kon- 
fliktojn. La plej grava estis la karlista milito ekzist- 
inta en Eŭskio kaj kiu poste etendiĝis ankaŭ al Ka- 
talunio. La karlisma movado estis trairinta internan 
krizon pro la malkvalifikon de la legitima (laŭ iliaj 
kriterioj) heredinto de la dinastia rajto, la grafo de 
Montemolm, kiu ne alprenis la politikajn valorojn de 
la karlisma doktrino sed la liberalaj de la politikaj 
malamikoj de lia dinastio. Sed ĉi ties filo, konata 
kiel Carlos la 7a, akceptis la karlisman heredaĵon kaj 
sin postulis por la hispana krono. Li pasis al His- 
panio kaj gvidis la militajn operaciojn en la nordo de 
la lando. Fiaskis liaj intencoj etendigi la konflikton 
al aliaj hispanaj regionoj, escepte en Katalunio kie 
malfermiĝis alia aktiva fronto de la milito, unue 
kontraŭ Amadeo kaj poste kontraŭ la respubliko kiu 

stariĝis post la demisio de la 
reĝo. Tiam estis ia malakor- 
do inter la karlistoj; iuj alpre- 
nis decide la vojon de la ar- 
mita batalado dum aliaj an- 
koraŭ respetadis la leĝalecon 
kaj restis en la Parlamento. 
Poste ĉi tiuj forlasis la insti- 
tuciojn de la reĝimo kaj ĉiuj 
revenis al la milita vojo. 

La alia milito estis tiu de Ku- 
bo, kiu komenciĝis tuj post 
la hispana revolucio de 1868. 
La nacionalisma konscio de 
la kuba loĝantaro naskiĝis 
kaj plikreskiĝis antaŭ la ne- 
kompreno de la hispana ad- 
ministracio. La tiea ekzistado 
de sklavista socio estis evit- 
inta la radikalismon de la lo- 
kaj elitoj pro la timo ke iu 
ajn ribelo estu profitita de la 
ne-blanka loĝantaro kontraŭ 
la superreganta blankrasa lo- 
ĝantaro. La kreoloj estis ekskluditaj de la publikaj 
postenoj. La plikreskiĝo de la produktado de sukero 
kaj tabako alportis ekonomian prosperon al la insulo, 
kiu okupadis tiam privilegitan situacion en la ensem- 
blo de la hispana komercado. Fine de la kvindekaj 
jaroj Serrano intencis kanaligi la sendependigajn 
emojn kreante reformistan kaj demokratian politikan 
partion kiu kunigu kreolojn kaj hispandevenulojn, 
sed la eksigo de la registaro de Serrano en 1866 ĵetis 
la reformistajn kubanojn en radikalajn sendepedigajn 
poziciojn. Ekde oktobro de 1868 la ribelo kontraŭ la 
hispana metropolo falis en la manojn de iu gerilo 
konstituita je proksimume dek mil homoj. La militaj 
operacioj daŭrus ankoraŭ kelkajn jarojn. En la epoko 
de la demisio de la reĝo Amadeo Hispanio estis en- 
kotigita en tiu milito same kiel en la karlista. 

La sama sesio de la Parlamento kiu aceptis la de- 
mision de la reĝo Amadeo de Sabojo proklamis la 
Respublikon per 258 voĉdonoj kontraŭ 32. La nova 
reĝimo naskiĝis sen sango-elverŝado (same kiel oka- 
zos en la sekva jarcento kun la dua), sed daŭris nur 
dekunu monatojn (aŭ 23, se oni enkalkulas en ĝia 
daŭro la diktaturon de Serrano) kaj en konstanta 
konvulsio, provokita de doktrinaj diferencoj inter la 
respublikistoj mem (iuj deziris ke la respubliko estu 
federacia, aliaj preferis ĝin unuiga kaj aliaj volis ra- 
dikalan respublikon), la karlista milito, kaj la proble- 
moj de la sendependigaj movadoj de la kolonioj. 
Laŭlonge de tiuj ŝtormaj dek unu monatoj, la respu- 
bliko havis ne malpli ol kvar prezidentoj, kiuj inten- 
cis praktikadi ne malpli ol kvar malsamajn mode- 
lojn. Verdire, ili ne estis prezidentoj de la Respubli- 
ko sed nur registar-prezidentoj. La konstitucio kiun 
oni ellaboris en tiu jaro 1873 kontemplis la figuron 
de iu “Federacia Prezidento”. Tiu konstitucio havis 
tre federisman karakteron, sed ĝi neniam estis aprob- 
ita nek aplikita. Do, dum tiu jaro la Parlamento mem 
elektis la registar-prezidentojn same kiel antaŭe ili 
estis elektitaj far de la reĝ(in)o aŭ la regent(in)o dum 
la Monarkio. 

La unua estis Estanislao Figueras, homo je ne forta 
karaktero kiu, tamen, intencis reformojn kiel abolo 
de la sklavismo en Porto-Riko, la dissolvo de la mi- 
litistaj ordenoj kaj la nuligo de la nobelaj titoloj. Jam 
dum tiu unua registaro de la Respubliko estis kons- 
piro kontraŭ la nova reĝimo. La konspiro havis mo- 
narki-favoran karakteron kaj inter ties ĉefaj agentoj 


troviĝis Generalo Serrano; temis pri kroma politika 
pirueto de tiu ŝanĝiĝema militisto. La operacio mal- 
sukcesis kaj la konspirintoj, Serrano inter ili, devis 
fuĝi ekzilen. 

Figueras ne kapablis alfronti la multajn kaj gravajn 
problemojn de la lando kaj fine ankaŭ li fuĝis subite 
al Francio. La perforto de la karlista milito kaj ties 
de la insurekcio en Kubo samkiel la anarkio reganta 
en la lando estis troo por sia ne granda energio kiel 
reganto. 

Anstataŭis lin Francisco-Pi-y-Margall, nomumita de 
Parlamento kiu estis studante novan Konstitucion 
kaj kiu, krome, proklamis la Federacian Respubli- 
kon, gravega eraro kaj kun fatalaj sekvoj, ĉar tio es- 
tis la instigilo de tio ke, dum lia efemera prezidant- 
eco, unu monato kaj 8 tagoj, estis kantonismaj ribe- 
loj preskaŭ ĉiuloke. Malago, Seviljo, Kadizo, Karta- 
geno... sin proklamis sendependaj, kun la pligrav- 
igaĵo ke parto el la mar-armeo aldoniĝis al iu ribelo 
kaj la anarkio etendiĝis tra la tuta lando. Krome la 
karlista milito pliintensiĝis, kaj Pi-y-Margall, senpo- 
tence, sin vidis devigita demisii. Por kompreni la fe- 
nomenon de la kantonismo kaj la anarkio oni devas 
prikonsideri ke por ampleksaj amasoj en la lando la 
federismo kaj la respubliko mem estis kvazaŭ me- 
siismaj ideoj promesantaj kompletan liberigon el la 
multjarcenta malsato kaj subpremado kiun la hisp- 
ana popolo suferadis. T. e. la malaltaj klasoj de la 
socio interpretis la politikajn ŝanĝojn kiel promeso 
de socia, socialisma, revolucio, io tute for de la pen- 
so de la burĝaj revoluciuloj de la Respubliko. 

Post Pi-y-Margall prenis la povon Nicolas Salmeron, 
kiu rezistis en la prezidanteca posteno preskaŭ du 
monatojn (ekde la 18a de julio ĝis la 7a de septem- 
bro). Kun pli da energio ol liaj antaŭantoj, li sukcesis 
meti finon al la kantonoj (escepte tiu de Kartageno) 
kaj retenis la karlistojn. Sed li estis homo je firmaj 
principoj, li demisiis pro konscienc-kialoj ĉar li ne 
volis subskribi mort-kondamnojn de ribelintaj milit- 
istoj. Tiu homo estis vera maldekstrulo sed agadis 
tre kontraŭdire: li sendis la generalojn Pavfa kaj 
Martfnez Campos, du malamikoj de la Respubliko 
por defendi la Respublikon kontraŭ veraj respublik- 
istoj kiuj, krome, estis tiel federismaj kiel la pre- 
zidento mem. La prezidento de la lasta registaro de 
la Unua Respubliko estis Emilio Ca s telar, ekster- 
ordinara parlamentano kies 
diskursoj estas famaj anko- 
raŭ nuntempe. Li ne hezitis 
subskribi tiujn mortpunojn 
kiujn Salmeron rifuzis. 

Krome li intencis fortikigi 
la aŭtoritaton de la reg- 
istaro sendante la generalon 
Moriones por batali kon- 
traŭ la karlistoj kaj klo- 
podis rekonkeri Kartage- 
non. La milito kontraŭ la 
trupoj de Carlos la 7a an- 
koraŭ daŭrus dum multe da 
tempo, sed la murcia urbo 



Generalo Pavfa dissolvas lastan parlamentan 
sesion de la Unua Respubliko. 


lin demisii. Estis la 3a de januaro de 1874, je la kvi- 
na horo matene. Je la sepa horo kaj duono la gene- 
ralo Pavfa eniris en la parlamentejon, gvidante ploto- 
non de civila gvardio, por apogi la ministrecon de 
Castelar. La parlamentanoj, inkluzive Castelar, rifu- 
zis la militistan intervenon kaj volis rezisti tie. Sed 
kiam sonis la unuaj pafoj ĉiuj forkuris el la parla- 
mentejo. Krome estis neniu reago en Madrido; tiu 
evento signifis la finon de la civitana milico. Pavfa 
kunvokis ĉiujn politikajn partioj, esceptante la karl- 
istojn kaj la kantonistojn, kaj venkante grandajn 
malfacilaĵojn li sukcesis formi registaron de nacia 
koncentriĝo, kiu donis la povon al Generalo Serrano, 
jam reveninta el lia lasta ekziliĝo en Francio. 

Reale, kvankam la res publika reĝimo ne dissolviĝis 

ĝis la restarigo de la Bur- 
bona dinastio en la persono 
de Alfoso la 12a, fakte, la 
funkciado de la respublikaj 
institucioj finiĝis okaze de 
tiu operacio de Generalo 
Pavfa. Serrano suspendis la 
konstituciajn garantiojn kaj 
dissolvis la Parlamenton 
ĝis kiam oni atingus la 
repacigon de la lando. 
Neniam plu kunvenus tiu 
Parlamento. La regado de 
Serrano estis, reale, iu dik- 
taturo paktita inter la milit- 


estis submetita. Li alprenis ankaŭ aliajn disponojn: 
revigligis la disciplinon en la armeo kaj starigis la 
devigan militistan servon, paktis kun la Vatikano kaj 
solvis gravan diplomatian problemon kun Usono (la 
sendado, far tiu lando, de armiloj al la insurgentoj de 
Kubo). Eble estis Castelar la plej kapabla politikisto 
de tiu Parlamento, sed la politikaj kvereloj metis 
finon al lia prezidanteco: Salmeron kaj Pi-y-Margall 
akuzis lin forgesi la principojn de la revolucio kaj 
kliniĝi desktren, li estis submetita al mocio pri de- 
klaro de konfido en kiu li estis venkita, kio devigis 


istoj kaj la politikaj fortoj antaŭ la gravegaj cirkons- 
tancoj kiujn estis travivante la lando, kun la karl- 
istoj sieĝante la urbon Bilbaon kaj la postrestaĵoj de 
la kantonalismo ne tute sufokitaj. Verdire, la ĉefa 
tasko de tiu registaro estis okupiĝi pri la karlista mi- 
lito. Sed plejparto el la generaloj ne simpatiis al la 
respublika reĝimo kaj antaŭ la nedecidemo de Cano- 
vas-del-Castillo, ĉefa agento de la princo Alfonso, la 
generalo Martmez Campos faris puĉon en Sagunto 
proklamante kiel nova reĝo Alfonson de Burbono, la 
filo de la eksreĝino Izabela. 

La interpretado de la historiaj okazintaĵoj povas esti 
objekto de klasbatalo. La altaj soci-klasoj havas sian 
interpreton. Laŭ ili, la Unua Respubliko estis nega- 
tiva sperto. Sajnas ke la lando ne estis preparita 
por starigi iun reĝimon kies ideoj estis konataj de 
nur malmultaj intelektuloj. Plejparto el la hispana 
popolo konfuzis la foreston de la reĝo kun la anar- 
kio kaj, ĉar eĉ ne la respublikistoj mem kapablis 
interakordi la tipon je respubliko kiun ili volus, la 
eksperimento fiaskis. Sendube al tiu fiasko kontri- 
buis ankaŭ la karlista milito, sed, eble sen tiu kon- 
flikto, la rezulto estus la sama. Atestas pri tio la 
fakto ke en la sekvaj jardekoj nur malmultaj inte- 
lektuloj intencis restarigi respublikon kielformo de 
ŝtato; la monarkio ne estus diskutita ankoraŭ dum 
multaj jaroj. 

Sed tiu interpretado ne estas ĝusta. Por la hispanoj 
de la malaltaj klasoj la referenco de la revolucio tiam 
okazanta en nia lando estis la Pariza Komunumo de 
1871. Kaj ankaŭ por la altaj klasoj. Tio eksplikas la 
reagon de la hispana burĝaro. La puĉo de Martmez 
Campos la 29an de decembro de 1874 estis la dua 
parto de tiu de Pavfa okazinta ĝuste preskaŭ unu 
jaron antaŭe. Ambaŭ kune konstituis puĉon de la 
burĝklaso kontraŭ si mem, kontraŭ siaj politikaj 
idealoj kaj kontraŭ la homoj kiuj enkarnigis tiujn 
idealoj, kontraŭ sia malkapablo regi la landon per si 
mem. La burĝaro konstatis ke aperis nova revolucia 
klaso: la proletaro, industriaj laboristoj kaj kampar- 
anoj. De tiam la burgaro ĉesis esti ĝi mem revolucia 
klaso celanta progresistan liberalismon. La revolucio 
de la novaj klasoj celis socian, ekonomian trasform- 
igon, kaj tio ne konvenis al la posedantaj klasoj. En 
tiuj kondiĉoj la burĝklaso preferas ke regu aŭtoritat- 
emaj uloj por bari la vojon de la socia revolucio. 
Tiele tiuj posedantaj klasoj rezignis apliki sian pro- 
pran Konstitucion de 1873, kiu estis la plej progres- 
ista el ĉiuj hispanaj konstitucioj ĝis tiam ellaboritaj. 
La federacia karaktero de la ŝtato kiun oni intencis 
krei esprimiĝis en la Konstitucio per la dispono ke la 
regionoj havu kompletan aŭtonomion kaj la eblecon 
sin doni propran konstitucion. Asignas grandan po- 
von ankaŭ al la municipoj. La civitanoj povus elekti 
la municip-konsilantanojn kaj la municip-estrojn aŭ 
urb-estrojn. 

Rilate al la povo de la Federacio daŭre persistus la 
tradicio de du ĉambroj. Senato kaj Kongreso de la 
deputitoj, sed la Senato estus ĉambro de federacia 
reprezentado. La Deputitaro kaj la registaro estus la 
solaj organoj kapablaj prezenti leĝojn. Pri laĵura po- 
vo la konstitucio disponis kolegiitajn tribunalojn kaj 
la ekzistadon de la ĵurio. Disponis ankaŭ striktan 
apartiĝon inter la Eklezio kaj la Stato. 

La konstitucia teksto speciale atentis pri la “naturaj 
rajtoj” kiujn ĉiu persono devus vidi respektataj en la 
Respubliko: respekto al la vivo, la personan dignon, 
libero pri penso, esprimo, religio, presaro, universala 
voĉdon-rajto... 


Francisco Serrano 



La hispana historio de la 19a jarcento povus esti kom- 
parata al komedieto, farso, opereto se ne estus la trista 
fakto ke dum ties disvolviĝo la kadavroj de hispanoj 
perforte murditaj aŭ mort-punitaj falis kiel pluvo. 

Tamen tralegante ĉi-paĝoj oni vidas multajn rolulojn aŭ 
figurojn de opereto: Ferdinando la 7a, la karlistaj pre- 
tendintoj, Izabela la 2a, Francisco de Asis, Espartero, 
Narvaez, monahino Patrocinio, Marfiori... kaj aliaj. 

Sed neniu tiel farsanta kaj perfidema kiel la generalo 
Francisco Serrano. 

Liaj multaj politikaj perfidoj igis lin modelo kaj 
arketipo de la hispanaj militistoj kaj politikistoj de tiu 
jarcento. 

Li apogis Esparteron en 1840 kontraŭ la regentino Cris- 
tina, poste perfidis lin en 1843. Li estis flanke de la re- 
volucio de 1854 kaj poste perfidis ĝin en 1856. En 1866 
li savis la monarkion de Izabela la 2a, de kiu ŝi estis la 
unua amanto, kaj poste gvidis la armeon kiu detronigis 
tiun reĝinon per la batalo de la Ponto de Alkoleo. Poste 
li perfidis ankaŭ la reĝon Amadeon, en kies alvenigo li 
estis partopreninta, kaj la Unuan Respublikon. 

Li estis 61-jara kiam li prezidis la diktaturon kiu reg- 
adis, laŭteorie, nome de la Respubliko, sed dume li 
konspiradis kun la generaloj kiuj volis restarigi la Bur- 
bonan dinastion. Tamen lia intenco estis reagadi, dikta- 
torece, senlime en la tempo, laŭ la modelo aŭ referenco 
de la franca generalo Mac-Mahon. 

La restarigo de la monarkio en la persono de Alfonso la 
12a signifis la finon de la “kariero” de tiu oportunisto. 
Li akceptis la novan reĝon kaj intencis roli en la nova 
reĝimo kiel estro de la Konstitucia partio, sed li estis 
humiligita de Canovas kaj la reĝo kiam ĉi tiuj preferis 
Sagaston kiel liberala lidero. 

La regado de Serrano laŭlonge de tiom da avataroj, re- 
zultas sensignifa ĉar li estis politikisto sen idealoj nek 
projektoj, al kiu lia ambicio igis ofte ŝanĝi la politikan 
orientiĝon kaj la fidelecojn. Oni nomis lin la Judaso de 
Arhonilla pro lia emo perfidi. 

Lia retiriĝo el la politiko havis aspekton de opereto 
samkiel lia tuta politika vivo. Kiam restariĝis la Bur- 
bona dinastio kaj li ĉesis kiel registrar-prezidento li for- 
portis el la reĝa palaco al sia hejmo la arĝentan manĝ- 
ilaron kaj telerojn. Por igi lin redoni tiun reĝan posed- 
aĵon Canovas uzis delikatan ruzaĵon. En la Gazeto de 
Madrido tiu prezidento de la nova registaro publikigis 
noton dankante al Serrano tial ke li “savis la arĝentan 
servicon de la krono por ke ĝi ne falu en la manojn de 
la revoluciaj hordoj”. 

La puĉo de Generalo Campos en decembro de 
1874 kompletigis la taskon komencitan de Gene- 
ralo Pavra komence de la sama jaro: restarigi la 
monarkion. Tiuj militistaj intervenoj en la hispana 
politiko kulminis longan serion da similaj agoj 
okazintaj en nia lando laŭlonge de pli ol duon- 
jarcento, sed samtepe metis finon al la eksperi- 
mento. Oni ne povas nei al Canovas-del-Castillo, 
ĉefa farinto de la nova politika sistemo, la meriton 
meti finon al la enmiksiĝo de la militistoj kaj la 
klerikuloj en la hispanan 
politikon kiu karakterigis 
la reĝadojn de Ferdinando 
la 7a kaj Izabela la 2a. 

Poste, pasos preskaŭ kro- 
man duon-jarcenton ĝis 
kiam alia militisto, Mi- 
guel-Primo-de-Rivera, di- 
boĉulo kaj ebriemulo, fa- 
ris alian militistan puĉon 
kiu anstataŭ savi la mo- 
narkion, kiel li preten-dis, 
akceligis ĝian falon. 

Sed ne apartenas al Canovas la tutan meriton pro 
la sukceso de la restarigo de la monarkio en la 
burbona dinastio. Grandan parton el la sukceso de 
la operacio oni devas al Alfonso la 12a mem, al la 
karismo de lia persono. 

La 25an de junio de 1870 lia patrino, Izabela la 2a 
abdikis siajn dinastiajn rajtojn, per dokumento 
subskribita en Parizo, favore sia filo Alfonso, kiu 
tiamaniere fariĝis por la monarkistoj la legitima 
reĝo de Hispanio. Ne estis facile konvinki Izabe- 
lan fari tion. Canovas devis multe insisti kaj argu- 
menti montrante al ŝi ke la hispanoj neniam kon- 
sentos pri ŝia reveno kiel reĝino. 


En novembro de 1874, la princo publikigis doku- 
menton konata kiel “Manifesto de Sandhurst. Ties 
teksto, ellaborita de Canovas, interalie diris: Orfa 
nun la nacio je ĉiu publika rajto kaj sendefine 
senigata je sia libereco, decas ke ĝi denove al- 
rigardu sian kutiman konstitucian rajton kaj 
tiujn instituciojn kiuj eĉ ne en 1812 malhelpis sin 
defendi sian sendependecon nek finigi en 1840 
alian gravan civilmiliton... Kiu ajn estu miapro- 
pra destino, mi ne ĉesos esti bona hispano, nek, 

kiel miaj tutaj antaŭuloj, 
bona katoliko, nek, kiel 
nuntempa homo, vera li- 
beralisto. Kaj subskribis: 
Alfoso de Burbono. 
Canovas, grava historiis- 
to, prezentis la estontan 
reĝon kiel filo de la Kor- 
so de Kadizo; de la kato- 
lika religio, same kiel la 
karlistoj batalantaj kon- 
traŭ li; kaj preta favori la 
modernigon de Hispanio, 
kiu jam tiam estis nomata “regeneriĝo”. La unua 
kiu komprenis tion estis la karlista ĉefgeneralo 
Ramon Cabrera, la Tigro de la Maestrazgo, kiu 
deklaris publikan apogon en Londono al la princo. 
Estis evidenta la ĝenerala deziro de civila paco. 
Post la puĉo, liafavore, de Martmez Campos en 
Sagunto, la 29an de la sama monato li entreprenis 
la revenon al la lando. Ĝis tiam Serrano estis 
rolante kiel ŝtatestro kaj Sagasta kiel registrar- 
prezidento. Tiuj nominalaj aŭtoritatuloj povis fari 
nenion por eviti la politikan ŝanĝon. Post la ope- 
racio de Sagunto, pli kaj pli da garnizonoj, politi- 
kaj fortoj kaj sociaj sektoroj apogadis la elpaŝon. 

kaj kiam Alfonso alvenis al Madrido en januaro de 
1875 li estis proklamita reĝo en la Parlamento post 
la ĵuro de la Konstitucio. Notindas ke la ricevo 
kiun oni faris al li estis apoteoza. Jam dekomence 
li ĝuis la simpation de la popolo, kiu neniam ĉesos 
dum sia tuta vivo, cetere ne longa. 

Alfonso eniris en Hispanion komence de la jaro 
1875, tra Barcelono, kiu ricevis lin entuziasme. 
Same okazis en Valencio. 

Sed estis en Madrido la 
apoteozo. Rajdanta 17-jara 
knabo sur impona blanka 
ĉevalo, la juna reĝo apenaŭ 
povis trairi la avenuon 
“Castellana” inter la vivuo- 
krianta amaso. Malrespekt- 
ante la protokolon li pro- 
vokis iun anekdoton kiu 
estas vera eĉ se nekredebla: 
vidante Alfonso iujn knab- 
inojn tre bruemajn, kiuj pergajnis sian vivon en la 
bazaro de Placo de la Hordeo, alproksimiĝis al ili 
por danki ilian aklamadon, iu el tiuj knabinoj 
respondis al li: ni kriegis eĉ pli kiam ni forpelis la 
putinon, vian patrinon. Por ke la reĝo konu sian 
propran landon! 

Lia unua resgistar-prezidento estis Canovas. En la 
nova reĝimo Canovas del Castillo okupis similan 
lokon al ties de Narvaez dum la reĝado de Izabela 
la 2a. Sed la situacio estis tute malsama. Eble 
Canovas povas esti klasifikita, de politika vid- 
punkto, tiel moderista kiel Nar- 
vaez, sed lia politika sistemo estis 
pli stabila kaj starigita kun pli da 
saĝeco. La ŝanĝoj de registaro en 
la reĝimo de la Restarigo estis nek 
traŭmaj nek arbitraj, tute male, ili 
estis paktitaj kaj antaŭvideblaj. La 
registaroj de Canovas sin altem- 
igis kun ties de Sagasta kaj krome 
ambaŭ efektivigadis saman politi- 
kon. Kompreneble, la metodo ne 
estis bona sed tamen estis pre- 
ferinda al tio ekzistinta dum la 
elizabeta epoko, kiam la registaroj 
fariĝis nekapablaj apliki ian ajn 
programon pro la oftaj ŝanĝoj 
tmditaj de la kaprico de la reĝino aŭ la intrigoj de 
la kortegaj kamariloj 

Dum sia reĝado, Alfonso aplikiĝis al la plifirmigo 
de la monarkio kaj la institucia stabileco. En 1876, 
li sukcesis meti finon al la karlista milito. La reĝo 
mem ĉeestis en la batal-kampo kaj travivis la 
finon de la milito. En kio rilatis al la konflikto de 
Kubo, oni atingis la pacon, almenaŭ provizore, per 


la subskribo de la t. n. “Paco de Zanĥon”. Ĉio ĉi 
pravigas ke oni asignis al li la titolon de “la 
Paciganto”. 

Canovas ellaboris novan politikan reĝimon bazita 
sur la doktrina liberalismo kaj konata per la nomo 
“Restarigo”, fiksita en la Konstitucio de 1876, kiu 
estos valida ĝis la jaro 1923. En tiu sistemo la rolo 
de la Alfonso la 12a estis kontroli la alterniĝon de 

la du dinastiaj partioj: la 
konservativa aŭ moderista, 
kaj la liberala aŭ progresista 
sed kiuj koincidis en la 
grandaj politikaj linioj: eviti 
militistajn puĉojn kaj popo- 
lajn ribelojn, kiuj tiel oftaj 
estis dum la reĝado de Iza- 
bela la 2. 

Tiu nova politika realaĵo de 
la Restarigo esprimiĝis per 
la nova konstitucio. Tiu de 
1876 estis promulgita de Canovas la 30an de junio 
de tiu jaro. Oni ellaboris ĝin startante de kons- 
titucia malnetaĵo disvolvigita fare de grupo el 600 
specialistoj, antikvaj senatanoj kaj deputitoj de 
antaŭaj parlamentaj periodoj, elektitaj de Cano- 
vas. E1 inter ili oni elektis komisionon je 39 el ili, 
prezidita de Manuel Alonso Martmez, kiu estus la 
responsulo de la definitiva redaktado de la teksto. 
La fina teksto estis aprobita, sen grandaj ŝanĝoj, 
fare de iu Konstitucia Korteso elektita per uni- 
versala voĉdonado laŭ la normoj de 1869. Laŭ ĉi 
tiu Konstitucio de 1876, la su- 
verenecon kunhavas la Reĝo kaj 
la Parlamento. La rajtoj kaj la 
devoj de la civitanoj estas limig- 
itaj de la ordinaraj leĝoj. La leĝ- 
donan povon kunhavas la Parla- 
mento kaj la Reĝo sed ĉi lasta 
povas vetoi leĝojn kaj dissolvi la 
Parlamenton. La monarko havas 
la ekzekutivan povon, kun la eb- 
leco nomumi la registar-prezi- 
denton kaj la ministrojn. La Kor- 
teso aŭ Parlamento estas du- 
ĉambra, kun Senato kies mem- 
brojn elektas la reĝo kaj Deput- 
itaro aŭ Kongreso elektita per 
voĉonado de la civitanoj, sed la formo de balotado 
oni ne disponis ĝis la jaro 1890 kiam oni decidis 
ke estu universala voĉdonado (sed ankoraŭ nur por 
viroj). Pri la religia temo, la Konstitucio disponis 
ke Hispanio estu konfesia katolika ŝtato tolerante 
aliajn religiojn kondiĉe ke ili respektu tion. La 
municipoj kaj la provincoj restus sub la registara 
kontrolo. 

Ĉi lasta cirkonstanco ebligas al la reganta partio 
kontroli la pribalotan procezon kaj decidi ties 
rezulton. La politikaj kontroliloj baziĝas, last- 
instance, sur la klientismo kaj la kacikismo. T. e. 
Oni ne alvenas al la registara povo dank al la 
Parlamento elektita de la popolo, sed, male, la 
registaro elektas Parlamenton siamezure. Tiurilate 
la afero ne estis malsama ol dum la reĝado de 
Izabela. La sola diferenco estis ke en la reĝimo de 
la Restarigo la monarko agadas pli respondece je 
la elektado de la ministraro kaj, ĉiukaze, la 
politikaj diferencoj inter la moderista partio de 
Canovas kaj la Liberala de Sagasta ne malhelpis 
ke ambaŭ kunhavu kom- 
unan celon de konserv- 
ado de la reĝimo kaj la 
ordo. Cetere, ankaŭ Al- 
fonso agadis prudente en 
la elektado de la reg- 
istaroj: ĝis 1881 li kon- 
fidis je konservativistoj 
de Canovas esceptante 
du mallongaj periodoj 
kun prezidanteco de Jo- 
vellar en 1875 kaj de 
Martlnez Campos en 
1879. Poste la povo pasis 
al la liberalistoj de Sa- 
gasta, anstataŭita de Po- 
sada Herrera en 1883, 
kaj 1884 oni redonis la 
povon al Canovas. 

La 23 an de januaro de 
1878 efektiviĝis la ge- 
edziĝo de la reĝo alfonso 
kun sia kuzino Mercedes 
de Orleans, filino de la 
gedukoj de Montpensie- 
ro. Male ol tio kutime 
okazinta en la reĝaj kaj 
kortegaj familioj, tiu ge- 
edziĝo de Alfonso kaj 
Mercedes baziĝis sur la 
amo, kaj tio tre favore influis sur la sento de la 
hispanoj rilate al iliaj gereĝoj kaj estis alia faktoro 
de la prestiĝo kaj la karismo de la monarko. 
Malfeliĉe, la feliĉo daŭris malmulte. Mercedes 
forpasis post malmultaj monatoj. 

En novembro de tiu jaro 1878 la reĝo celebris 
novan nupton, ĉi foje kun Marfa Cristina, nevino 
de la aŭstria imperiestro Francisko Jozefo. Ĉi-foje 
lia geedza vivo estis, se ne pli feliĉa, jes ja, pli 
daŭra. Kaj ankaŭ pli profita: dum la sekvintaj tri 
jarojn la geparo naskis du filinojn. En la sama pe- 


riodo la reĝo havis ankaŭ du eksteredzecajn idojn, 
kun la aktorino Elena Sanz. 

Alfonso la 12a faris, en 1883, oficialan viziton al 
Belgio, Aŭstrio, Germanio kaj Francio. En Ger- 
manio li akceptis la nomumon kiel honora ko- 
lonelo de regimento de Alzaco, teritorio konkerita 
de Germanio, kaj tiam reklamita de Francio. Tio 
kaŭzis malamikan akcepton de la loĝantaro de 
Parizo dum la posta vizito al Francio. 

Germanio klopodis okupi la insularon de Ka- 
rolinoj, tiame sub hispana regado, provokante 
malamikecon inter ambaŭ landoj, kio solviĝis 
poste per la subskribo de hispangermana traktato 

en 1885. 

Tiujare mem ekestis 
epidemion de ĥolero en 
Valencio kaj de tie ĝi 
etendiĝis al la intemo de 
la lando. Kiam la mal- 
sano alvenis al Aranĥue- 
zo la monarko esprimis 
sian deziron viziti la 
malsanulojn, sed la re- 
gistaro de Canovas sin 
oponis al tiu deziro pro 
la danĝero kiun tio po- 
vus signifi por la sano de 
la monarko. La reĝo 
eliris destine al Aranĥue- 
zo neatendite kaj ordonis 
ke oni malfermu la reĝan 
palacon por loĝigi tien la 
tmpojn de la garnizono. 
Tie li estis konsolante la 
malsanulojn kaj disponis 
la distribuadon de rime- 
dojn. Kiam la registaro 
eksciis pri tiu vojaĝo, oni 
sendis tien la Ministron 
pri Justico, la regionan 
Ĉef-Generalon kaj la ci- 
vilan Guberniestron por 
ke oni akompanu lin al 
Madrido. Kiam la reĝo alvenis al ĉefurbo, la 
popolo sciinte pri tio farinta de la reĝo, ricevis lin 
vivuo-kriante kaj, retirinte la ĉevalojn, kondukis la 
veturilon ĝis la Reĝa Palaco. 

Malsana je tuberkulozo, la reĝo mortis la 25an de 
novembro de tiu jaro, kiam li ankoraŭ estis 27- 
jaraĝa. Lia morto igis timi pri la daŭrebleco de la 
dinastio. Laŭ la konstitucio oni devus procedi al la 
proklamado de la plejaĝa el la filinoj, sed tial ke 
tiam la reĝino estis denove graveda oni postponis 
tiun elpaŝon pro la ebleco ke la naskiĝonta reĝido 
estu viro. 

La morto de Alfonso la 12a post nur unujardeka 
reĝado neeviteble signifis ian krizon por la politi- 
ka sistemo de la Restarigo. La iniciatintoj kaj sub- 
tenantoj de tiu sistemo serioze alfrontis la realaĵon 
de la nova situacio. La interakordo al kiu alvenis 
tiuj responsuloj ricevis la no- 
mon de “Pakto de El-Pardo ” 
kvankam ŝajnas ke ne estis 
subskribita dokumento de la 
akordo kaj krome ĝi ne estis 
prenita en la palaco de El- 
Pardo sed en Madrido. Ĉiu- 
kaze, kun aŭ sen subskribo kaj 
sendepende de la loko de la in- 
terakordo, ĝi ekzistis kaj ĝia 
efiko estis senduba. 

La antaŭtago de la morto de la 
reĝo, Canovas del Castillo kaj 
Sagasta celebris konferencon 
preparitan de la generalo Mar- 
trnez Campos. En tiu kunsido 
ambaŭ politikistoj sin montris 
pretaj konduti sinofere en la 
defendo de la leĝeco kaj la 
publika ordo. Estis neniu formala pakto sed tamen 
regis inter ili plena akordo pri la spirito de la afe- 
ro. Tiele ili fariĝis patroj de tiu nova etapo de la 
Restarigo. Tria kaj tre grava kunlaborantino en la 
entreprenita tasko estis la reĝino Maria Cristina. 
Laŭ la Konstitucio de 1876, ŝi devis alpreni kaj 
efektivigi la regentecon de la krono ĝis la plenaĝo 
de la nova monarĥo. Tiam la reĝino estis graveda, 


do tio postulis atendi la naskiĝon de la ido ĉar se 
ĝi estus viro, lia rajto al la krono, laŭ la konstitucia 
leĝo, superus al ties de siaj pliaĝaj fratinoj. 
Canovas decidis demisii kiel prezidento de la reg- 
istaro, kaj la regentino decidis ke lia anstataŭanto 
estu Sagasta, la lidero de la li- 
beraloj. Fakte, laŭ laĵus ating- 
ita interakordo, la registara po- 
vo estus pace efektivigita fare 
de ambaŭ dinastiaj partioj, la 
konservativa kaj la liberala, 
alternigante unu la alian, eĉ se 
por tion atingi estus necese 
trompadi la balotadon de la 
parlamentanoj (laŭ la kutima 
sistemo en ĉi tiu lando). 

En 1886 naskiĝis la postmorta 
filo de Alfonso la 12a. Estis 
viro, kiu reĝos sub la nomo 
Alfonso la 13a. Tiumomente 
tio signifis neniun ŝanĝon en la 
hispana politiko. Marfa Cristi- 
na daŭros kiel regentino, de 
nun nome de ŝia filo, ĝis la 

plenaĝo de ĉi tiu. 

Gis la jaro 1990 daŭris la parlamento elektita je la 
morto de la reĝo kaj la registaro de Sagasta, kiu 
havis plimulton kaj apogon en ĝi. Dum tiuj jaroj 
kiam regadis la liberala partio oni prenis serion da 
reformoj en la linio de la Konstitucio de 1869. La 
ĉefaj inter ili estis: 

- reformo de la kodo de civila leĝaro. 

- kelkaj leĝo-projektoj de disponoj rilate al la ju- 
ĝoj pere de ĵurio. 

- leĝo de asocioj por religiaj kongregacioj kaj por 
soci-tipaj asocioj. 

- leĝo de loka administracio, de ekonomia disvolv- 
igo kaj de fervojoj. 

- leĝo de reformo de la armeo. Oni dekretis la ar- 
mean servon devigan, kun la opono de la konser- 
vativuloj. 

- leĝo de maskla universala voĉdon-rajto. Ĝi trovis 
grandan oponon. 

En ĉiuj ĉi reformoj Sa- 
gasta ĝuis la helpon de 
kapablaj personoj kona- 
ntaj diversajn aferojn, 
kiel Camacho pri Finan- 
coj, Alonso Martfnez kaj 
Montero Rfos pri Justi- 
co, Moret pri ŝtataj afe- 
roj kaj Gamazo pri la 
transmaraj teritorioj. 

Sagasta devis demisii se- 
kve de iu prifinanca ska- 
ndalo. En la balotado de 
1891 venkis la konserva- 
tiva partio. Tiu politika 
ŝanĝo signifis ankaŭ ia 
ŝanĝo en la ekonomia te- 
reno. La liberaluloj de Sagasta estis praktikinte 
liber-komerciismon, kaj sekve de la plendoj de la 
industriistoj kaj produktistoj de cerealoj, la kon- 
servativuloj promulgis protektisman dogan-tarifon 
taksante per alt-kostaj impostoj la importadon. Ĉi 
tiu dogan-tarifo alportis grandan profiton al la 
superregantaj ekonomiaj grupoj. 

Ĝis la jaro 1901 estis ses balotadoj sin tumigante 
en la regantaro (registaro 
kaj parlamento) ambaŭ 
dinastiaj partioj, la libe- 
rala de Sagasta kaj la 
konservativa de Canovas 
del Castillo. Restis for 
de la sistemo la du kont- 
raŭ-dinastiaj partioj: kar- 
listoj kaj respublikanoj. 

T. e., al tiuj partioj ne 
eblis atingi la povon por 
regadi la landon, sed ta- 
men, kelkaj el iliaj membroj sukcesis esti elektitaj 
kiel parlamentanoj. Eblis tio malgraŭ la granda 
povo de ĉiu reganta partio fabriki en la balotoj 
parlamentan plimulton favore al si mem, ĉar en la 
teritorioj kie la karlistoj kaj la respublikanoj estis 
fortaj la manovr-kapablo de la regantaro por trom- 
pi la pribalotan rezulton rezultis ege malgrand- 


igita. Sed la rilato inter la partioj de la sistemo 
estis de baza konsento pri la esencaj aferoj; eĉ se 
estus inter ili malakordo pri iuj temoj, tio povus 
generi konkuran enparlamentan bataladon sed 
neniam institucian rompiĝon. Tio signifas ke la 
sinsekvaj venkoj kaj malvenkoj en la balotado 
estis grandparte paktitaj kaj interakorditaj. 

Tiu sistemo garantiis institucian politikan pacon 
kaj publikan ordon en la socio, sed la sistemo baz- 
iĝis sur malvero aŭ nerealo, t. e. la socia realo de 

la lando kaj la nacio ne 
koincidis kun la politika 
vivo videbla en la funk- 
ciado de la institucioj kaj 
estis ignoritaj de ĉi tiuj. 
Kaj, ĉu la politikistoj de 
la sistemo konscius aŭ 
ne pri la soci-politikaj 
aferoj kaj ĉi ties ŝanĝoj, 
ĉi tiuj ekzistis kaj la so- 
cio estis evoluanta al po- 
ziciojn, kiuj ne estis an- 
taŭviditaj de la patroj de 
ĉi tiu dua etapo de la Re- 
starigo. 

Laŭlonge de la lasta jar- 
deko de la 19a jarcento, 
en Hispanio burĝonis, 
marĝene de la la oficialaj konstituciaj kanaloj de 
la ŝtato, tri soci-politikaj movadoj: la kataluna na- 
ciismo, la eŭska naciismo kaj la laboristaj mov- 
adoj. La kataluna naciismo komence havis nur 
kulturan karakteron, ĉefe la defendo de la kataluna 
lingvo, sed evoluis al politika movado. En 1892 
oni ellaboris dokumenton titolitan Las bases de 
Manresa, per kiu oni postulas ampleksan aŭtono- 

mion por Katalunio kaj 
leĝodonan povon especi- 
fan por tiu regiono. Sur- 
baze de tiu programo es- 
tis fondita iu politika 
partio nomita Liga Cat- 
alana (Kataluna Ligo) 
kies ĉeflideroj estis E. 
Prat de la Riba kaj F. 
Cambo. 

La eŭska naciismo estis 
fondita de Sabino Arana 
en 1895. Ĝi aperis kun sendependiga karaktero, 
kvankam iom-post-iom estis moderigante siajn po- 
ziciojn ĝis la aŭtonomismo. 

La laboristaj movadoj estis nepra rezulto kaj es- 
primo de la ekkonscio de la laboristaj amasoj pri 
la realaĵo de la klasbatalo. Klasbatalo ekzistis 
ĉiam kaj ĉie kie estas klasoj kun malsamaj kaj eĉ 

kontraŭaj interesoj. Sed la konscio de tiu realaĵo 
fare de la laboristklaso estis fenomeno relative ĵu- 
sa. Disvolviĝis tiu konscio per la disvastiĝo de la 
marksismaj teorioj far la Internacio de la Labor- 
istoj. Ni jam vidis ke en Hispanio tiu Internacio 
estis leĝe malpermesita ekde la reĝado de Amadeo 
de Sabojo. Do ĝia disvastiĝo en nia lando okazis 
for kaj kontraŭ la institucioj de la ŝtato. 

La sociaj konfliktoj estis speciale gravaj en la An- 
daluza kamparo kaj en la tekstila industrio en Ka- 
talunio.| Tiu batalado havis kiel ĉefaj protagonistoj 
la anarkistojn, kiuj efektivigis perfortajn atencojn 
kontraŭ politikistoj kaj entreprenistoj. Canovas del 
Castillo mem estis viktimo de iu el tiu perfortaj 
atakoj en 1897. Alia laborista movado estis tiu de 
la socialistoj. Ci tiuj havis alitipan, neperfortan, 
agadmanieron, sed ilia batalado estis eĉ pli efika 
kiel pruvis la striko el la minista zono de Asturio 
kaj en la industria zono de Bilbao. 

Sed pli danĝera ol ĉiuj ĉi movadoj por la sistemo 
de la ŝtata oficiala Hispanio estis la remalfermo de 
la sendependigaj militoj en Kubo kaj aliaj trans- 
maraj kolonioj. 

En 1895 rekomenciĝis la ribelo en la antilia insulo 
kaj Hispanio sin vidis dum kelkaj jaroj intencante 
sufoki la ribelon. La situacio suferis radikalan 
ŝanĝon kiam Usono decidis interveni kontraŭ His- 
panio favore ne al la ribelintoj sed al siaj propraj 
koloniistaj interesoj. Tiu amerika potenco organi- 
zis aŭtoprovokon por krei militan pretekston. Iu 
Usona ŝipo, Maine, en la haveno de Havano sub- 
ite eksplodis mortigante centojn da ŝipanoj. La 
usona registaro akuzis la hispanajn aŭtoritatojn pri 
tiu faro kaj deklaris la militon al nia lando. Devis 
pasi tutan jarcenton por ke iu regantaro de la sama 
potenco rekonu ke la detruo de la ŝipo estis planita 
kaj plenumita fare de la usonanoj mem cele krei 
casus belli pravigante ilian intervenon en fremdan 
konflikton. 

La sekvoj estis katastrofaj por nia lando. La kolo- 
nia milito fariĝis milito kontraŭ Usono. La hisp- 
anaj militistaj fortoj devis alfronti en la insulo ne 
nur la kubanajn ribelintojn sed ankaŭ usonajn ar- 
meajn trupojn. Plej drameca estis la situacio en la 
maro. Rezulte de la alfrontiĝo kontraŭ la usonaj 
mararmeoj, la hispana ŝiparo estis detruita. La 
katastrofo estis grava por Hispanio pro la perdo de 
multaj homaj junaj vivoj, la perdo de la mar- 
armeo kaj la perdo de la kolonio mem. Ĉio ĉi 
konkretiĝis en la jaro 1808. 

Sed menciindas ke la kolonia perdo ne limiĝis al 
Kubo, sed oni perdis tiujare ankaŭ Porto-Riko, 
Guan kaj la Filipina insularo, t.e. la lastaj post- 
restaĵoj de la iam granda kolonia imperio de His- 
panio. Kaj kiel rezulta kulmino de ĉio ĉi, la lando 
eniris en kolosa priidenteca krizo. 



Atendu plu. La balotado 
estos postmorgau. 


Ĉu vi voĉdonis la kandida- 
tojn kiujn mi indikis al vi? 
Jes, pastro, kvarfoje. 


-En ĉi balotejo eniris 18 voĉdo 
nantoj kaj en la balotujo aperis 
173 vocdoniloj. Kiel eblas tio? 
-Mi ne scias. Mi ne apartenas 
al ĉi tiu distrikto. 


m 

_ 


Ĉi tiu karikaturo de la lasta jardeko de la 19a 
jarcento intencas respeguli la naturon de la 
tiama interna politiko de la lando. T. e. la 
alterniĝo, en la registara povo, de la du par- 
tioj de la dinastio: la liberala kaj la konserva- 
tiva. Canovas kaj Sagasta aperas, laŭturne, 
kiel manĝantoj aŭ servantoj en la bankedo de 
la ĝuo de iu povo kiu celas etemiĝi senŝanĝe 

La finiĝo de la 19a jarcento estis la kulmino de la 
ruiniĝo de la hispana socio kiu estis komenciĝinta 
preskaŭ je la unuaj jaroj de la sama jarcento. La 
milita katastrofo de 1898 signifis por Hispanio la 
perdon de ĝiaj lastaj koloniaj posedaĵoj. 

En la printempo de 1895 renoviĝis la insurekcio 
de Kubo. Gia organizinto, Jose Martf, mortis dum 
la unuaj bataloj, sed la sendependiga movado daŭ- 
ris subgvide de Maximo Gomez kaj Antonio Ma- 
ceo. Sagasta faciligis la alternigon kun nova reg- 
istaro de Canovas por alfronti la konflikton. La er- 
ara politiko praktikita en la kolonio fare de la me- 
tropolo, dum la antaŭajn 15 jarojn, lasis neniun 
manovr-kapablon al Generalo Martinez Campos 
por solvi la konflikton per politikaj disponoj. Li 
mem devis mendi sian anstataŭigon per Generalo 
Weyler por apliki pri drastan strategion de milit- 
ista vidpunkto. Oni sendis 220.000 soldatojn al la 
insulo inter 1895 kaj 1898. Ŝajnis ke la sistemo de 
Weyler por kontraŭbatali la ribelon povus alkon- 
duki al ties totala sufokado. Sed tiam okazis ŝan- 
ĝoj en la hispana politiko. 

En aŭgusto de 1897 la prezidento de la registaro, 
Canovas del Castillo estis murdita per iu anarkista 
atenco. Post kurta transira registaro de Generalo 
Azcarraga, revenis al la povo Sagasta. Weyler es- 
tis anstataŭita de Generalo Blanco kaj oni mildigis 
la rigoron aplikita, serĉante politikajn solvojn kiel 
la koncesio de ia aŭtonomio al la kolonio. 

Sed la situacio komplikiĝis pro la interveno, cetere 
atendebla, de Usono. La NordAmerika potenco 
proponis akiri la insulon al Hispanio, samtempe ke 
okazis la stranga akcidento de usona ŝipo kiu eks- 
plodis kiam ĝi troviĝis en la haveno de Havano. 
La hispana rifuzo vendi la insulon koincidis kun la 
publikigo de la rezulto de la usona esploro pri la 
detruiĝo de la ŝipo Maine, per kiu oni atribuis al 
Hispanio la respondecon pri tiu atenco. Usono jam 
disponis tiam je preteksto por rekte interveni en la 


milito. Fakte, la interveno jam ekzistis de antaŭ- 
longe per la provizado de armiloj kaj ĉiutipa helpo 
al la insurekciintoj de Kubo. Dume konkretiĝis si- 
milia ribelo kontraŭ Hispanio ankaŭ en la Filipina 
insularo. 

La hispanaj militaj malvenkoj en Cavite (majo 
1898) kaj Santiago-de-Kubo (julio 1898) kontraŭ 
usonaj armeoj devigis la hispanan registaro ne- 
goci. En Paco-traktato subskribita en Parizo en tiu 
sama jaro 1898, Hispanio rekonis la malvenkon 
kaj likvidis sian kolonian imperion: Kubo sende- 
pendiĝis. Filipin-insularo kaj Porto-Riko fariĝis 
usonaj protektoratoj. 

Por Hispanio la perdoj je homaj vivoj, teritorioj 
kaj militaj elspezoj estis terure ruinigaj, sed eble 
plej grave estis la traŭmo de la kolektiva psiko de 
la nacio. Tiutipaj sociaj ŝokoj efikas diversmaniere 
sur la kolektivoj kiu suferas ilin. En la epoko kiam 
ili okazas ne estas antaŭvideblaj la rezultoj kiujn 
ili provokos. Sed kiam oni vidas la historion kun 
la perspektivo de pli ol unu pasinta jarcento, kia 
estas nia kazo, oni povas registri iujn konkludojn. 
La frustracion de la militista kaj de la imperiismaj 
soci-sektoroj klaso oni intencis kompensi per pli 
granda atento al la hispanaj interesoj en Nord- 
Afriko. La sekvaj jardekoj vidis la militistan inter- 
venon de Hispanio en la nordan zonon de Maroko 
kaj aliajn afrikajn teritoriojn. Tiu interveno postu- 
lis fortan armeon, pli fortan kaj ampleksan ol tiu 
reale necesan por la defendo de la lando. Kaj forta 
armeo povas kunporti, kaj en la hispana kazo fakte 
kunportis, pretoranan teniĝon de la armeo, t. e. la 
alvokiĝo de la armeestroj interveni en la politikon. 
Cetere en la Hispanio de la 19a jarcento jam 
ekzistis longa tradicio pri tiutipa devojiĝo de la 
armitaj fortoj, sed la refalo, dum la 20a jarcento, 
en la militistajn intervenojn, alportis al la hispana 
popolo grandan malfeliĉon kaj politikan kaj kul- 
turan subevoluon. 

Sed aliaj sekvoj de la krizo havis alian karakteron. 
En la sferoj de la intelektularo aperis ia kritika 
penso-fluo kiu jam tiam ricevis la nomon je “Re- 
generismo”. La nacia skuego rezulte de la katas- 
trofo de 1898 provokis en la kleraj medioj de la 
lando debaton pri la politikaj kaj militistaj respon- 
decoj, kio ĵetis lumon pri la malvirtoj de la reĝimo 
kaj de la socio ĝenerale. La perdo de la transmara 
imperio estis konsiderita kiel katastrofo tiel de 
militista kiel de diplomatia vidpunkto, ĉefe pro tio 
ke pere de la presaro oni estis emfazinte pri la his- 
pana supereco en la militista tereno. Spit’ al ĉio, la 
malvenko provokis neniun politikan ŝanĝon. Fak- 
te, la krizo de 1898 pli havis intelektularan ol poli- 
tikan karakteron. 

Sed for de la politikaj medioj, la opinio-fluo favo- 
re al regeneriĝo de la hispana socio estis tre forta 
kaj celis apliki ĝin en ĉiuj tere- 
noj: socia, ekonomia... kaj en 
ĉiuj flankoj de la kulturo: arto, 
literaturo, historia scienco, ins- 
truado... La regenerista penso- 
fluo liderita de Joaqum Costa 
denoncis la putraĵojn de la sis- 
temo kaj klamis por la urĝa re- 
novigo de la hispana politika 
vivo. La debato pri la politika 
kaj nacia identeco de la ge- 
hispanoj plenigas la paĝojn de 
la divers-tendencaj ĵurnaloj de 
la lando. La tradicia novhisto- 
riismo serĉis en la pasinto la 
elementojn por fondi sur ili la 
Novan Hispanion. Male, aliaj 
pli kritikaj vidpunktoj rigardas 
tiun saman pasinton ĝuste kiel 
fonto kaj fundamenta kialo de 
la hispana dekadenco kaj la 
manko je politika kaj ideologia 
orientiĝo por pretersuperi la kolonian katastrofon, 
per kiu hispanio, simbole, cedas sian hegemonian 
lokon en la mondo al Usono per la perdo de siaj 
transmaraj kolonio: Kubo kaj Filipino. 

Tiusence la Kortesoj de Kadizo kaj la Konstitucio 
de 1812 estis taksataj kiel iu el tiuj momentoj pli 
brilaj en la historio de Hispanio. Kiel tiu perdita 
ŝanco kapabla ŝanĝi la kurson de la historio kaj 
niajn interrilatojn kun la novaj hispanamerikaj res- 
publikoj kiuj naskiĝis, ankaŭ ili, subinflue de la 
revolucia spirito de Kadizo. 

La katastrofo de 1898 pliakrigis la katalunan na- 
ciismon kaj akcelis la disvolviĝon de la laborista 
movado, ene de ĝenerala senkreditigo de la poli- 
tika klaso kiu devis alfronti la konflikton. La reĝi- 
mo mem provis, pere de la registaro de Francisco 


Silvela, entrepreni ian reviziismon de la canovista 
sistemo, pere de iu intenco de renovigo de supre. 
Alia esprimo de la regenerismo konkretiĝis en la 
tereno de la literaturo. Nomiĝas “generacio de 
1898” tiu grupo de verkistoj influitaj de la morala 
krizo pro la katastrofo. Ĉeflideroj inter ili estis: 
Maetzu, Baroja, Azorin, Machado, Unamuno... 
plejparto el ili distingiĝis pro sia kritikismo politi- 
ke maldekstra. 

Kiel dirite, la kritikismo karakteriginta la Regener- 
ismon estis afero de la kleraj, intelektaj sektoroj de 
la socio. Plejofte en la historio, tiutipaj sociaj ta- 
voloj estis nekapablaj konsciigi kaj movilizi la 
sociajn amasojn. Sed en la epoko pri kiu ni temas, 
la informmedioj, komunikad-rimedoj, estis sufiĉe 
disvolvigitaj por ke la influo de la intelektuloj, kaj 
ec pli en krizaj cirkonstacoj, havu ian influon sur 
la socio, eĉ se ne tre rapida. 
Estas altsignifa la fakto ke la 
politika sistemo de la Restar- 
igo estis pli kaj pli diskutita de 
la popolo ĝuste ekde la epoko 
de la katastrofo. Proksimume 
unu jardekon por la krizo de 
1898 okazis en Barcelono la 
tiel nomata “Tragika Semaj- 
no”, kiu estis vera revolucio, 
kaj ĝi ne estis izolita kazo de 
malkontento en la lando. 

Alia soci-politika fenomeno 
kiu karakterigis la epoko de la 
Regeneriĝo estis la evidenta 
plikonsciiĝo kaj mensa matur- 
iĝo de la urbaj amasoj tiamani- 
ere ke ili fariĝis malfacile ma- 
nipuleblaj okaze de la balot- 
procezoj. Laŭ la pasado de la 
tempo, la organizado de la 
elektado de parlamentaj pli- 
multoj por apogi la registaron de ĉiu etapo laŭ la 
sistemo de altemiĝo de la partioj, montris pli kaj 
pli grandajn diferencojn inter la loĝantaro de la ur- 
boj kaj ties de la kamparo. En la kamparo kaj mal- 
grandaj urboj, relative, sin tenis sufiĉe stabila la 
sistemo de la kacikismo. Sed tio tre ŝanĝis en la 
grandaj urboj. Proksimume tri jardekojn post la 
granda traŭmo de 1898 en iu tutlanda balotado por 
elekti la municipajn aŭtoritatojn, en la grandaj 
urboj venkis, spite al la tradicia manipulado far la 
regantaro, la respublikistaj kandidataroj. Tio igis 
ne eble la pludaŭron de la monarkio de la Res- 
tarigo tiel kiel ĝi estis ĝis tiam. 

La estonteco portas en sia sino la rezulton de pasi- 
ntaj eventoj, kaj kiam neatendite ĝi riveliĝas ofte 
alportas grandajn surprizojn. 

La 17an de majo de la jaro 1902, kiam la Princo 
Alfonso fariĝis 16jara, komenciĝis sia reĝado post 
la ĵuro de la Konstitucio de 1876. Tiam tiu 
konstitucio tute estis malaktuala kaj ne respegulis 
la politikan realon de la hispana socio. Post la re- 
gado de Silvela, en la jaroj 1899-1900, dum 1901- 
1902 estis registaro de Sagasta, spit’ al tio ke tiu 
regantaro estis demarŝinte la militon kontraŭ Uso- 
no kulmininta per katastrofo de 1898. Sed temis 
pri la finiĝo de la lasta registaro de Sagasta. Li 
mortis komence de 1903, la 5an de januaro, kaj en 
aprilo de 1904 mortis en ŝia ekzilo en Parizo la 
eksreĝino Izabela, avino de Alfonso la 13a. Ja, es- 
tis la fino de iu epoko. 

Kaj estis ankaŭ la fino de kelkjarcenta periodo 
dum kiu Hispanio estis unuaranga potenco en la 
mondo kaj havis grandan kolonian imperion. La 
perdo de la lastaj transmaraj kolonioj Kubo, Fili- 
pino k. a. signis la morton de iu formo de Hispa- 
nio kaj la naskiĝon de alia. La loĝantaro de ĉi tiu 
lando estis dum tiu unua jardeko de la 20a jarcento 
asimilante tiun realaĵon. Tiu mensa procezo de 
adaptiĝo al la nova situacio ricevis la nomon de 
Regenerismo aŭ Regeneriĝo. 

Eĉ hodiaŭ ne eblas aserti ĉu Hispanio bone plen- 
umis aŭ ne tiun konto-reguligon kun si mem. Ĉiu 
el la diversaj ideologiaj tendencoj formulis sian 
propran programon de landa regenerigo. Estis, do, 
granda kontraŭdiro inter la fortoj kiuj serĉadis ins- 
piron por la regenerigo en la Tradicio kaj ties ins- 


titucioj, kaj tiuj aliaj kiuj respondecigadis ĝuste ti- 
un Tradicion kiel la kulpanto de la malbonaĵoj kaj 
malevoluo de Hispanio. La polemiko inter tiuj 
kontraŭantaj vidpunktoj translimiĝis el la akade- 
miaj kaj intelektularaj medioj kaj disvastiĝis al la 
socio ĝenerale subforme de interfrontiĝo de laik- 
ismo kontraŭ klerikaro. La tuta unua jardeko de la 
20a jarcento estis en Hispanio kontraŭfrontiĝo de 
la Eklezia reakciularo kontraŭ la progresismo de la 
lando. Sed tiutipa polemiko estis ankaŭ en aliaj 
landoj en Eŭropo. Ĝuste tiu estis la kaŭzo de la 
apero, en multaj landoj, de politikaj partioj, apog- 
itaj de la Eklezio, kun la nomo de “demokrat- 
kristana” aŭ simile. En Hispanio ne mankis la volo 
fari ion similan; estis eĉ iu episkopo kiu publike 
deklaris, en la balotado de la jaro 1907, ke voĉ- 
doni favore al la progresistoj aŭ la liberalistoj es- 
tas morto-merita peko. Tamen la ideo de konfesia 
partio ne sukcesis en Hispanio; ĉi-foje estis la 
Eklezio kiu frontis aŭ koliziis kontraŭ la socia re- 
alaĵo: en Hispanio la katolikoj estis disdividitaj in- 
ter la karlismo, la moderismo kaj ne mankis ankaŭ 
inter la liberalistaj kaj progresistaj fortoj. 

Kiel dirite, la volo aŭ alvokiĝo je regenerado ek- 
zistis en ĉiuj sociaj sektoroj. En la politikaj medioj 
de la sistemo (kortego kaj dinastiaj partioj), la pro- 
gramo je regenerigo esprimiĝis per la formulo “re- 
volucio de supre” kiu aludis al politikaj disponoj 
celantaj renovigi la politikan sistemon de la Rest- 
arigo sed ne estis konkretigita en la realo. Verdire, 

la tuta reĝado de Alfonso la 13a estis la historio de 
la fiasko de la sistemo por adaptiĝi al la nova His- 
panio kiu estis naskiĝanta tiam. La reĝa kortego 
daŭre sin apogis sur la dinastiaj partioj, kaj dume 
ĉi tiuj sin apogadis ankaŭ sur la krono por ilia 
propra interna funkciado. Ekzemple, kiam post la 
morto de Sagasta estiĝis en la progresista partio 
konkurenco inter pluraj aspirantoj al la lidereco de 
la partio, la konkuro solviĝis ne pro internaj nor- 
moj de funkciado de la organizo sed rezultis “kon- 
sekrita” la aspiranto kiun la reĝo elektis por prezi- 
di novan registaron. Io simila estis okazanta en la 
sino de la konservativa partio post la malapero de 
Canovas. 

Cetere, la kontrolo de ambaŭ partioj sur la landa 
loĝantaro okaze de la balotadoj pli kaj pli mal- 
fortiĝis. Laŭ la pasado de la tempo fariĝis pli ofta 
la elektado de kandidatoj el la ne- 
dinastiaj partioj: karlistoj, respu- 
blikanoj, socialistoj, katalun-na- 
ciistoj... 

Ekde 1902 al 1905 estis registaroj 
de la Konservativa Partio, gvid- 
itaj unue de Francisco Silvela ĝis 
julio de 1903, poste estis regist- 
aro de Raimundo F. Villaverde 
ĝis la fino de tiu jaro. Prezidis 
poste la konservativan registaro 
Antonio Maura ĝis decembro de 
1904. Ĝis junio de 1905, kiam 
finiĝis regant-etapo de la konser- 
vativistoj, estis kromaj pluaj reg- 
istaroj gviditaj de Marcelo Azca- 
rraga Palmero kaj poste denove 
Raimundo F. Villaverde. 

Poste estis regant-etapo de la Li- 
beralista Partio (1905-1907), dum 
kiu estis kelkaj sinsekvaj prezid- 
entoj: Eugenio Montero Rfos kaj 
Seguismundo Moret, Jose Lopez Dommguez, de- 
nove Segismundo Moret kaj fine Antonio Aguilar- 
y-Correa. Oni ne povas diri ke la registaroj de tiu 
epoko estis stabilaj kaj longdaŭraj. La oftaj ŝanĝoj 
en la registaroj de tiuj jaroj estis ŝerce nomataj de 
la popolo “orientaj krizoj” (temas pri vort-ludo, 
ĉar la reĝa palaco de Madrido nomiĝas Palaco de 
Oriento). Sed la kialo de la oftaj ministraj krizoj 
estis la poziciiĝo de la reĝo en tiutempa, tre akra, 
konflikto inter la militista klaso kaj la presaro, 
ĉefe ties de Katalunio. Ne estis strange ke ekde 
diversaj sociaj sektoroj oni atakus la militistoj pro 
eraroj en la milito de Kubo. La armeanoj reagis 
kiel korporacio kaj postuladis la silentigon de la 
presaro. La liberalistaj ministroj, kaj eĉ multaj el 
la konservativaj sin oponis al tiuj kontraŭ-demo- 


kratiaj disponoj. Alfonso la 13a jam dekomence 
sin montris kiel granda simpatianto de la armeo, 
tial li ne apogadis siajn proprajn registarojn kon- 
traŭ la militistoj. Tiu estis iu el la grandaj eraroj de 
lia reĝado. 

Ne estis malbonaj ministroj tiam. Oni devas reko- 
ni ke tiuj registaroj dece okupiĝis pri la plialtigo 
de la kulturo de la gehispanoj. En 1901 nur 44 
procento el la loĝantaro de ĉi tiu lando sciis legi 
kaj skribi. Fine de tiu jardeko estis jam 50 pro- 
cento da alfabetigita hispana personaro, kaj tiu 
procento daŭre kreskadis dum la sekvaj jardekoj. 
Tiuj registaroj, kaj tiuj kiuj sekvis ilin, okupiĝis 
ankaŭ pri la socia plibonigo de la laboristoj. A1 tiu 
epoko apartenas la unua hispanaj socioj pri ase- 
kurado kaj aliaj disponoj pri saneco kaj socia pro- 
tektado de la familioj de la laboristoj kaj malaltaj 
klasoj. Tiurilate la progreso ne 
estis rapida nek komparebla al de 
aliaj eŭropaj landoj sed tamen oni 
perceptis seriozan intencon meti 
finon al tiel gravaj kaj antikvaj 
problemoj. Kvankam la procento 
da sindikatanoj tiam ne estis gra- 
nda inter la hispana laboristaro, la 
klaskonscio de la laboristoj estis 
evidenta, ĉefe en la industriaj 
centroj de katalunio, Eŭskio, As- 
turio... La strikoj en tiuj zonoj 
estis malpli gravaj ol ties okaz- 
intaj en aliaj epokoj sed tamen ne 
mankis. 

Sed pli gravaj kaj oftaj en tiu 
tempo estis la anarkistaj atencoj 
en multaj lokoj en la mondo, En 
1901 estis murdita tiamaniere la 
usona prezidento McKinley. Iujn 
jarojn antaŭe estis murditaj, an- 
kaŭ per anarkista atenco, la aŭs- 
tria imperiestrino Elizabeta (Sissi) kaj la hispana 
registrar-prezidento Canovas, kaj antaŭe eĉ iu rusa 
caro suferis tiun sorton. Baldaŭ Alfonso la 13a 
estis objekto de la atenco de la anarkistoj. En junio 
de 1905, dum oficiala vizito lia al Parizo, oni eks- 
plodigis bombon sub la kaleŝo per kiu veturis li 
akompanita de la franca Prezidento Emil Loubet. 
Ambaŭ altranguloj rezultis sendamaĝaj sed estis 
vunditaj 17 personoj. La sekvan jaron, konkrete la 
31an de majo 1906, okazis de la edziĝo de la reĝo 
kun Victoria Eŭgenia de Battemberg. Kiam la kor- 
teganoj kaj la fremdaj altrangaj invititoj marŝadis 
akompanante la novgeedzojn tra la madridaj stra- 
toj, oni ĵetis kontraŭ la reĝan kaleŝon, ekde la 
kvara etaĝo de iu domo, florbukedon en kiu en- 
estis potenca eksplodilo. La reĝa geparo rezultis 

senvunde sed mortis 24 personoj kaj 107 estis 
vunditaj. 

La 25 an de januaro 1907 revenis al la povo la 
Konservativa Partio. Mirigita, la lando konstatis 
ke ĉi foje ne okazis la kutimaj “orientaj krizoj” 
Dum preskaŭ tri sinsekvaj jaroj la lando estis 
regita, senŝanĝe, kun ministraraj alĝustiĝoj sed 
fare de sama prezidento: Antonio Maura. Sed oni 
povas diri ke poste tiu registaro havis “tragikan 
finon”. Okazis ke la 18an de julio 
1909 iuj sociaj incidentoj en Bar- 
celono evoluis al kelktaga kvazaŭ 
revolucio konata en la historio 
kiel “la Tragika Semajno”. 

Sed ni priskribu la antaŭaĵojn de 
ĉi tiu afero. Post la perdo de Ku- 
bo kaj Filipinoj, Hispanio serĉis 
ĉeeston en la nordo de Afriko, 
atingante en la kolonia Disdivido 
de Afriko de 1904 kaj en la Kon- 
ferenco de Algeciras de 1906, la 
kontrolon sur la norda zono de 
Maroko. La 9an de julio de 1909 
la hispanaj laboristoj kiuj laboris 
en la konstruado de fervojo kiu 
unuigos la urbon Melilla kun la 
minejoj de Beni-Buifur, posedo 
de socio kontrolita de la grafo de 
Romanones kaj la markizo de Co- 
millas, elstaraj kaj konataj hisp- 
anaj nobeluloj kaj politikistoj, es- 
tis atakitaj de la berberoj de la 
zono. Tiu eta evento, kiu iĝos la 
komenco de la Rif-milito kiu daŭ- 
ros ĝis 1927, estos uzata de la re- 
gistaro de Maura por komenci ko- 
loniisman projekton kontraŭ la 
hispana popola opinio tiam influ- 
ita de sento pacifista kaj kontraŭ- 
militista. Oni ordonis la rekrut- 
adon de rezervistoj, kio estis mal- 
akceptita de la popolaj tavoloj, 
ĉar la riĉuloj povis pagi por ne 
esti rekrutitaj; krome plejparto de 
rezervistoj estis familipatroj kaj 
solaj subtenantoj de la familio. 

Dimanĉe 18an de julio estis la an- 
taŭplanita dato de la unua enŝipigo de rekrutitaj 
laboristoj en la haveno de Barcelono; kelkaj barce- 
lonaj nobelulinoj aŭ riĉulinoj klopodis kontentigi 
la soldatojn per donaco de religiaj skapularioj, me- 
daloj kaj tabako, kio kaŭzis popolajn tumultojn 
kiuj akriĝis kiam alvenis novaĵoj pri amasmortigoj 
en la milita zono. En Madrido oni decidis ĝenera- 
lan strikon por la 2a de aŭgusto, sed en Barcelono, 


Solidaridad Obrera decidis agadi surprize kaj de- 
cidis strikon de 24 horoj por lunde la 26a de julio, 
kio estis la komenco de la Tragika Semajno. La 
guberniestro de Barcelono, Angel Ossorio, demi- 
siis pro malakcepti la deklaron de la stato de mili- 
to en la urbo, kaj estis anstataŭita de la valencia 
advokato Evaristo Crespo. 

La 26an, la ĝenerala striko estis sekvita majoritate 
en Barcelono, Sabadell, Tarrasa, Badalona, Ma- 
taro, Granollers kaj Sitges. La aŭ- 
toritatoj ordonis la eliron de la ar- 
meo surstraten, kion malakceptis 
la popolo per krioj de Vivu la 
Armeol Kaj Mortu la milito!, kaj 
krom esceptoj estis paca tago. La 
27an, la alveno de novaĵoj el Ma- 
roko pri la batalo de Barranco del 
Lobo, ĉe Melilla, kie pereis ĉir- 
kaŭ 1.200 rezervistoj, ĉefe el la 
grupo kiu enŝipiĝis en Barcelono 
la 18an de julio, provokis la ko- 
mencon de grava insurekcio kaj la 
starigo de barikadoj surstrate. La 
komenca plendo kontraŭmilita 
iele iĝis protesto kontraŭ-klerika- 
la per bruligado de preĝejoj, mo- 
nahejoj kaj religiaj lernejoj. 

La 28an de julio en Barcelono 
mateniĝis per fumkolonoj el la 
religiaj konstruaĵoj atakitaj kaj 
incendiitaj. La strik-komitato ne 
kapablis kontroli la laboristaron 
kaj la insurekcio plenigis la tutan 
urbon ĉar policanoj kaj armeanoj 
rifuzis pafi kontraŭ la strikantojn 
konsiderataj kunuloj. La 29an la 
insurekcio ekmalfortiĝis, ĉar ne 
okazis simila reago en la cetero 
de Hispanio, ĉefe ĉar la registaro 
izoligis Barcelonon kaj misdis- 
vastigis la falsan novaĵon ke la 
insurekcio estis separatista. Tiu- 
tage alvenis al Barcelono novajn 
trupojn el Valencio, Zaragozo, 
Pamplono k. a. La insurekcia im- 
pulso elĉerpiĝis pro tio ke mankis 
al la ribelo politikaj gvidantoj kaj 
longa-tempaj celoj. 

La bilanco de la tumultoj kalkulis ĉirkaŭ 78 
mortintojn (75 civilaj kaj 3 militistaj); duonmilo 
da vunditoj kaj 112 bruligitajj konstruaĵoj (el kiuj 
80 religiaj). La registaro de Maura, ekkomencis 
tuje, la 31an de julio, akregan kaj arbitregan sub- 
premadon. Oni arestis kelkajn milojn da personoj, 
el kiuj multaj estis torturitaj kaj 2000 estis pro- 

cezitaj per 175 kondamnoj al ekzilo, 59 al por- 
viva enkarcerigo kaj 5 morto-kondamnoj. Krome 
oni fermis la sindikatojn kaj oni ordonis la fermon 
de la laikaj lernejoj. 

La kvin morto-komdamnitoj estis ekzekutitaj la 
13an de oktobro, en la tiam fifama kastelo de 
Montjuic. Inter ili troviĝis Francisco Ferrer Guar- 
dia, kunfondinto de la Escuela Moderna (Moder- 
na Lemejo), kiun oni akuzis estis instiganto de la 
insurekcio surbaze unike de letero de la episkopoj 
de Barcelono. Vere li ne partoprenis la insurek- 
cion nek estis anarkiisto. Tiu mortpafado kaŭzis 
ampleksan kontraŭstaron kontraŭ Maura kaj en 
Hispanio kaj en tuta Eŭropo, per granda kampanjo 
en la fremdaj amas-komunikiloj kaj per manifesta- 
cioj kaj atakoj al diversaj ambasadejoj. Tamen oni 
ne sukcesis haltigi la ekzekutadon. La reĝo, alarm- 
ita pro tiu reago elpostenigis 
la registon Maura kaj ansta- 
taŭigis lin per la liberala Se- 
gismundo Moret. 

Konstatindas ke la manko de 
apogo al Maura fare de la Li- 
beralista Partio okaze de ĉi 
tiu konflikto de la Tragika 
Semajno minigis la bonan ri- 
laton inter liberalistoj kaj 
konservatistoj, kiu estis la po- 
litika kolono sur kiu sin apo- 
gis la reĝimo de la Restarigo 
ekde 1876. Cetere, la regist- 
aro de Moret apenaŭ daŭris 
kvar monatojn; malakordo 
estis ankaŭ en la sino de la 
Liberalista Partio sed pro aliaj 
kialoj. Ŝajnis ke estis reven- 
inta la registara malstabileco 
de la “orientaj krizoj” sed ne 
estis tiele: la sekva registar-prezidento, Jose Cana- 
lejas, daŭris plurajn jarojn, ĝis kiam iu anarkisto 
mort-atencis kontraŭ li. La kialo de la ĉesigo de 
Moret estis la malakordo kiun li enkondukis en la 
liberalistajn vicojn kiam li intencis ke la alternigo 
en la regado de la lando kaj sekva influo en la ele- 
ktado de nova Parlamento favom ankaŭ iujn kata- 
lunismajn fortojn ekster la dinastiaj partioj. La re- 
ĝo sin identigis kun la klikoj de la liberalista partio 
kiuj ne konsentis pri tiu divido de la reg-povo. 
Canalejas regis sufiĉe bone dum la tempo je kiu li 
disponis. Inter liaj plej konvenaj disponoj estis la 
abolo de la internaj teritoriaj limoj en la lando en 
kio rilatas al la enlanda komercado. Li ankaŭ de- 
mokratiigis la sistemon de rekmtado por la armeo 
malaperigante iujn privilegiojn de la posedantoj 
kaj altaj klasoj de la socio. Li intencis limigi aŭ 


moderigi la multajn kaj grandajn privilegiojn kiujn 
ĝuadis en nia lando la eklezia klerikaro. En tiu te- 
mo li ne havis grandan sukceson; la klerikaro mo- 
bilizis grandajn hom-amasojn sur kiuj ili havis in- 
fluon. Pere surstrataj manifestacioj, Eŭkaristiaj 
Kongresoj kaj similaj publikaj koncentriĝoj de fa- 
natikuloj ili sukcesis konvinki la reĝon ke ili po- 
sedis potencan kontrolon sur granda parto el la 
hispana loĝantaro. (post ĝuste unu jarcenton tiu 
afero ŝajnas senŝanĝa en Hispanio). 

Por kapabli ion fari ekde la registaro oni devas 
teni kontenta ne nur la klerikaron sed ankaŭ la mi- 
litistaron. Canalejas, same ol liaj antaŭintoj kaj liaj 
sekvontoj en la regado de la lando, devis daŭrigi, 
en kunlaboro kun aliaj landoj: Francio, Britio, 
Germanio... la koloniisman militistan intervenon 
en la nordo de Maroko kaj aliaj afrikaj teritorioj. 

Kaj estis aliaj sektoroj kiujn 
oni devis kontentigi: Canale- 
jas devis alfronti ankaŭ kata- 
lunismajn postulojn surbaze 
de la naciismo kiu estis ko- 
mencanta furori tiam en tiu 
regiono. 

En la jaro 1912 la registaro de 
Canalejas volis dece kaj sole- 
ne festi la Centjaron de la Ka- 
diza Konstitucio de 1812. En 
la tuta lando estis konferencoj 
kaj oni publikigis verkojn 
omaĝe al la deputitoj de 1812 
de ĉiu regiono. En oktobro 
estis planita por la urbo Kadi- 
zo ambicia festad-programo, 
plena je diverstipaj program- 
eroj: militista paradoj, religiaj 
ceremonioj, politikaj aktoj, 
parlamenta solenaĵo, floraj lu- 
doj por studentoj, sportado, dancoj, bankedo por 
malriĉuloj, taŭro-ludoj, kaj aliaj programeroj kun 
intemacia karaktero por regali la fremdajn vizit- 
antajn altrangulojn. Sed la festado koincidis kun 
strikado de fervojistoj. Estis ankaŭ la indiferenteco 
de la konservatistoj, kaj eĉ la reĝo ne ĉeestis la 
celebradon pretekstante ion ajn. Krome la Eklezio 
ne volis festi Konstitucion kiu metis finon al la In- 
kvizicio kaj enkondukis la pres-liberon. La popo- 
loj kiuj ne lernas el ĝia historio restas kondamnitaj 
ripeti ĝiajn erarojn. Suspekteblas ke la sekva jar- 
cento de la historio de ĉi tiu popolo estos same 
malfeliĉa kaj stumblo-plena kiel la ĝis nun prira- 
portita jarcento. Estonta raporto nia konfirmos 
tion. Nun ni metas finon al ĉi historia raporto 
kiam, la 12an de novembro 1912, iu anarkisto pa- 
fis kontraŭ la ĉefministro Canalejas mortigante lin. 

Javier Donezar Diez de Ulzurrun 

Universitata Profesoro pri Nuntempa 
Historio en la Aŭtonoma Universitato 
de Madrido, Membro de la Reĝa Aka- 
demio pri Historio kaj la priHistoria 
Akademio de Toledo. 

Pedro A. Martfnez Lillo 

Doktoro pri Nuntempa Historio en la 
Aŭtonoma Universitato de Madrido, 
Specialisto pri la Historio de la Ekle- 
zio, aŭtoro de diversaj kunlaboraĵoj en 
kongresoj, revuoj kaj aliaj eldonaĵoj pri 
historio. 

Jose Luis Neila Hernandez 

Universitata Profesoro en la Departa- 
mento de Nuntempa Historio, en la Fa- 
kultato pri Filozofio kaj Beletro en la 
Aŭtonoma Universitato de Madrido, 
Vicrektoro de Intemaciaj Rilatoj en la 
Universitato. 

Pablo M. de Santa Olalla Saludes 

Universitata Prof. pri Nuntempa His- 
torio en la Aŭtonoma Universitato de 
Madrido, Premio de licencio kaj dok- 
toreco. Li estis invitita profesoro de la 
New York University, la Universitato 
de Bonaero kaj Katolika Pontifica Uni- 
versitato de Ĉilio. 

Alvaro Soto Carmona 

Universitata Profesoro en la Departa- 
mento de Nuntempa Historio, en la Fa- 
kultato pri Filozofio kaj Beletro en la 
Aŭtonoma Universitato de Madrido. Lia 
esplorado orientiĝis al la studo de la 
intemaciaj rilatoj. 


La libro, kiun ni recenzas estas la lasta numero de kvin-voluma 
kolekto kiu pritraktas kompletan historion de Hispanio. Por la afero 
de nia nuna intereso, la hispana konstituciismo, nur ĉi tiu kvina 
volumo utilas, kaj nur pri ĝi ni priraportas. La verko okupiĝas pri la 
19a kaj la 20a jarcentoj, kiuj estas, ĝuste, la epoko de la konstitucia 
disvolviĝo en nia lando. 

La kvin aŭtoroj distribuis inter si la laboron laŭ la specifa specialiĝo 
de ĉiuj ili. Tial la ensemblo de la verko ne estas tute kronologia, t. e. 
iu sama periodo povas esti traktita plurfoje ekde vidpunkto de mal- 
samaj temoj. 

Javier Donezar verkis la unuajn ĉapitrojn, kun jenaj titoloj: 

- La krizo de la Antikva Reĝimo. La ŝtato kaj la socio de 1800. 

- Inter la politika revolucio kaj la reakcio. 

- La lanta konstruado de la liberala Hispanio. 

- Post jarojn de hezitado, jardekojn de restariĝo. 

Ĉiuj ĉi ĉapitroj pritraktas la historion de tuta 19a jarcento. 

Pedro A. Martfnez Lillo kaj Jose Luis Neila Hernandez, kune, 
okupiĝis pri la ĉapitroj temantaj pri la intemaciaj rilatoj de Hispanio: 

- Hispanio en la eŭropa ensemblo. 

- La naciigo de la ekstera politiko en la liberala Hispanio. 

Pori la 20a jarcento okupiĝis, unualoke, Pedro Martm de Santa Olalla 
per la ĉapitroj titolitaj: 

- La alfonsa Hispanio (1902-1931). 

- La dua Respubliko kaj la Civilmilito (1931-1939). 

Kaj Alfonso Soto Carmona, per la ĉapitroj: 

- La diktaturo de Generalo Franco (1939-1975). 

- La reĝado de Juan Carlos la 1-a. Transicio kaj Sanĝo. 

Fine, denove Pedro A. Martlnez Lillo kaj Jose Luis Neila Hemandez, 
kune, temas pri la internaciaj rilatoj de Hispanio, ĉi-foje en la 20a 
jarcento, per la ĉapitroj: 

- Hispanio kaj la fino de la eŭropa hegemonio (1902-1939). 

- Hispanio kaj la nuntempa internacia socio (1939.2003) 
Kompreneble, por nia afero de la hispana konstituciismo ne ĉiuj 
ĉapitroj valoras same, sed ĝenerale la legado de la tuta verko utilas 
por ĉiu persono interesita pri la hispana historio. 

Temas pri naŭvoluma kolekto de la Historio de Hispanio. La tuta pro- 
jekto estis gvidita de Josep Fontana kaj Ramon Villares, kaj ĉiu volu- 
mo estis asignita al unu aŭtoro, ĝenerale, sed konkrete ĉi tiuj du volu- 
moj, la 6a kaj la 7a de la kolekto, estis prilaboritaj de la direktoroj 
mem, konkrete, la 6a volumo, kiu temas pri la epoko de la liberal- 
ismo, estis tute verkita de Josep Fontana, kaj la 7a volumo, kiu temas 
pri la Restarigo kaj la Diktaturo, estis prilaborita de la alia direktoro, 
Ramon Villares, kaj Javier Moreno Luzon. Ĉi tiuj du menciitaj volu- 
moj pritraktas la historion de la jarcenta periodo kiun ni priraportis 
per ĉi tiu numero de la revuo. 

La volumo dediĉita al la epoko de la liberalismo alportas ne nur 
detalan konon de la historiaj okazintaĵoj mem, pri kiu ekzistas abunda 
dokumentaro, sed ankaŭ ilojn por la interpretado de vidpunkto de la 
ekonomio, la sociologio, la konstitucia rajto, la interklasaj kontraŭ- 
diroj kaj la kolizio de interesoj je landa kaj internacia skalo. Tre trafa 
kaj klariga estas la interpretado de la aŭtoro pri la fiasko de la revo- 
lucia ses-jaro kaj la Unua Respubliko, samkiel la analizo de la fortoj 
kiuj ebligis kaj realigis la Burbonan Restarigon. 

La historiistoj kutime pritaksis la Restarigon kiel oligarkia kaj sen- 
mova reĝimo reganta malevoluintan kaj malriĉan landon, aŭ kiel sta- 
bila politika sistemo prezidita de paca alternigado de la povo de la ka- 
cikismaj partioj... Ramon Villares kaj Javier Moreno Luzon asimilis 
la historiografiajn atingojn de la lastaj jaroj por prezenti ĉi tiun epo- 
kon ne kiel baseno de trankvilaj akvoj, sed kiel enorma laboratorio en 
kiu oni eksperimentadis diversajn rimedojn por la bazaj problemoj de 
la hispana socio. Iu socio en konstanta procezo de transformiĝo, en 
kiu aperis iu nova demografia modelo, la rurala mondo respondis al la 
defioj de la finjarcenta krizo, kreskiĝis la urboj kaj renoviĝis la in- 
dustriiga impulso... Iu socio kaj iu epoko en kiu abundis la politikaj 
agantoj, aperis kaj pliakriĝis la konfliktoj: naciistaj. Klerikalaj, labor- 
istaj, militistaj... kaj perceptiĝis la tutmonda krizo de la liberalismo. 
Konfliktoj kaj problemoj kiujn la konstituciaj registaroj ne kapablis 
solvi. 


Josep Fontana 

Liaj ĉefaj esplor-linioj estas la pri- 
ekonomia Historio, la hispana Historio 
de la 19a jarcento kaj la Historio pri 
financoj. Influis en lia penso E.P. Tho- 
mpson, Pierre Vilar, Gramsci... Fond- 
into de la Universitata Instituto de His- 
torio Jaume Vicenss Vives de la Uni- 
versitato Pompeu Fabra de Barcelono. 
Li estas Doktoro Honoris Causa laŭ la 
Universitato Rovira i Virgili de Tarra- 
gono. 

Ramon Villares 

Profesoro pri Nuntempa Historio en la 
Universitato de Kompostelo. Prezidento 
de la Asocio pri Nuntempa Historio kaj 
membro de la Reĝa Galegia Akademio. 
Li publikigis multenombrajn verkojn 
pri socia kaj agrara historio. Historio 
grafio, intelekteca historio kaj historio 
de Galegio. Li partoprenas en la Ase- 
sor-Konsilio de revuoj kiel Ayer, Histo- 
ria Social, Hispania, Leer Historia, 
Perspectivas Historicas... 

Javier Moreno Luzon 

Profesoro pri Historio de la Penso kaj 
de Sociaj kaj Politikaj Movadoj en la 
Komplutensa Universitato de Madrido, 
Vicprezidento de la Asocio pri Nun- 
tempa Historio. Specialisto pri la poli- 
tika vivo de la Restarigo. Li publikigis 
kelkajn verkojn pri politika klientismo, 
la Liberala Partio, la parlamento, la 
monarkio... 

La verkaro de Antoni Jutglar, ĉiam ligita al la instruado, estas tre 
ampleksa kaj profunde kritika, kaj ĉiam enestas en ĝi firma pasio 
por la respublikanismo kaj la federismo en la linio de lia konstanta 
referenco, Pi-i-Margall, kies biografio kaj verkaro li pristudis kun 
la dediĉo de disĉiplo. 

Estis tre polemikaj iuj verkoj liaj, ekzemple tiu titolita Kritika his- 
torio de la kataluna burĝaro, analizita ekde ĝia origino en la 19a 
jarcento. Jutglar alvenis al la konkludo ke en la decidaj momentoj 
de ĝia historio, tiu soci-klaso, kiam devis elekti inter siaj ekono- 
miaj interesoj kaj Katalunio, neniam hezitis rifuzi la katalanismon 
kaj sin tumi al la hispana centralista povo de la ŝtato: elekto kiu 
estis amasa komence la civil-milito. Tiu ideo estas konstanta laŭ- 
longe de la tuta verko, kaj la instrao estas evidenta: en la realaĵo de 
la klasbatalo, ideologioj kaj ĉiuj elementoj de la kultura super- 
strukturo de la socio submetiĝas al la klasaj interesoj. La kataluna 
burĝklaso, kiun Jutglar pristudas, ne estis la unua nek la sola kiu 
reagis tiamaniere. 

La verko kiun ni recenzas nun: Ideologioj kaj soci-klasoj en la 
nuntempa Hispanio, estas alia el siaj gravaj studoj pri la sociaj 
pensmanieroj kaj pri la Hispanio kiu ne eblis. Kaj kiu estis, laŭ li, 
la Hispanio kiu ne eblis? La Hispanio respublikeca, federacia kaj 
sociala, kontraŭ la Hispanio centralista, oligarkiisma kaj kacik- 
isma. Tiu Hispanio kiu foje laŭŝajne ŝanĝas por ke ĉio restu sen- 
ŝanĝa. Tiu Hispanio kiun la respublikistoj intencis ŝanĝigi per la 
politika reformismo kaj kiun la laborista movado volis realigi per 
la socia revolucio. Senutile. 

Tiu-ĉi verko estas grava alproksimiĝo al la socia historio de la 
ideoj de la Hispanio de la lastaj jarcentoj. Gi alportas perspektivojn 
kaj fokusigojn ĉefe pri iu fundamenta afero: la problemo de la bur- 
ĝa revolucio ne kulminita en la Hispanio de la 19a jarcento, kun ti- 
es evidentaj sekvoj sur la disvolviĝo de fenomenoj, movadoj kaj 
realaĵoj tre diversaj kiuj oni devas atente prikonsideri por eltiri ĝus- 
tan historian instruo. 


Antoni Jutglar (forpasinta en 2007) 
Disĉiplo de Jaime Vicens Vives. Rolis 
kiel instruisto en la Universitatoj de 
Barcelono kaj Madrido samkiel en di- 
versaj centroj de prisociologiaj studoj 
en ambaŭ urboj. Li kunlaboris en diver- 
saj sciencaj revuoj kaj specialigitaj pu- 
blikaĵoj pri sociologio. 

Li estas aŭtoro de kelkaj libroj kiel: La 
industria epoko en Hispanio, Okciden- 
to, mito kaj realaĵo, La socialistaj ideoj 
de Pi-i-Margall, Mitologio de la nov- 
kapitalismo, Socia fenomenologio de 
la revolucio de 1868, La instruado en 
Barcelono, La laborista situacio en 
Barcelono inter 1900 kaj 1920, La ka- 
taluna burĝaro... 

Antoni Jutglar 


Lingvo: hispana 
Eldonis: Cnadernos para el dialogo 
Du-voluma verko 
Publikigita en 1969 

Benito Perez Galdos (1843-1920) 
Naskiĝinta en Kanari-insularo li studis 
Juron en Madrido, kaj tiu urbo allogis lin 
tiamaniere ke li tiom priskribis ĝin en siaj 
romanoj ke ankoraŭ oni nomas "Galdos- 
eca Madrido” al granda parto de tiu urbo, 
kie okazas la agado de ties romanoj. Li 
ŝanĝis sian juran dediĉon al legado de la 
grandaj tiamaj eŭropaj romanistoj, nome 
Stendhal, Dickens aŭ Dostojevski, sed an- 
kaŭ la Kiĥoton legas pasie kaj uzos poste 
por sia verkaro. 

Li aliĝis al Progresista Partio kaj eĉ jam 
komence de la 20a jarcento deklaris sin 
respublikisto kaj alproksimiĝis al social- 
istoj. Tamen poste li blindiĝis, malriĉiĝis 
kaj vivis pene la lastaj jarojn de sia vivo. 
Liaj malamikoj malhelpis ke li ricevu la 
premion Nobel. Li mortis en Madrido, ne 
nur malriĉa, sed ankaŭ kiam jam li estis 
konsiderata eksmoda kaj neprogresema 
verkisto, post esti verkinta pli ol cento da 
gravaj romanoj. 


NACIAJ 

EPIZODOJ 

Benito Perez Galdos 

Lingvo: hispana 
46 titoloj, multfpje eldonitaj en 
diversaj kolektoj far multaj 
eldonejojk 


La Naciaj Epizodoj estas klasikaĵo de la hispanlingva historia no- 
velo. En 1873 Perez Galdos komencis publikigi tiun kolekton de 46 
numeroj. Ili konstituas intencon kompreni la historion de la gehisp- 
anoj de la 19a jarcento, kaj respegulas ties intiman vivon samkiel la 
rilaton kun la eventoj de la nacia historio kiuj signis la kolektivan 
destinon de la lando. 

La 46 noveloj estas grupigitaj en kvin serioj de dek epizodoj ĉiu el ili, 
escepte la lasta kiu restis ne-finita. La kolekto komenciĝas per la ba- 
talo de Trafalgar kaj finiĝas per la restarigo de la Burbona Dinastio. 
La unua serio temas pri la milito kontraŭ la napoleona invado (1808- 
1814). La dua serio havas kiel historia fono la batalojn inter absolut- 
istoj kaj liberaluloj ĝis la morto de la Ferdinando la 7a en 1833. La 
tria serio estas dediĉita al la Unua Karlista Milito. La kvara disvolv- 
iĝas inter la Revolucio de 1848 kaj la detronigo de Izabela la 2a en 
1868. La kvina kaj lasta serio, kiu restis ne-kompleta, finiĝas per la 
Restarigo de Alfonso la 12a. 

Galdos estis liberal-progresisto kies celo estis regeneri la hispanan so- 
cion. La Nacia Epizodoj, samkiel la cetero de sia verkaro, pretendis 
tion. Tiu celo baldaŭ gajnis al li malamikojn, ĉefe inter la landa burĝ- 
aro. Li sciis trafe respeguli tiel la etoson de la medio kiel la priskribon 
de lokoj kaj personoj. Tiucele li uzis skribitajn dokumentojn, memor- 
aĵojn, alies rakontojn kaj la propran inspiron. Li estas konsiderata la 
plej elstara hispana novelisto post Cervanto. 

La verkado de la epizodoj estis farita laŭlonge de kalkaj jardekoj. La 
ideologia evoluo de Galdos estas perceptebla laŭ la disvolviĝo de la 
prihistoria novelado de la kolekto, ekde la epika sento de la unua serio 
ĝis la amara fina skeptikismo, trairinte la politikan radikaliĝon kaj so- 
cialistan agresemon de la tria kaj kvara serioj. 

La epizodoj estas noveloj, kun historia fono sed tamen noveloj. Do, 
oni ne serĉu en ili profundan priskribon de la politikaj faroj de la 
protagonistoj nek sciencan eksplikon de la ekonomiaj kaj sociologiaj 
kialoj de la sociaj kolektivoj. Cetere, la prihistoria scienco de la epoko 
de Galdos ne estis tiel disvolvigita kiel nuntempe. Sed estas granda 
merito de la aŭtoro de la epizodoj la fakto ke kelkaj generacioj de 
hispanoj, dank al lia verkaro, kapablis formi mensan, perspektivan 
vidon de la ensemblo de la okazintaĵoj de la 19a jarcento. 

Jose Calvo Pojato 

Lingvo: hispana 

Historia Novelo 
Paĝoj: 528 
Publikigita en 2011 
Prezo: 23 € 





A 

m 

Jose Calvo Poyato (Cabra, Kordovo, 
1951) estas profesoro pri Historio, speci- 
alisto pri la transiro el la 17a al la 18a jar- 
cento, periodo kiu, centrita en el reĝadoj 
de Karlo la 2a kaj Filipo la 5a, konstituas 
la plej grandan amplekson de lia prihisto- 
ria esplorado: La Sukced-milito (1988), 
Tiele oni vivadis en la Ora Jarcento 
(1989), De la Habsburgoj al la Burbonoj 
(1990), Karlo la 2a la Sorĉigita kaj ties 
epoko (1992), Filipo la 5a, la unua Bur- 
bono (1993) kaj Don Juan Jose de Habs- 
burgo (2002). Li verkis ankaŭ kelkajn no- 
velojn kun historia fono: La sorĉo de la 
reĝo, Komploto en Madrido, La nigra 
Biblio, La manskribaĵo de Kalderono, 
Ventoj de intrigo, La revo de Hipatia k. 
a. Lia verko La Nigra Ordeno estis final- 
ista de la Premio de Novelo “Urbo de 
Torrevieja 2005. 


En ĉi tiu novelo, Calvo Poyato fajne priskribas la Madridon de la jaro 
1870, la Madrido kiam oni estis komencante la konstruadon de la 
tram-linio, la Madrido kiam oni inaŭguris la Pariz-Hotelon kun 
privataj banejoj kaj flua akvo. Por kapti la etoson kaj la spiriton de la 
epoko, la aŭtoro penis esplori historiajn datumojn kiel la prezon de 
loterio-bileto kaj la kvanton de la plejalta loterio-premio. 

La historiisto decidis skribi novelon por esprimi siajn dubojn, ĉar, kiel 
li mem asertas, la mortigo de Prim estis la sola murdo de hispana 
Registar-Prezidento kiu ne estis solvita. 

La leganto povas travivi la okazintaĵojn de tiu jaro per la aventuroj de 
ftkcia protagonisto, la juna ĵurnalisto Fernando Besora, kataluno serĉ- 
anta vivtenadon en Madrido kaj merĝita en la mondo de la presaro kaj 
la politiko de tiu fascina jaro kiam Generalo Prim estis serĉante novan 
dinastion por la hispana krono. Krom la etoso de la hispana liberala 
revolucio, la protagonisto travivas ankaŭ la situacion en Parizo je la 
falo de la imperio de la Napoleono la 3a. Ja, la hispanaj diplomatiaj 
klopodoj serĉante novan reĝon por anstataŭi la ĵus detronitan Izabelan 
la 2an, provokis militan konflikton inter la franca Dua Imperio kaj la 
Prusio regita de Kanceliero Bismarĉ. La rezulto de tiu milito estas 
konata historio, same kiel la samtempaj okazaĵoj en Hispanio. Ili 
konstituas la fonon de ĉi tiu distra novelo. 

Sed en tiu-ĉi verko la historio fono ne estas serve de la novela 
rakonto, sed male. T. e. la ĉefa celo estas la priskribo de la historiaj 
eventoj; la fikciaj protagonistoj estas nur literatura preteksto aŭ help- 
ilo por merĝi la leganton en la etoso de la epoko kaj ĉi ties cirkons- 
tancoj. Por enkonduki la legantojn en la centro mem de la historia 
okazado, la aŭtoro ne hezitas situigi la protagoniston de la novelo en 
la ĉaron de Prim en la momentoj kiam okazis la paf-atako kiu mort- 
vundis ĉi tiun. 

Tamen, ankaŭ la ftkciaj aventuroj aŭ travivaĵoj de la protagonisto ce- 
las ilustri pri la kutimoj kaj vivmaniero de la epoko. La stilo kaj la 
metodo similas al ties de Galdos en la Nacia Epizodoj. Kurioze, ĉi tiu 
verkisto, persono de tiu epoko, aperas en la novelo en rilato kun la 
protagonisto. 


71 














* 




cŭi-GLORIA CA3VIARA 
M3GUEL PALEN^UELA 
MATtTA MAV 
MŬNU&L GAS' 


Filmo de la jaro 1966, kies direktoro estis F.Iquino. Temas pri la kreado 
de la polica korpuso “Civila Gvardio” en la jaro 1844 fare de la Duko de 
Ahumada. Tamen oni ne pritraktas la biografion de tiu historia elstarulo, 
sed estas filmo kun fikciaj protagonistoj kiu havas kiel fono historiaj fak- 
toj. La naskiĝo de tiu polica korpuso estas respegulita ene de scenaro kiu 
reliefigas la homajn valorojn de ties kreintoj. 

La scenaro de la fikcia historio prirakontata de la filmo estas melodrama: 
Jaro 1840 (lasta de la Unua Karlista Milito), la karlista kapitano Fernando- 
del-Castillo rezultas venkita dum atako de la registaraj trupoj. Post la fin- 
iĝo de la milito li revenas al Kordovo kaj konstatas ke lia domo estis kon- 
fiskita kaj lia frato edziĝis al la virino kiu devis esti sia edzino. La Duko 
de Ahumada, konscia pri la valoro de la militisto, oferas al li postenon en 
laĵus kreita korpuso de la Civila Gvardio. Baldaŭ komenciĝos la operacioj 
de kaptado de banditoj kaj protektado de la popolo kontraŭ la ekspluatado 
de la kacikoj... 

La filmo estis farita dum la diktaturo de F. Franko, do la ideologio de tiu 
reĝimo neeviteble enŝoviĝis en la ĝia scenaro. La ĉefa figuro estas karl- 
isto, la kacikoj estas liberalistoj... Ni scias kion multe ĉi lasta tute ne estis 
vero: la Civila Gvardio estis kreita de la moderistoj por kontraŭbatali ne 
nur la banditojn sed ankaŭ la progresistojn kaj revoluciulojn. 

Ĉi tiu filmo baziĝas en novelo de Arturo Perez Reverte. La historio, fikcia, 
kiun ĝi rakontas situiĝas en la evento-plena somero de la jaro 1868, kiam 
okazis la detronigo de la reĝino Izabela la 2a. Do, la filma scenaro disvolv- 
iĝas kadre de tiu historia situacio. La spektanto povas rekrei la lastajn 
stertorojn de la reĝado de Izabela dum okazas la definitiva intenco de la 
opoziantaj partioj kaj de grandparto el la oficiraro de la hispana armeo kiu, 
post kelkaj fiaskoj, sukcesas kuniĝi por la venko. Generalo Prim gvatas la 
registaron de Izabela kaj la revolucio estas la ĉeftemo de ĉiuj kafej- 
babiladoj. 

Sur la fono de tiu historia epoko kaj situacio, la filmo, tre fidela al la 
novelo sur kiu ĝi sin inspiras, estas enetosigita en la galdoseca Madrido de 
tiu epoko. La protagonisto de la fikcia historio, Jaime Astarloa, estas iu 
skermo-majstro kiu laboras instruante pri rapiro-skermado kelkajn nobelojn 
de la urbo. La situacio ŝanĝiĝas kiam aperas iu ino deziranta ricevi klasojn 
je skermado de Jaime Astarloa kaj komenciĝas okazi farojn kiuj implik- 
igas lin kaj pri kiuj li neniam estis suspektinta. 

La amantoj de la historio sendube ĝuus tiel la novelo mem kiel la filmo 
bazita sur ĝi. Ambaŭ respegulas sufiĉe fidele la samajn karakteraĵojn, la 
tipan etoson de tiu Madrido, la tiamajn kafej-babiladojn, la fonon de la 
politika konflikto, la sociajn bildojn en kiuj la hispana ĉefurbo estas la 
scenejo de la agado. 

Pitaĵoj (Pequeneces en la hispana lingvo) estas iu hispana filmo kies direk- 
toro estis Juan de Orduna en 1950, surbaze de la novelo, de la sama nomo, de 
la jezuito Luis Coloma. 

Enetosigita en la epoko de la reĝado de Amadeo de Sabojo, Unua Respubli- 
ko kaj la Burbona Restarigo. Sur tiu historia fono moviĝas la personoj de la 
novelo de Coloma, ĉiuj apartenantaj al la aristokrataro de tiu epoko, kiuj 
konspiras favore al la monarkio de Alfonso la 12a. 

La infano Paquito eliras el la jezuita intemulejo kie li studas por ferii 
kun sia patrino, la Grafino de Albomoz. Baldaŭ li konstatas la diboĉan 
vivon de la virino, kiu, kvankam edziniĝinta, ŝi travivas amrilatojn kun 
diversaj viroj. Ĉi tiu konduto altiros al ŝi socian rifuzon kaj ankaŭ tiun 
de ŝia propra filo. 

Laŭ realista stilo kaj moraliga celo, la historia fono permesis al Colo- 
ma fari karikaturon de la protagonistoj de la politika situacio de la 
epoko, kaj en la tiamaj kafej-babiladoj oni debatadis pri la koincido de 
la personoj de la novelo kun realaj figuroj de la aristokrataro de la epo- 
ko. La utileco kiu ĉi tiu materialo (novelo kaj filmo) povas alporti al la 
nuntempa leganto kaj spektanto estas, krom ian amuzon, la merĝadon 
en la etoso de la epoko, sed ankaŭ la studon de la menso de Coloma, 
respegulanta la ideologion de la epoko kaj de lia sociklaso. 


- 

Kien vi iras, Alfonso 12a? Kien vi iras, malfeliĉa vi? Estas ti- 
toloj de du filmoj kun sama temo kaj geaktoroj. La unua estas de la 
jaro 1958 kaj ties direktoro estis Luis Cesar Amadori. La dua estis 
filmita en 1960 kaj la direktoro estis Alfonso Balcazar. Ambaŭ 
temas pri la reĝado de Alfonso la 12a. 

La unua el tiu filmoj ilustras la Burbonan Restarigon kaj la edziĝon 
de Alfoso kun sia kuzino Marfa-de-las-Mercedes-de-Orleans, la dra- 
mecan kaj trofruan morton de ĉi tiu malmultajn monatojn post la ge- 
edziĝo. La scenaro de la filmo respegulas la historiajn faktojn sufiĉe 
rigore. Menciindas ankaŭ la scenografion kaj la fidelecon kun kiu 
oni montras la modon de la epoko. 

La temo de la dua filmo estas la daŭrigo de la antaŭa. Gi prirakontas 
la reĝadon de Alfonso la 12a dum la jaroj 1879-1885, tio estas, lia 
dua geedziĝo kaj la jarojn ĝis lia morto. Post la morto de la reĝino 
Mercedes prezentiĝas la problemo de la sukcedado. Alfonso devis 
konsenti pri nova edziĝo. Li estis reĝo tre respektata de sia popolo 
kaj plenumas tre respondece sian oficialan rolon. Kiel dua edzino li 
elektis la arkidukinon de Aŭstrio: Marfa-Cristina-de-Habsburgo- 
Lorena. Post la naskiĝo de du filinoj, la dezirita princo naskos por la 
morto de la monarko. 

La titoloj de ambaŭ filmoj baziĝas sur popola kanzoneto kiun oni 
kantadis en Madrido post la morto de Mercedes, kaj kiun ni provas 
esperantigi tiele: 

Kien vi iras, Alfonso dekdua? Kien vi iras, malfeliĉa vi? 

Mi iras serĉe de Mercedes, Kiu jam delonge,distas de mi. 

Rilate al la intereso kiu la filmo (ambaŭ filmoj) povas havi por la 
studanto de la historio, inkludante ĉi ties politikajn, sociajn, ekono- 
miajn... aspektojn, oni povas aserti ke eĉ sen profundigo en tiutipajn 
elementojn de la historio de la 19a jarcento, kio ankaŭ ne estis la 
pretendo de la filmo-farintoj, la bona adaptigo de la filmaj scenoj al 
la modo kaj kutimoj de la epoko alportas al la spektanto senton aŭ 
impreson je vera merĝado en la epoko kaj ties etoso. 

Pliriĉiĝi senmodere, manipuli leĝaron propran- 
profite, ensinekurigi amikojn kaj parencu[ojn. 


Kion ili faras? ĉu la 
liston de punendaj 
deliktoj? 


|Ne...la listo 
I . | 

de atinge- ' 

ndaj celoj. 



Leo: 2500 
nal£ car li 

Pa f fa°^a d b C al 


eurojn mo- 
surgTuis 

en 

lotKampanjo. 


Petro en- 

spezas 

1200^eu- 

rojn ĉiu- 

monate 

kiel 

pakaĵ- 

liveristo. 


Ana en- 


spezas 


900 eu- 


roin mo- 


na 


en 


iu butiko 


Eva: 3200 eŭ- 
rojn monate 
ensinekurigita 
far la partio 
en iu konsilan- 
taro post per- 
di la urbestr- 
econ en la las- 
ta bojotado.. 


Jozefo rice' 500 eŭrojn en- 
snekurigita far iu ŝtata artrang- 
ulo. Neniu scias kion li faras. 


Rosa enspezas 3300 eŭrojn 

monate: si estas filino de 
iu fama gvidinto de la par- 
tio; ensinekurigita en iu 
al-ta ŝtat-institucio 


Ho! ĉu iu jaborant- 
ino? Ne, ŝi^estas 
Marta, serĉante en 
^lnterreto kiun for- 
permeson pro mal- 
sano ŝi povus mendi 
J^odiaŭ pro iu nevuso 
$ŭb la brako. 



Kaj se la hones 
teco rentumus 


Ni povus 
probi. 


Kial om senigos min je la altklasa^vojaĝ-maniero por iri al^Bru- 
selo? ĉu mi devos vojaĝi trifoje ĉiusemajne kun la popolaĉo? 
MemoruJ<e en nia partio ĉiam ni diras ke ni estas kun la popolo. 
Jes, ni ĉiam diras tion sed jam ni scias ke ni devos fari Tion nur 
dum la balot-kampanjo. 


S-ro Ministro, mi lejgis 


Kaj, spit' al la ĉagreno de la publiko, kial vi preferas 
elimini hospitalan liton antaŭ ol senatanan seĝon? 


ke vi persekutos tiujn, 
kiuj negocas en la mgra 
merkato 


[ / Memoru la klasikan senten- 
||f con: "en malfacilaj cirkons- 
^ tancoj ĉiam unue \a familio' 


Kiu diris tion? ĉu 
Seneca, Platon....? 


Uf! vj devus specifi, 
kian ŝokon mi ricevis 
ĉi-matene! 


Ne. Corleone, 
La baptopatro 


S-ro Urbestro, ĉu vi povas meti mian 


Kaj, kion scias 
fari la knabo? 1 


Mi volas dediĉiĝi aP 
la politiko por atingi 
pli justan socion,ag- 
adi etike kaj racie 
kaj neniam por pro- 
pra profito. j 


filon en vian kandidataro? 


En nia partio oni ne 
permesas la drog- 
konsumadon 


Ho, li similas al mi kiam 
mi estis komenciĝanta. 


mi akceptis kandidatiĝi 
por pene labori por mia 
naskiĝurbo. 


Pripensu tion, kion vi 

diras, S-ro. Deputito 
Ĉiuj ni povas esti en- 
karcerigitaj. 


S-ro Urbestro 
kaj kunuloj, ke 


r Mi proponas ke la senmezura 
ambicio kaj monavido estu de 
kklarataj deliktoj kaj punataj. 


Ha, ha, ha... 
Kian trafan var 
bon ni faris! 


Kian humuran 
senton! 


Nu, laborema li ne estas, sed 
li faras ĉion kion oni ordonas 
al li, kaj estas iom flatema. 


Mi avertas 


vin... 





















































































































